SunOnline: #VAAHAKA: Saffron - part 24\nސެފްރޯން - 24\nއައިޝާ ނަސީމް 07 Nov 2019, 20:31\nސެފްރަން ފަރުބަދަމައްޗަށް އަރާފައި ގަނޑުވަރުތެރެއަށް ވަނީ ޖެހިލުމެއްނެތިއެވެ. ރީތި އަޑަކުން "ޖިންނި" ސޫރަތް ކިޔަވާ އަޑު އިވުމުން ޝައުގުވެރިކަމާއެކު އަހަން ހުރެފައި ދޮރުފޮތިތައް ހިއްލާލާލާފައި ބަލައިލިއެވެ. ކިޔަވަން އިން ފިރިހެން ކުއްޖާ އެއިން ގޮތަށް އިނދެފައި ސުވާލެއްކޮށްލިއެވެ.\n"ކޮބާތަ މަންމަ......."ސެފްރަންވެސް ކޮށްލީ ސުވާލެކެވެ.\nމާކިއަން ޚަތިމް ރަންކުލައިގެ ކަވަަރަށް ލައްވާފައި ބޮސް ދިނުމަށްފަހު އެންމެ މަތީގައި ހުރި ޝެލްފަށް ލިގޮތުން މާކިއަންގެ ހިތުގައި ﷲގެ ކަލާމްފުޅަށް އޮތް އިހުތިރާމާއި ގަދަރު ހާމަކޮށްދިނެވެ. އޭނަ އެނބުރި ސެފްރަންއާއި ހަތަރުކަޅިހަމަކޮށްލިއެވެ.\n"ޕްރިންސް ސެފްރަން.....އިށީންނަވާ. އަޅުގަނޑު މަންމައަށް އެބަ ދަންނަވަން............" މާކިއަން އަދަބުވެރިކަމާއެކު ބުނެލުމަށްފަހު ދެވަނަ ސިކުންތުކޮޅު ތެރޭ ލޯ މަތިން ޣައިބުވިއެވެ. ގޭތެރެއިން އެއްޗެހިތަކެއް ފައިބައިގަތް އަޑުފަށްގަނޑު އިވި އަންނަން އުޅޭ ތޫފާނެއްގެ ހިލަންވެ ސެފްރަންގެ ތުންފަތަށް ނުލަފާ ހިންޏެއް ވެރިވިއެވެ. ޒޭބްއަކީ އޭނަގެ މަންމަގެ ގޮތުގައި ބަލައިގަނެވެގެން ނެތް ނަމަވެސް ކުދިން ފެނުމުން ތަފާތު އިހުސާސްތަކެއް ކުރެވުނެވެ. މަންމަ އެކުދިންދެކެ ވާ ލޯބި ދެކެން ބޭނުންވިއެވެ. ނަފްރަތުން ފުރިފައިވާ ހިތެއްގައި ލޯތްބާއި ހަމްދަރުދީ ވެދާނެހެއްޔެވެ؟\nކުރިމަތިން ފައުޅުވި ޒޭބްގެ ލޯ އަނދަ އަނދާ ވަނީ ނަފްރަތުގެ ކަނިންނެވެ.\n"ކަލޭގެ ތި ހިތްވަރު. އަހަރެންގެ ހިޔާވައްސަކަށް ކަލޭ ވަދެގެން ނުވާނެ. ސުންޕާކަން މިތަނަށް ފަތުރަން ތަ؟ " ޒޭބްގެ އަޑު ގަނޑުވަރުގެ ހޯލުގައި ގުގުމައިލިއެވެ.\n"އަހަރެންގެ މަންމަ ކަމުގައި ދައުވާ ކޮށްފައި ސާބިތުކޮށް ދިނުމަށް އެދި މިއައީ. އަހަންނަށް ކިހިނެއް އެނގެނީ ތީ ތެދުކަން؟ " ސެފްރަން ދެލޯ މަރައިލީ ޒޭބްގެ ލޮލަށް ބަލަން އުދަގޫވެފައެވެ،\n"ކަލެއަށް ކަމެއް ސާބިތުކޮށްދޭކަށް އަހަރެން ނުޖެހޭނެ. މަގޭ ބަނޑުން އުފަންވިކަމީވެސް ލިބުނު ފަޚުރެއްކަމަށް ދެކެގެން އަނގަ މައިތިރިކޮށްގެން ހުރޭ. މަށަކީ ކަލޭގެ މަންމައެއްގެ މަގާމު ދުވަހަކު ފުރައިދޭނެ ފަރާތެއްވެސް ނޫނޭ. ގަންދީޝާއަށް މަންމަ ކިޔައިގެން އޭނަގެ ފަރާތުން ލިބުނު ލޯތްބަށްޓަކާ ހެއްދެވި ފަރާތަށް ހަމްދުކުރިއްޔާ މާ ރަގަޅު. އަހަރެންގެ އާއިލާއިންވެސް ކަލޭ ބަލައިނުގަންނާނެ. ނަހަލާލު ދަރި............." ޒޭބްގެ ވިހަގަދަ ތޫނު ބަސްތަކުން މިފަހަރު ސެފްރަންއަށް އަސަރެއް ނުކުރިއެވެ. ސެފްރަން ވަށައިގެން ލޯ ހިންގައިލީ ވިސްނުމެއްގެ ތެރޭ ހުރެއެވެ. އޭނަ ވުޖޫދަށް އައީ ހަލާލު ގޮތުގައި ނޫންކަން އެނގުމުންވެސް އިތުރު އަސަރެއް ނުކުރިއެވެ. އޭނަގެ އާއިލާއަކީ ރަސްމަތިފުށު އާއިލާއެއް ނޫންކަން އެނގުމުން އަދި ވަކިން ބޮޑަށް ރަސްކަމުގެ ތަޚުތު ހޯދުމުގެ އަޒުމް ވަރުގަދަވިއެވެ.\nއޭނަ ޖަލްޖާލޫތުގެ ރަސްކަން ހިފާނެއެވެ. އޭނަގެ މަންމަވެސް އާއިލާވެސް ޖެހޭނީ އޭނައަށް ތަބާވާށެވެ. ހުރިހާ އެންމެން އޭނަގެ އަމުރަށް ކިޔަމަންވެ އޭނަގެ ކުރިމަތީގައި ކުރުނީސްކުރަން ނުޖެއްސިއްޔާ އޭނަ އާކްޓިކް ކަނޑުގެ އެންމެ ފުނަށް ފައިބައި އަމިއްލަ ނަފުސް ހަލާކުކޮށްލާނީއެވެ.\nސެފްރަން ޖީބަށް ދެއަތް ޖަހައިލިއެވެ. ހިމޭންކަން ޚިޔާރުކުރިއެވެ.\n"ލައުނަތް ހުރި. މާތް ﷲ ލައުނަތް ލައްވާށި...." ޒޭބް ގެ ނަފްރަތުގެ ހުޅުގަނޑު ފަޅައިގެން ދިޔައެވެ. ސެފްރަންގެ މޫނުން ސިފަވަނީ އެ "ޝައިތާން"އެވެ. ޚާއްސަކޮށް އެ ލޮލުގެ ބައްޓަމާއި ތުންފަތެވެ.\n"އާމީން......." ސެފްރަން މޫނުގައި ފިރުމައިލިއެވެ. އެ އަމަލުން އަދި ވަކިން ޒޭބް ރުޅިގަދަވިއެވެ.\n"ހޫމް މަންމަކަން ޔަގީންކޮށްފިން. އިތުރަށް ސާބިތުކުރުވާކަށް ދެނެއް ނާންނާނަން. ނަފްރަތު ކުރިޔަސް މި ހަށިގަނޑުގައި ހިގާނީ ތި މަންމަގެ ލޭ. އެކަމެއް ބަދަލެއް ނުވާނެ. އަހަރެންގެ އަސްލު ނޭގި އެކަން ހޯދަން މަސައްކަތްކުރަމުން ދަނިކޮށް އަންގާދިނީމަ އެންމެ ކުޑަވެގެން މިހާރު އަހަންނަށް އަހަރެންގެ ކޮއްކޮމެން ދުނިޔޭގައި އެބަތިބިކަން އެނގިއްޖެ. ރަސްކަލެއްގެ ކޮއްކޮމެންނަށް ވުމުގެ ޝަރަފު އެކުދިންނަށް ލިބިގެން ދާނެ......" ސެފްރަން ހީލިއެވެ.\n"ކަލޭގެ ސަބަބުން ނޫނަސް...." ޒޭބް އެއްޗެކޭ ބުނަން އުޅެފައި ދުލުގައި ދަތް އެޅިއެވެ. އޭނަގެ ބައްޕައަކީ ޖިންނީންގެ ޝެހެންޝާހުއެވެ. ރަސްކަލުންގެވެސް ރަސްކަލެކެވެ. ޖަލްޖާލޫތުގެ ގަބީލާވެސް ހަގީގަތުގައި އޮތީ ޝެހެންޝާހުގެ ބާރުދަށުގައެވެ. ސެފްރަންއަށް އަދި ޝެހެންޝާހުގެ އާރާއި ބާރު އަންދާޒާކޮށްލަންވެސް ނޭގެނީއެވެ. ޚުދު ސެފްރަންގެ ކާފައަކީ ރަސްކަލެއްކަމާއި މިހާރުވެސް ސެފްރަންގެ ހަށިގަނޑުގައި ހިގަނީ ޝާހީ ލޭކަން އެނގިއްޖެއްޔާ ސެފްރަންގެ ބޮޑާކަން ހައްދުން ނެއްޓިގެންދާނެއެވެ.\n"އަދި އެއް ވާހަކަ....ޝެހެޒާދާ ޒޭބް ބިންތި ޚުސްރޫ މާމައަކަށްވާން އުޅޭކަމުގެ އުފާވެރި ޚަބަރު މިދިނީ. އެކަމުގެ އުފަލުގައި ބާއްވާ ޖާފަތަށް ދައުވަތު އަރުވަން................................." ސެފްރަންގެ ޖުމްލައިން ޒޭބްގެ އެތެރެހަށި އަނދައިގަތެވެ.\nއިތުރު ވާހަކައެއް ދައްކާނެ ފުރުސަތެއް ޒޭބްއަކަށް ނުލިބުނެވެ.\nއަޒްކީލް ސަލާމް ގޮވައިލުމުން ޖަވާބު ދިނެވެ.\nއިރުކޮޅަކުން އަޒްކީލް ފެނުނީ ކުރިމަތީގައި ހުއްޓައެވެ. ސެފްރަންގެ ގައިގާ ބައްދާލާފައި ސަލާމްކޮށްލުމުން ޒޭބް ކަޅިއަޅައިލިއެވެ. އަޒްކީލްގެ ކޮނޑުގައި ބޯ ޖައްސައިލި ސެފްރަންއަށް މަންމަގެ ލޮލުން ނަފްރަތު އޭގެ އެންމެ ވަރުގަދަކޮށް ފެނުނެވެ. އެލޮލުގައި އޭނައަށްޓަކާ ކުލުނުގެ ޒައްރެއްގެ މިންވަރުވެސް ނެތެވެ.\n" ސެފް އަހަރެމެންގެ ގެއަށް ޒިޔާރަތްކުރުމުގެ މާތްކަން ލިބިއްޖެ. އަހަރެން ސެފް ގޮވައިގެން ދާން ޖެހޭ ތަނެއް އެބައޮތް. ކޮންއިރަކުން ވަގުތެއް ވާނީ؟ "\n"އަސްލު އަހަރެން މިއައީ ރޭގަނޑު ކެއުމަކަށް ދައުވަތުދޭން. އަހަންނަށް ދަރިއަކު ލިބެން އުޅޭތީ އެކަމުގެ އުފަލުގައި ގާތް މީހުންނާއި އެކުވެރިންނަށް ޖާފަތެއް ދޭން ނިންމީ.............." ސެފްރަން އޭނަ އައި ހަގީގީ މަގުސަދު ފޮރުވިއެވެ. ޒޭބްގެ ދަރިއެއްކަން އެނގުމަށްފަހު އަޒްކީލް ފެނުމުން އުދަގޫ އިހުސާސްތަކެއްވެސް ކުރެވެއެވެ. ފެށުނީއްސުރެން ދެކެމުން އައީ ގާތް އެކުވެރިއެއްގެ ގޮތުގައެވެ. އުމުރުގެ ފަރަގަަކަށް ބެލުމެއްނެތި އަޒްކީލް އާއި ކާރމަންއާއެކު އުޅެ ބޮޑުވީއިރު މިދޭތެރޭގައި އޮތް ގުޅުމަށް ހީނަރުކަން އަންނާނެފަދަ އިންގިލާބެއް އަންނާނެކަމަކަށް އޭނަވެސް ހީކޮށްފައެއް ނެތެވެ. އެއްކޮޅުން ޅިޔަނެވެ. އަނެއްކޮޅުން ދޮންބައްޕައެވެ.\n"ދޮންބައްޕަ....." ސެފްރަންއަށް ހިތާހިތުން ކިޔައިލެވުނެވެ.\nއަޒްކީލް ކިހިނެއްވީހެއްޔޭ އަހާލާފަދަ ގޮތަކަށް ބުމަ އަރުވައިލަމުން ކޮނޑުގައި ފުތްޓައްކެއް ޖެހިއެވެ. ސެފްރަން އެ ސުވާލަށް ސީދާ ޖަވާބެއް ނުދީ ވާހަކައިގެ ރާސްތާ ބަދަލުކޮށްލިއެވެ.\nމިރިއަމް ބޭނުންވީ ކޮންމެ ގޮތެއް ހަދާފައިވެސް އާރްޔާއާއި އޭނަގެ އެކުވެރި ތިން ޖިންނި ކުދިން އޭނަގެ ގަނޑުވަރުން ބޭރުކޮށްލުމަށެވެ. މަންމަ އާރްޔާގެ އުމުރުން އަށާރަ އަހަރު ވާންދެން ކޮންމެހެންވެސް ގެންގުޅެން ބޭނުންވާތީ މަރައިލެވޭކަށްވެސް ނެތެވެ. ނަކްބާ ޚިޔާލެއް ދިނެވެ. ޒޭބްގެ ބޮލަށް ވަދެގެން އޭނަ ކޮންމެހެންވެސް އާރްޔާފަދަ ކަނީޒުންނަށް ބޭނުންވާކަމަށް ބުނެ އެކުދިން އެގެއިން ފައްސާލުމަށެވެ. މިރިއަމް އަށް އެ ޚިޔާލު ކަމުދިޔައެވެ. ޒޭބް އެގަނޑުވަރަށް ޒިޔާރަތްކުރުމާއެކު އެކަން ހަމަޖެހުނެވެ. ސެފްރަންއާއި ވަކިވާން ޖެހިދާނެތީ އާރްޔާ އިންތިހާއަށް ދެރަވިއެވެ. ބަހާރުގެ ހިތްފަސޭހަ މާހައުލާއި ވަކިވުމަށްވުރެ ދެރަވީ ސެފްރަން ނުފެނިދާނެތީއެވެ. އާކްޓިކްގެ ފިންޏާއި ޒޭބްގެ ފަރުބަދަމަތީގެ ފިނި ގަނޑުވަރުގައި ދިރިއުޅެންވެއްޖެއްޔާ އޭނަ ހަލާކުވެދާނެއެވެ. އެގަނޑުވަރުގައި ގައިދީއެއްފަދައިން ހުރުމަށްވުރެ މަރުވުންވެސް ހިތަށް ފަސޭހައެވެ.\nއެންމެ ފަހު ވަގުތުވެސް ސެފްރަން ފެނުމަށް އެދި ދުޢާކުރެވުނެވެ. ބްލޫބެލް ޖަންގައްޔާއި ހަމަޔަށް ގޮސް ސެފްރަންއަށް ގޮވިއެވެ. ޖިންނިއަކަށް ވުމުން ދުރުގައި ހުއްޓަސް ކަންފަތަށް އިވިދާނެކަމަށް ހީކޮށްފައެވެ. ޒޭބްގެ އަސްގާޑިޔާތައް ނައްޓައިލަންވީ އިރުވެސް ސެފްރަންގެ ނިޝާނެއް ނުފެނުނެވެ. ގާޑިޔަލަށް އަރާފައި އާރްޔާގެ އަޅި ދެލޯ ކަރުނުން ފުރުނެވެ.\n"ރެފިއުޖީންނެކޭ ވަކި ކޮން ތަފާތެއް. އެއް ތަނުގައި ހަރުލާކަމަކަށް ނުވޭ... ސެފްރަން ގެ ގަނޑުވަރުގައި އުޅެވޭނެނަމަ ކިހާ ރަގަޅު. ހޫމްމް ސެފް ރުޅި މަޑުވުމަށް އެދި ދުޢާކުރާނީ. އަދި ރުޅި މަޑުވާނެ އިންޝާﷲ. އައި ހޯޕް ވީ އާ ފްރެންޑްސް އެގެއިން.........................." އާރްޔާ މޮޅިވެރިކަމާއެކު ވިސްނައިލިއެވެ. "ވަރަށް މިސްވާނެ. މައި ޕްރިންސް..."\nޒޭބްގެ ގަނޑުވަރުގައި އުޅެމުންވެސް ދޭތެރެއަކުން އާރްޔާ އޭނަގެ އެކުވެރި ސޯރާއާއިއެކު ހިނގާލަންގޮސް އުޅެއެވެ. ސޯރާގެ ލޯބިވެރިޔާ ލޫމާ އެކުދިންނާއެކު ބައިވެރިޔެއްގެ ގޮތުގައި ހުރެއެވެ. އެހެން ޖިންނިންގެ ފަރާތުން ރައްކާތެރިކަން ހޯދައިދޭ ފަރާތެއްކަމުގައި ލޫމާ ވެއެވެ. ބައެއްފަހަރު އާކްޓިކް ކަނޑުގެ އައްސޭރިފަށަށް ގޮސް ސެފްރަންގެ ގަނޑުވަރު ކައިރީގައި ހުރެ އާރްޔާ އެކި ހަނދާންތައް ކޮށްފައި މޮޅިވެރިވެފައި ހުރެއެވެ. ސެފްރަންއާއި އެންމެފަހުގެ ބައްދަލުވުމަށްފަހު ސެފްރަން ދުވަހަކު އޭނައާއި ވާހަކަނުދައްކާނީ ބާވައޭ ހިތަށް އަރާފައި އާރްޔާގެ ހިތަށް ކުރާ އަސަރު ހުރިހާ ކަމަކަށްވުރެ ބޮޑެވެ.\nގަބީލާގެ ޚާއްސަ ދުވަހެއް ފާހަގަކުރުމަށް މައިދާނަށް އެއްވެފައި ތިބި މާރިދުންތައް ތިބީ އުނުގައިވާ ފޮތިކޮޅެއް ފިޔަވާ ބިޔަ ހަށިތައް ހާމަކޮށްލައިގެންނެވެ. އިސްކޮޅުން ދިގުކަމާއި ބިޔަކަން އަދި ޖާނުން ވަރުގަދަކަމުން އިންސާނުންގެ ތެރެއިން އެންމެ ވަރުގަދަ މީހާވެސް ސިއްސުވާލާފަދައެވެ. މައިދާންގެ މެދުގައި ރޯކޮށްލި ބޮޑު އަލިފާންގަނޑުގެ ހުޅުތައް ދޫތަކެއް ފަދައިން އެކި ދިމާލަށް ނެރެމުންދާއިރު އަޑުފަށްގަނޑު އެހާ ގަދައެވެ. ބެރު ޖަހަންފެށުމާއެކު ފާޑެއްގެ އަޑުތަކެއް ލައްވަމުން ނަށަންފެށިއެވެ. އަލިފާންގަނޑުގެ ވަށައިގެން ނަށަމުން ފޯރިގަދަކުރަމުންދާ ވަރަކަށް ހަޅޭކުގެ އަޑުވެސް ބިރުވެރިގޮތަކަށް ފަޒާގެ ތެރެއަށް އަރައިގެން ދެއެވެ. ފޯރިގަދަވީ ވަރަކަށް ނެށުމުގެ ހަރަކާތްތަކާއި ލައްވާ އަޑުތައް އަވަސްވިއެވެ. އަލިފާނުގެ ހުޅުތައް މާރިދުންގެ ގައިންވެސް އަލިފާނުގެ ހުޅުތައް ނުކުންނަން ފެށިއެވެ.\nސެފްރަންއާއި އޭނަގެ އެކުވެރިން އާދުއާއި ކާއިން ޖިންނި އަސްތަކުގައި ދަތުރުކުރަމުން އައީ އެ މައިދާން ކައިރިން ލާފައެވެ.\nބެންތިކް ޖިންނި ކުދިންތަކެއް އެ މަންޒަރު ބަލަން ތިބެފައި މާރިދެއްގެ ގަޔާއި ދިމާލަށް އަލިފާން ބޯޅައެއް އެއްލިއެވެ. މާރިދު ލޯ ވަށްކޮށްލާފައި އެކުއްޖާއަށް ނަޒަރު ހުއްޓާލިއެވެ. ދެވަނަ ސިކުންތުކޮޅު ތެރޭ އަތުކޮޅަށް އުފުލައިލިއެވެ. އަދި ބޯމަތިން އެތައް ފަހަރު އަނބުރައިލިގޮތަށް އަތުކޮޅަށް ވައިގެ ތެރެއަށް އެއްލައިލުމާއެކު ތިރިވެގެން އައީ އެ ބޮޑު އަލިފާންގަނޑާއި ދިމާލަށެވެ. ކާއިން ވައިގެ ތެރޭ އުދުހިފައިގޮސް އެކުޑަކުއްޖާ ސަލާމަތްކުރިގޮތަށް އޭނަގެ އަހަށް އެރުވިއެވެ.\nސެފްރަން ނުރުހުމާއެކު ލޯ ހަނިކޮށްލައިގެން ބަލަން ހުރެފައި އަހުގައި ގޮސް މާރިދުން ގަނޑު ފަޅާލާފައި އެތެރެއަށް ވަނެވެ. އެއާއެކު ބެރުތަކާއި ޖިންނީންގެ އަޑު ކެނޑި އެންމެން ހިމޭންކަމާއެކު ގުދުވެ ސަލާމްކޮށްލިއެވެ.\n"ކަލޭމެންގެ އަމަލު ތިހެން ހުރެއްޖެއްޔާ މި ބިމުގައި އުޅެވޭނީ އަހަރެން ނޫނީ ކަލޭމެންނަށް........ދެ ފަރާތަކަށް އެކީ ނޫޅެވޭނެ. މި ކިޔާ އެއްޗެއް ދޭހަވެއްޖެތަ ގަމާރު ސިކުނޑިތަކާ....." ސެފްރަންގެ ވަރުގަދަ ބުމަ ކައިރިކޮށްލައިގެން ހުރިއިރު އަލިފާނުގެ ހުޅުތައް އެރީތި ރަތް ލޮލުގައި ނަށާލަ ނަށާލާވިއެވެ. މާރިދުންނަށްވެސް އެ ލޮލަށް ބަލާފައި ސިހުމެއް ލިބުނެވެ. މިއީ އެމީހުންގެ ރަސްގެފާނުގެ ދަނބި ދަރިކަލުންނެވެ. ޝެހްޒާދާ ސެފްރަންއެވެ. ގަދަރުކޮށް އިހުތިރާމް ކުރަން ޖެހޭ ފަރާތެކެވެ. ކޮއިލުތެރޭ ބަސްވިކޭ ޖިންނިއެކެވެ. ނަމަވެސް ސެފްރަން "ގަމާރު ސިކުނޑި"ތައް ކަމަށް ބުނެ މުޚާތަބު ކުރުމުން މާރިދުންގެ ވެރިޔާ ނުރުހުމާއެކު ޖަވާބުދާރީވިއެވެ.\n"އަޅުގަނޑުމެންނަށް ގަމާރުންނޭ ކިޔާފައި ގޮވުމަކީ ޝެހެޒާދާއެއްކަމަކު ކޮށްގެންވާނެ ކަމެއް ނޫން. ތިބޭފުޅާގެ ބައްޕާފުޅަށް އަޅުގަނޑުމެން ގަދަރުކުރަން. އެބޭފުޅާގެ ސަބަބުން އަޅުގަނޑުމެންނަށް މި ރަށުގައި މިނިވަންކަމާއެކު އެންމެން ގުޅިގެން ދިރި މިއުޅެވެނީ. އެކަމަކު ތިބޭފުޅާ އަޅުގަނޑުމެންނަށް އެކިގޮތްގޮތަށް އެބަ އުދަގޫކުރައްވާ....."\n"ގަމާރުންނޭ ބުނީ ކުޑަކުއްޖަކު ކުރިކަމެއް ބޮޑުކޮށްލައިގެން އެވަރުގެ ސަޒާއެއް ދޭން އުޅުނީތީ. ބުނަން. ކަލޭމެން އަޅުކަން ކުރަން ދީފައި ހުރިތަނުގައި ތި ބޭކާރު ލަވަ ކިޔަކިޔާފައި އަޅުކަން ކުރަންދޭ. ހަނދާންކުރާތި. އަހަރެމެންގެ އެއްވެސް މީހެއްގެ ބޮލުގެ އިސްތަށްޓަކަށް ގެއްލުމެއް ވިޔަސް އެންމެން އަޅިއަށް ހަދާލާނަން...." ސެފްރަން ގެ ކަމަރުގައި އަޅުވާފައިވާ ޒެންޖީރު ކަނޑި ފެނުމުންވެސް މާރިދުން ޖެހިލުންވިއެވެ. އެ ހަރުކަށި އިންޒާރުން މާރިދުން އިސްޖެހިފައި ތިއްބާ ސެފްރަން އަސް ދުއްވާލާފައިގޮސް ލޯމަތިން ގެއްލުނެވެ. އެ އިންޒާރު މާނައެއް ނެތް ހުސް އެއްޗަކަށް ހަދާފައި އަޅާނުލާ ދޫކޮށްލެވޭކަށްވެސް ނެތެވެ. ޖަލްޖާލޫތު މި ޒުވާން ކުއްޖާއާއި ރަސްކަން ހަވާލުކުރަން ކުރުމަށްފަހު ދެންވާނެ ގޮތެއް އެނގެނީއެއް ނޫނެވެ. މާޔޫސްވެ ހިތްވަރު އެލިފައި އިރުކޮޅެއް ވާންދެން ތިއްބާ ވެރިޔާގެ އިޝާރާތަށް ބެރުވެރިން ބެރުތައް ހިފައިގެން ފައްޅި ހުރި ދިމާލަށް ދަތުރުފެށިއެވެ.\n"ސެފްރަން އަހަރެންގެ މި ޗެލެންޖް ގަބޫލުކުރަން ވާނެ އިނގޭ. ރަސްކަމަށް ކުފޫ ހަމަވަންޏާ މިވަރުގެ ހިތްވަރެއްކޮށްލަން ކެރޭނެ...." އަޒްކީލް ދެން ބުނެލި ޖުމްލައިން ސެފްރަންއަށް ދެ ފިޔަވަޅު ފަހަތަށް ޖެހެވުނެވެ.


Idhikolhu Campaign ah kureege minister Maleeh\nކުރީގެ މިނިސްޓަރު މަލީހު މިއަދުގެ ބައްދަލްވުމުގައި ބައިވެރިވެވަޑައިގަންނަވަނީ --\nރައްޔިތުންގެ މަޖިލީހުން އިތުބާރު ނެތް ކަމުގެ ވޯޓް ނަގާ މަގާމުން ދުރުކުރި ކުރީގެ ސައިންސް މިނިސްޓަރު މުހައްމަދު މަލީހު ޖަމާލު، އިދިކޮޅު ޕްރޮގްރެސިވް ކޮންގްރެސް ކޯލިޝަންގެ ކެންޕެއިންގައި ބައިވެރިވެ ވަޑައިގަންނަވަން ފައްޓަވައިފި އެވެ.\nމަލީހު މިއަދު ވަނީ ފުވައްމުލަކުގައި ޕީޕީއެމްގެ ކެންޕެއިން އޮފީހެއް ހުޅުވުމަށް ބޭއްވި ބައްދަލްވުމުގައި ބައިވެރިވެވަޑައިގެންފައެވެ. މާލެ އާއި ފުވައްމުލަކު ސިޓީގައި ބޭއްވި ބައްދަލްވުމުގައި މަލީހު ބައިވެރިވެވަޑައިގެންފައި ވަނީ އޭނާގެ ބޭބޭ ކުރީގެ ނައިބު ރަައީސް ޑރ. މުހައްމަދު ޖަމީލް އަހުމަދުގެ އަރިހުގައެވެ. އެ ދެ ބޭފުޅުން ނިސްބަތްވަނީ ފުވައްމުލަކަށެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ސައިންސް އެންޑް ޓެކްނޯލޮޖީ މިނިސްޓަރު މުހައްމަދު މަލީހު ޖަމާލުގެ މައްޗަށް ރައްޔިތުންގެ މަޖިލީހުގައި އިތުރުބާރު ނެތް ކަމަށް ވޯޓެއް ނަގައި ފާސްކޮށް އޭނާ މަގާމުން ދުރުކުރީ މާޗް އެއްވަނަ ދުވަހުއެވެ. މަލީހު، ސައިންސް އެންޑް ޓެކްނޮލޮޖީ މިނިސްޓަރު ކަމުގެ މަގާމުން ދުރު ކުރަން ރައްޔިތުންގެ މަޖިލީހުގައި ނެގި ވޯޓުގައި އެމްޑީޕީގެ ސާފު މެޖޯރިޓީގެ 59 މެންބަރަކު ވޯޓް ދެއްވި އެވެ. މަލީހް ވަކިކުރަން ނުފެންނަ ކަމަށް ވޯޓު ދެއްވީ އެންމެ މެންބަރެކެވެ. ހަތަރު މެންބަރަކު ވަކި ގޮތަކަށް ވޯޓު ނުދެއްވާ ތިއްބެވި އެވެ. މިއީ މި ސަރުކާރުގެ މިނިސްޓަރެއްގެ މައްޗަށް ނެގި މި ފަދަ ފުރަތަމަ ވޯޓެވެ.\nމަލީހަކީ 2013 ވަނަ އަހަރުވެސް ޕީޕީއެމްގެ ރިޔާސީ ކެންޕެއިންގައި ވަރަށް މުހިންމު ދައުރެއް އަދާކުރެއްވި ބޭފުޅެކެވެ. ޕީޕީއެމް ސަރުކާރުގެ ފުރަތަމަ ޔޫތު މިނިސްޓަރަކީވެސް މަލީހެވެ. ނަމަވެސް ރައީސް ޔާމީންގެ ވެރިކަމުގައި 2015 ވަނަ އަހަރު މަލީހު މަގާމުން ދުރުކުރިއެވެ.\nޕީޕީއެމް ފުވައްމުލައް މުހައްމަދު މަލީހު ޖަމާލް + ޕީޕަލްސް ނޭޝަނަލް ކޮންގްރެސް - ޕީއެންސީ\nމުޒާހަރާކުރަނީ ގައުމަށް ނުރައްކާވުމުން: ޖަމީލް\n"ޔާމީން ސިޔާސީ ހަރަކާތެއް ނުހިންގަވާ"


Taimur ah raajje ge dhathuru adhives nunimey\nތައިމޫރް އަލީ ޚާން، އޭނާގެ މަންމަ ކަރީނާއާއެކު: ތައިމޫރް ރާއްޖޭގެ ނަން ޖަހާފައިވާ ޓީޝާޓެއް ލައިގެން --\nބޮލީވުޑް ސްޓާރުންގެ ދަރިންގެ ތެރެއިން މިހާރު އެންމެ މަޝްހޫރީ ތައިމޫރް އަލީ ޚާން އެވެ. ތައިމޫރްއަކީ ބޮލީވުޑްގެ މަޝްހޫރު އެކްޓަރު ސައިފް އަލީ ޚާންގެ އެންމެ ހަގު ދަރިފުޅެވެ. އަދި ސައިފްގެ އަންހެނުން މަޝްހޫރު ބަތަލާ ކަރީނާ ކަޕޫރް ޚާންގެ ހުރި ހަމައެކަނި ދަރިފުޅެވެ.\nސައިފް އާއި ކަރީނާއަށް ވުރެން، ތައިމޫރް މިހާރު މާ މަޝްހޫރޭ ބުނެވިދާނެ އެވެ. މިހެން މި ބުނީ ތައިމޫރްގެ ހަބަރެއް ނޫހަކުން ކަވަރު ނުކުރާ ދުވަހެއް މިހާރު ނާންނާތީ އެވެ. ކޮންމެތާކުން ތައިމޫރް ފެނުންނަމަވެސް އެ ހަބަރު ނޫސްތަކުގެ ފަލަ ސުރުހީއަށް ނާރަ ނުދެ އެވެ.\nދާދިފަހުން ސައިފް ވަނީ އޭނާގެ އާއިލާ ގޮވައިގެން ރާއްޖެއައިސް ޗުއްޓީ ހޭދަކޮށްފަ އެވެ. އެމީހުން އައީ ތައިމޫރްވެސް ގޮވައިގެންނެވެ. ރާއްޖޭގެ ހިތްގައިމު ދޮންވެލި ގޮނޑުދޮށާއި ހިތްފަސޭހަ މާހައުލުގައި ތައިމޫރްއާއެކު ނަގާފައިވާ ލޯބި ފޮޓޯތައް އެމީހުން ވަނީ ސޯޝަލް މީޑިއާގައި ހިއްސާކޮށްފަ އެވެ.\nއެކަމަކު އެންމެ ގިނަ ބައެއްގެ ސަމާލުކަން ހުއްޓުނީ ދަތުރު ނިންމާލުމަށްފަހު އެމީހުން އެނބުރި ގައުމަށް ގޮސް އުޅެނިކޮށް އާންމުވި ފޮޓޯ އަކަށެވެ. އެ ފޮޓޯތަކުގައި ފެންނަނީ ތައިމޫރް ރީނދު ކުލައިގެ ޓީޝާޓެއް ލައިގެން، އޭނާގެ މަންމަ ކަރީނާއާއެކު ކާރުން ފައިބާ މަންޒަރެވެ.\nތައިމޫރް އަލީ ޚާން އޭނާގެ ބައްޕަ ސައިފް އަލީ ޚާންއާއެކު: ސޮނެވާފުށި ރިސޯޓުގެ ދޮންވެލި ގޮނޑު ދޮށުގައި ނަގާފައިވާ ފޮޓޯއެއް --\nރާއްޖެއިން ސޮވެނިއާއެއްގެ ގޮތުގައި ގެންދިޔަ އެ ޓީޝާޓުގެ މެއި މަތީގައި ޖަހާފައި ވަނީ "މޯލްޑިވްސް" އެވެ. ޓީޝާޓުގައި ކުރަހާފައި އިނީ މުރަކަތަކާއެކު މިޔަރެކެވެ. މި ފޮޓޯ އާންމުވުމާއެކު މީޑިއާތަކުން ބުނަމުން އަންނަނީ ތައިމޫރްއަށް އަދިވެސް ރާއްޖެ ދަތުރު ނުނިމޭ ކަމަށެވެ. އޭނާ ހުރީ އަދިވެސް ޗުއްޓީ މޫޑުގައި ކަމަށެވެ.\nސައިފްގެ އާއިލާއާއެކު ޗުއްޓީ ހޭދަކޮށްލުމަށް އޭނާގެ ކޮއްކޮ ސޯހާ އާލީ ޚާންވެސް ރާއްޖެ އައެވެ. ސޯހާއާއެކު އޭނާގެ ފިރިމީހާ ކުނާލް ކެމޫ އާއި އެ ދެމަފިރިންގެ ދަރިފުޅު އިނާޔާ ނައުމީ ކެމޫވެސް އައެވެ. އެމީހުން ޗުއްޓީ ހޭދަކުރީ ބ. އަތޮޅު ސޮނެވާފުށި ރިސޯޓުގައި އެވެ.


Dhuniyeyge Emme Agubodu Instagram Thari Akee Kaaku? - Vaguthu\nދުނިޔޭގެ އެންމެ ގިނަ ބަޔަކު ރީތި ފޮޓޯތައް ހިއްސާކުރަން ބޭނުންކުރާ ވެބްސައިޓް، އިންސްޓަގްރާމްގައި މިއަހަރުގެ އެންމެ އަގުބޮޑު ތަރިއަކަށް ކްރިސްޓިއާނޯ ރޮނާލްޑޯ ވެއްޖެއެވެ.\nމިދިޔަ ސީޒަނުގައި ރެއާލް މެޑްރިޑް ދޫކޮށްލުމަށްފަހު ރޮނާލްޑޯ އިޓަލީގެ ޗެމްޕިއަން، ޔުވެންޓަސް އާއި ގުޅުނީ ކުރިން އޭނާއަށް ހަފްތާގެ އުޖޫރަގެ ގޮތުގައި ލިބޭ އާމްދަނީ އަށްވުރެވެސް ކުޑަ އާމްދަނީއަކަށެވެ. އެކަމަކު، މިހުރިހާ ކަމަކާ އެކުވެސް، ރޮނާލްޑޯ ވެފައިވަނީ އަދިވެސް ދުނިޔޭގައި އެންމެ ގިނަ އާމްދަނީ ލިބޭ އެއް ކުޅުންތެރިޔާ އަށެވެ. އޭނާ އަށް އަހަރެއްގެ މައްޗަށް ފުޓްބޯޅަ ކުޅެގެން އެކަނިވެސް 34 މިލިއަން ޑޮލަރު ލިބޭނެ ކަމަށް ލަފާކުރެވެއެވެ.\nއެމެރިކާގެ 'ބަޒް ބިންގޯ' އިން އެކުލަަވާލި މިއަހަރުގެ އެންމެ އަގުބޮޑު 10 އިންސްޓަގްރާމް ތަރިންގެ ލިސްޓުގެ އެއްވަނައިގައިވެސް އޮތީ ޕޯޗުގަލްގެ ތަރި، ރޮނާލްޑޯ އެވެ. އޭނާގެ އިންސްޓަގްރާމް އެކައުންޓުން ސްޕޮންސަރުންގެ އިޝްތިހާރުތައް ހިއްސާކޮށްގެން އެކަނިވެސް މިއަހަރުގެ ތެރޭގައި ގާތްގަނޑަކަށް 47.8 މިލިއަން ޑޮލަރު ލިބިފައިވެއެވެ. މިއީ އަސްލު ފުޓްބޯޅަ ކުޅެގެން ހޯދާ އާމްދަނީ އަށްވުރެ ވެސް އިތުރު އަދަދެކެވެ.\nމި ލިސްޓުގެ ދެވަނައިގައި އޮތީ ދުނިޔޭގެ އެންމެ މޮޅު ފުޓްބޯޅަ ކުޅުންތެރިޔާ، އާޖެންޓީނާ އަށް އުފަން، ބާސެލޯނާގެ ފަޚުރު، ލިއޮނެލް މެސީ އެވެ. މެސީ އޭނާގެ އިންސްޓަގްރާމް އެކައުންޓުން ސްޕޮންސަރުންގެ ޕޯސްޓުތައް ހިއްސާކޮށްގެން މިއަހަރު އާމްދަނީގެ ގޮތުގައި ހޯދާފައިވަނީ ރޮނާލްޑޯ ހޯދި އަދަދުގެ ދެބައި ކުޅަ އެއްބަޔަށްވުރެ ވެސް މަދު އަދަދެކެވެ. އެއީ 23.3 މިލިއަން ޑޮލަރެވެ.\nދުނިޔޭގެ މަޝްހޫރު ހުރިހާ ތަރިންނެއް ކަހަލަ ގޮތަކަށް ބޭނުންކުރާ އިންސްޓަގްރާމް ގައި މޮޑެލުންނާއި ފިލްމު ކުޅޭ މީހުންވެސް މި ލިސްޓުގައި އަންނަން ޖެހެނީ މި ދެ ކުޅުންތެރިންގެ ފަހަތުންނެވެ. އެގޮތުން މި ލިސްޓުގެ ތިންވަނައިގައި އޮތީ އެމެރިކާގެ ކާޑޭޝިއަން އާއިލާގެ ދައްތައިންގެ ތެރެއިން ގިނަ ބަޔަކު ސަޕޯޓްކުރާ އެއް ތަރި، އަދި މަޝްހޫރު މޮޑެލް، ކެންޑަލް ޖެނާ އެވެ. ކެންޑަލްގެ ސްޕޮންސަރ ޕޯސްޓުތަކުން އޭނާ އަށް ގާތްގަނޑަކަށް 16 މިލިއަން ޑޮލަރު މިއަހަރުގެ ތެރޭގައި ލިބިފައިވެއެވެ.\nއިނގިރޭސިވިލާތުގެ އެންމެ ކާމިޔާބު އެއް ކުޅުންތެރިޔާ، ޑޭވިޑް ބެކަމް އުޅެނީ މި ލިސްޓުގެ4ވަނައިގައެވެ. ބެކަމް އަށް މިއަހަރު އިންސްޓަގްރާމް މެދުވެރިކޮށް 10.7 މިލިއަން ޑޮލަރު ލިބިފައިވެއެވެ. ޒުވާން ލަވަކިޔުންތެރިޔާ، ސެލީނާ ގޮމޭޒް އަށް ވަނީ 8 މިލިއަން ޑޮލަރު އޭނާގެ ޕޯސްޓުތަކުގައި ސްޕޮންސަރ ކޮށްދީގެން ލިބިފައެވެ.\nމިހާރު ދުނިޔޭގެ އެންމެ ގިނަ ބައެއްގެ މެދުގައި އެންމެ މަޤުބޫލް މޮޑެލް، ކައިލީ ޖެނާ، މި ރޭހުގައި އުޅެނީ އޭނާގެ ދައްތައަށް ވުރެ ކުޑަތަންކޮޅެއް ފަހަތުގައެވެ. އެންމެ ޒުވާން އިރު ބިލިއަނަރަކަށް ވުމުގެ ޝަރަފްވެސް ހޯދާފައިވާ ކައިލީ އުޅެނީ މި ލިސްޓުގެ 8 ވަނައިގައެވެ. ކައިލީ އޭނާގެ ޕޯސްޓުތަކުގައި ސްޕޮންސަރުންނަށް ފުރުސަތު ދީގެން މިއަހަރު ވަނީ 3.8 މިލިއަން ޑޮލަރު ހޯދާފައެވެ.\nއިންސްޓަގްރާމްގައި އެންމެ އަވަހަށް އެއް މިލިއަން ފޮލޯވަރުން ހޯދި ޖެނިފާގެ ރިކޯޑް މުގުރާލައިފި\nރޮނާލްޑޯގެ އެހީއާއިއެކު ޔުވެންޓަސްއިން ފެށުން ރަނގަޅުކޮށްފި\nފޭސްބުކް އާއި އިންސްޓަގްރާމް ބޭނުން ކުރުމުގައި މައްސަލަތަކެއް ދިމާވެއްޖެ\nޑިސެމްބަރު 11, 2019 23:05\nސާބަހޭ އަހަރުމެންގެ ރޮނާލްޑޯ ބުރޯ\nއަންނަ އަހަރުގަ ތިޔައްތުރެއް ގިނައިން ފައިސާ ލިބޭތޯ ބަލާތި!\nޖޫން 21, 2020 19:27\nރޮނާލްޑޯ މައި ލަވް


1 އަހަރު2މަސް ކުރިން - 16 މާޗް 2017 0\nއެއަށްފަހު، އަމީރުލް މުއުމިނީން އެކަލޭގެފާނުގެ ބޭފުޅުން އަރިހަށް ގެންނެވިއެވެ. ފެންކަޅިފުޅުވެފައިވާ ލޯފުޅަކުން އެބޭފުޅުންނާ ދިމާޔަށް ބައްލަވައިލައްވައިފައި ވިދާޅުވިއެވެ.\n"ބައްޕަގެ ފުރާނަ ތިޔަކުދިންނަށްޓަކައި ޤުރްބާނެވެ. ބައްޕަ މިދަނީ ތިޔަކުދީން ހުސްއަތާ ދޫކޮށްފައެވެ. ނަމަވެސް މާތްﷲއަށް ޝުކުރު ހުއްޓެވެ. ބައްޕަ ތިޔަކުދީން ދޫކޮށްލައިފައި ދާއިރު އެއްވެސް މުސްލިމަކު ނުވަތަ ޒިންމީއަކު ތިޔަކުދީންގެ އަތުން އަތުލަން ދަޢުވާކުރާނެ އެއްވެސް ޙައްޤެއް ތިޔަކުދީންގެ ބޮލުގައި އެޅިފައެއްނޯންނާނެއެވެ. ލޯބިވާ ދަރީންނޭވެ! ތިޔަކުދީންގެ ބައްޕައަށް ދެކަމެއްގެ އިޚްތިޔާރުލިބިފައި އޮތެވެ. އެއް އިޚްތިޔާރަކީ ތިޔަކުދީން ރަނގަޅަށް މުދާވެރިކޮށް މުއްސަނދި ކޮށްދީފައި މިބައްޕަ ނަރަކަޔަށް ދިޔުމެވެ. އަނެއްކަމަކީ ތިޔަކުދީން ހުސްއަތާ ދޫކޮށްލައިފައި މިބައްޕަ ސުވަރުގެ ދިޔުމެވެ. ލޯބިވާ ދަރީންނޭވެ! މިބައްޕަ ޚިޔާރުކުރީ ދެވަނަ ގޮތެވެ. ތިޔަކުދީން ދާށެވެ! އަރަހުށި މާތްﷲ ތިޔަކުދިން އެކަލާނގެ ރައްކައުތެރިކަމުގައި ލައްވައި އަމާންކަން ދެއްވާށިއެވެ!"\nވިހިދުވަހުގެ އާލާސްކަންފުޅަށްފަހު ދެން އައީ ފުރާނަ އެޅުއްވި ކޮންމެ މަޚްލޫޤަކަށްވެސް ނައިސް ނުދާނެ ދުވަހެވެ. އޭރު އަމީރުލްމުއުމިނިން އުމަރު ބުނު ޢަބްދުލްޢަޒީޒު ރަޙިމަހުﷲ އެކަލޭގެފާނުގެ ޢާއިލާއާއެކު ހުންނެވީ ހިމްސުގެ ކައިރީގެ އަވަށެއްކަމުގައިވާ ދީރު ސަމްޢާނުގައެވެ. ހިޖްރައިން އެއްސަތޭކަ އެއްވަނަ އަހަރުގެ ރަޖަބްމަހުގެ ވިހި ނުވަތަ ފަންސަވީސް ވަނަ ދުވަހު އެކަލޭގެފާނުގެ ނޭވާފުޅު ހޮޅިޔަށް އެޅޭގޮތްވާން ފެށުމުން އަރިހުގައި ތިބި މީހުނަށް ވިދާޅުވިއެވެ. އަހަރެން އެކަނި ދޫކޮށްލާށެވެ. އެހެންވިދާޅުވުމުން އެންމެން ތެދުވެގެން ދުރަށް ހިނގައްޖެއެވެ. އެކަލޭގެފާނުގެ އަނބިކަނބަލުން ފާޠިމާ ބިންތި ޢަބްދުލްމަލިކާއި، އެކަމަނާގެ ބޭބޭފުޅު މަސްލަމަތު ބުނު ޢަބްދުލްމަލިކާ ދެބީނުން ކޮޓަރިކޮޅުގެ ބޭރުގައި ދޮރުކޮޅު ކައިރީގައި ތިއްބެވިއެވެ. އަމީރުލްމުއުމިނީން ވިދާޅުވާ އަޑުފުޅު އެބޭފުޅުންނަށް އިވިވަޑައިގެންނެވިއެވެ.\n"ކިހައި ބަރަކާތްތެރި މޫނުފުޅުތަކެއް ހެއްޔެވެ؟ އާދަމުގެ ދަރިންނެއްވެސް ނޫނެވެ. ޖިންނީންނެއްވެސް ނޫނެވެ."\nއެއަށްފަހު އަންނަނިވި އާޔަތް ތަކުރާރުކުރައްވައި ވިދާޅުވަމުން ގެންދަވާ އަޑުފުޅު އިވުނެވެ.\nއެއީ އާޙިރަތުގެ (ނިޢުމަތު) ގޮވައްޗެވެ. އެގޮވަތި ތިމަންރަސްކަލާނގެ ލައްވާހުށީ ބިމުގައި ބޮޑާވެގަތުމެއް، އަދި ފަސާދަކުރުމެއް ވިޔަސް ނޭދޭ މީހުންނަށެވެ. އަދި ހެޔޮނިމުން ވަނީ ތަޤްވާވެރީންނަށެވެ."\nތަކުރާރުކުރައްވައި މިއާޔަތް ވިދާޅުވަމުން ގެންދެވުމަށްފަހު އަޑުފުޅު ހިމޭންވެއްޖެއެވެ. މަސްލަމަތު އޭނާގެ ކޮއްކޯފުޅު ފާޠިމާއަށް ވިދާޅުވިއެވެ. "އަވަހާރަވީއެވެ." އެތެރެޔަށް ވެދެވަޑައިގެން ބައްލަވައިލެއްވިއިރު، އެ ތެދުމަގާއި ހިދާޔަތުގެ އިރު އަބަދަށްޓަކައި ވަނީ އޮއްސިފައެވެ. އަރަހުށި މާތްﷲ އެކަލޭގެފާނަށް ރަޙްމަތްލައްވާށިއެވެ.\nއަވަހާރަވީ އިރު ޢުމުރުފުޅާމެދު ޚިލާފުކުރެއެވެ. އެއް ރިވާޔަތެއްގައި ތިރީސް ނުވައަހަރުފުޅެވެ. އަނެއް ރިވާޔަތްތަކެއްގައި ސާޅީސް އަހަރުފުޅެވެ. ވެރިކަންކުރެއްވީ އެންމެ ދެއަހަރާއި، ފަސްމަހާއި، ސާދަ ދުވަހުއެވެ.\nއިބްނު ސަޢުދު ރަޙިމަހުﷲ ރިވާކުރައްވާގޮތުގައި ކަށުކަމާކެމީގެ ކަންތައްތަކާ ބެހޭގޮތުން ވަޞިއްޔަތް ކުރައްވައިފައިވަނީ މިދަންނަވާގޮތަށެވެ.\nރަޖާއު ބުނު ޙަޔަވާތު ރަޙިމަހުﷲ އެކަލޭގެފާނުގެ ހަށިކޮޅު ނާނިފިއްލެވުން\nރަޖާއު ބުނު ޙަޔަވާތު ރަޙިމަހުﷲ ކަފުންކޮޅުލެވުން\nފަސްކަފުންކޮޅު ލެވުމާއި، ކައުސާހިބާ ސައްލަﷲ ޢަލައިހި ވަސައްލަމަގެ ނިޔަފަތިފުޅުތަކަކާއި އިސްތަށިކޮޅުތަކެއް ކަފުންކޮޅުގެ ތެރެއަށްލުން\nހުވަނދު (ޙުނޫޠު) ތައްޔާރުކުރާއިރު އަތަރު އެއްނުކުރުން\nރަޖާޢު ބުނު ޙަޔަވާތު ރަޙިމަހުﷲ ހަށިކޮޅު ޤަބުރުފުޅުގައި ވެޑުއްވުން\nމަހާނަފުޅު މުށީން ނުވަތަ އީޓުން ފައްކާނުކުރުން\nއަމީރުލްމުއުމިނީން ޢުމަރު ބުނުޢަބްދުލްޢަޒީޒު ރަޙިމަހުﷲގެ ވަޞިއްޔަތަށް ފިލީންފިއްޔަށް ޢަމަލުކުރެވުނެވެ. އިސްލާމީ އުންމަތުގެ އެފާންކަން ގަދައިރު އޮއްސިފައިވަނީ ސަމްޢާނުގެ ބަނޑުތެރެއަށެވެ. ތަޤްވާވެރިކަމުގެ ނިހާޔަތުގެ ސަބަބުން ފަސްދާނުލެއްވުނު ބިންކޮޅުވެސް އެކަލޭގެފާނުގެ ތަރިކައިން އަގު ދެއްވައިފައި ބައްލަވައިގެންނެވުނީއެވެ. އެބިންކޮޅަކީ ޒިންމީއެއްގެ މިލްކެކެވެ.\nޢުމަރު ބުނު އަބްދުލްޢަޒީޒަކީ ދޮން ބޭކަލެކެވެ. މޫނުފުޅު ރީތި، ބައްޓަމުގައި ހިތްގައިމުކަމާއި ހައިބަތު ހުރި ބޭކަލެކެވެ. ލޯފުޅު ރީތިވެފައި ތަނަވަހެވެ. ނިތްކުރިފުޅުގައި ލަކުނެއްހުރެއެވެ. ޒުވާން ޢުމުރުފުޅުގެ މީރު ފަރިއްކޮޅާއި އަރާމު ދިރިއުޅުއްވުމުގެ ސަބަބުން ހަށިކޮޅު މޮޓަވެފައި އާރޯކަން ވަރަށް ބޮޑެވެ. ނަމަވެސް ޚަލީފާކަން ލިބިވަޑައިގެންނެވި ފަހުން އުޅުއްވި ކުރަކި ދިރިއުޅުއްވުމާއި އަޅުކަމާއި ސަރުކާރުގެ މަސައްކަތްޕުޅުގައި އަވަދިނެތި އުޅުއްވުމުގެ ސަބަބުން ހަށިކޮޅު ހުރީ ވަރަށް އަނަރޫފަވެފައެވެ. އަތްލައިގެން ނުބެލިއަސް މޭކޮށިފުޅުގެ ކަށިކޮޅުތައް ގުނާލެވޭވަރުވެއެވެ.\nފާޠިމާ ބިންތި ޢަބްދުލްމަލިކު\nއެކަމަނާގެ ބަނޑުފުޅުން ލިބިވަޑައިގެންނެވި ބޭފުޅުންނަކީ\nއިސްޙާޤު، ޔަޢުޤޫބު، މޫސާ މިތިން ބޭފުޅުންނެވެ.\nލަމީސު ބިންތި ޢަލީބުނު ޙާރިޘު\nޢަބްދުﷲ، ބަބުރު، އުއްމު އައްމާރު އެވެ.\nއުއްމު ޢުޘްމާން ބިންތި ޝުޢައިބު ބުނު ޒަޔާން\nއިބްރާހިމް ގިނިކަންޏާ އެވެ.\nއެކަމަނާއަށް ލިބިވަޑައިގަންނެވި ބޭފުޅުންނަކީ\nއަބްދުލްމަލިކު، ވަލީދު، ޢާޞިމު، ޔަޒީދު، ޢަބްދުﷲ، ޢަބްދުލްޢަޒީޒު، ޒަޔާން، އަމީނާ، އުއްމު ޢަބްދުﷲ، މި ނުވަ ބޭފުޅުންނެވެ.\nއަމީރުލް މުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުﷲގެ ބައެއް ބޭފުޅުންވަނީ ތުއްޕުޅުއިރު އަވަހާރަވެފައެވެ. ތާރީޚުގައި މަޝްހޫރު ވެވަޑައިގެންފައިވަނީ ޢަބްދުލްމަލިކާއި، ޢަބްދުލްޢަޒީޒު އާއި، ޢަބްދުﷲ އެވެ. ޢަބްދުލްމަލިކު އަވަހާރަވީ ޒުވާން ޢުމުރުފުޅުގައެވެ. ބައްޕާފުޅުގެ ޙަޔާތްޕުޅުގައެވެ. އެމަނިކުފާނަކީ ވަރަށް ޢިލްމުވެރި ނުހަނު ތަޤްވާވެރި، އެހައިމެ އަޅުވެރި ބޭފުޅެކެވެ. މިސިލްސިލާގައިވެސް ވަނީ ޢަބްދުލްމަލިކުގެ ވާހަކަ ގެނެވިފައެވެ.\nއަމީރުލް މުއުމިނީން ޢުމަރު ބުނު ޢަބްދުލްއަޒީޒު ރަޙިމަހުﷲ އެކަލޭގެފާނުގެ ބޭފުޅުންނަށްޓަކައި ދޫކުރެއްވި ތަރިކައާ ބެހޭގޮތުންވެސް ތަފާތު ރިވާޔަތްތަކެއް އައިސްފައިވެއެވެ. ބައެއް ރިވާޔަތްތަކުގައިވާ ގޮތުން އެކަލޭގެފާނުގެ ތަރިކައިގެ ޖުމްލައަގަކީ ސަތާރަ ދީނާރެވެ. ދެވަނަ ރިވާޔަތުގައިވާގޮތުން އެކާވީސް ދީނާރެވެ. ތިންވަނަ ރިވާޔަތުގައިވާގޮތުން ސާދަ ދީނާރުގެ ނަގުދު ފައިސާއާއި، ހަސަތޭކަ ދީނާރުގެ ހަރުމުދަލެވެ. ނަމަވެސް އެންމެ ޞައްޙަކަމުގައި ބެލެވެނީ ސަތާރަދީނާރުގެ ނަގުދާއި ހަރުމުދާ ކަމުގައި ބުނެވޭ ބަހެވެ.\nއަމީރުލް މުއުމިނީން ޢުމަރު ބުނު އަބްދުލްޢަޒީޒު ރަހިމަހުﷲ ފުރައުއްތަވުމަކީ މުޅި އިންސާނިއްޔަތުގެ ލޯތަކުން ލޭކަރުނަ އޮހޮރުވައިލި ހިތާމަވެރި ކާރިސާއެކެވެ. ބޯކަށިކެޔޮ ވަލެއްގައި އަލިފާން ރޯވާގޮތަށް އެޚަބަރު ފެތުރިގެން ދިޔުމާއެކު ނޯށުންނުރޯ އެކަކުވެސްނެތެވެ. ޢާއްމުންނާއި، ޚާއްޞުން، ޢާލިމުންނާއި، ޖާހިލުން، މުސްލިމުންނާއި ޣައިރު މުސްލިމުންނަށްވެސް އެކަންވީ ބަޔާންނުކުރެވޭ ފަދަ ބޮޑު ހިތާމަޔަކަށެވެ. އަމީރުލްމުއުމިނީން އަވަހާރަވި ޚަބަރާއިގެން ޤާޞިދަކު ބަޞަރާއަށް ދިޔުމުން ރަށުގެ އެންމެންގެ ލޮލުގެ ކަރުނަ އޮހޮރުނެވެ. ހަސަނުލް ބަޞަރީ ރަޙިމަހުﷲ ބޭއިޚްތިޔާރުގައި ވިދާޅުވިއެވެ. "އޭހުރިހާ ހެޔޮޢަމަލުތަކަކާއި، މާތްޚުލުޤުތަކެއްގެ ވެރިޔާއެވެ!"\nއަބްދުލްމަލިކު ބުނު ޢުމައިރު ރަޙިމަހުﷲއަށް އެޚަބަރު ލިބިވަޑައިގެންނެވުމުން ވިދާޅުވިއެވެ.\n"އޭ އަމީރުލް މުއުމިނީނެވެ! މާތްﷲ ކަލޭގެފާނަށް މަޣުފިރަތު ދެއްވާށިއެވެ. ކަލޭގެފާނު އަބަދުވެސް ކަލޭގެފާނުގެ ބެއްލެވުންތިރި ކުރެއްވީމުއެވެ. ޢިއްފަތްތެރި ވެވަޑައިގެންނެވީމުއެވެ. ޙައްޤުތަކާމެދު ދީލަތި ވެވަޑައިގެންނެވީމުއެވެ. ބާޠިލާމެދު ބަޚީލުވެ ވަޑައިގެންނެވީމުއެވެ. އެއްވެސް މީހަކަށް ޣީބައެއް ވިދާޅެއްނުވަމުއެވެ. ކޯފާއިސްވާންޖެހޭ ކަންކަމާ ކޯފާ އިސްކުރެއްވީމުއެވެ. ރުހިވަޑައިގަންނަވަންޖެހޭ ކަންކަމާ ރުހިވަޑައިގެންނެވީމުއެވެ."\nމުޙައްމަދު ބުނު މަޢުބަދު ރަޙިމަހުﷲ ވިދާޅުވެފައިވެއެވެ.\n"އަހަރެން ރޯމުގެ ޤައިޞަރުގެ ދަރުބާރަށް ދިޔުމުން ފެނުނީ ޤައިޞަރު ވަރަށް މޮޅިވެރިގޮތަކަށް ބިންމަތީގައި އިށީނދެވަޑައިގެން އިންނަވަނިކޮށެވެ. އަހަރެން ދެންނެވީމެވެ. ކޮން ޙާލުކޮޅެއްތޯއެވެ؟ ޤައިޞަރު ވިދާޅުވިއެވެ. ކަލޭގެ ޚަބަރެއް ނާހަމު ހެއްޔެވެ. ސާލިޙު ފިރިހެނާ އަވަހާރަވައްޖެއެވެ. އަހަރެން ސުވާލުކުރީމެވެ. އެއީ ކާކުތޯއެވެ. ވިދާޅުވިއެވެ. އެއީ މުސްލިމުންގެ އަމީރު ޢުމަރު ބުނު ޢަބްދުލް ޢަޒީޒެވެ. އެހެން ވިދާޅުވެފައި އިރުކޮޅަކު ހިމޭނުން އިންނަވައިފައި ވިދާޅުވިއެވެ. ޢީސާޢަލައިހިއްސަލާމަށްފަހު އެއްވެސް މީހަކަށް މަރުވެފައިވާ މީހަކު ދިރުވޭނެނަމަ އެމީހަކަށް ވީހީ ޢުމަރު ބުނު ޢަބްދުލް ޢަޒީޒެވެ. ދުނިޔެ އަޅައިފައި ގޭގެ ދޮރުލައްޕައިގެން އަޅުކަމާ މަޝްޣޫލުވި ރާހިބަކާ މެދަކު އަހަރެން އަޖާއިބެއް ނުވަމެވެ. އަހަރެން ޙައިރާންވަނީ ދުނިޔެ އޭގެ ޒީނަތްތެރިކަމާއި، ޗާރާކަމާއި ރީތިކުލަތަކާއެކު އެބޭފުޅެއްގެ ފައިތިލަފުޅުގެ ދަށުގައި ވަނިކޮށް އެދުނިޔޭގައި ކޮޅުފައިން ޖައްސަވައިފައި ރާހިބެއްގެ ދިރިއުޅުން ޚިޔާރުކުރެއްވި އާދަޔާޚިލާފު ޝަޚްޞިއްޔަތާ މެދުގައެވެ."\nމުޖާހިދު ރަޙިމަހުﷲ ލިޔުއްވައިފައިވެއެވެ.\n"އަހަރެން ދަތުރެއްގެމަތީގައި އުޅެނިކޮށް އަހަންނާ ނިބުޠީއަކާ ބައްދަލުވިއެވެ. އޭނާ ސުވާލުކުރިއެވެ. އުމަރު ބުނު ޢަބްދުލްޢަޒީޒު އަވަހާރަވީއިރު އަރިހުގައި އުޅުނީމުހެއްޔެވެ؟ އަހަރެން އާނއެކޭ ބުނުމުން އޭނާރޯން ފަށައިފިއެވެ. ޢުމަރު ބުނު ޢަބްދުލްޢަޒީޒަށް ހެޔޮ ދުޢާކުރަމުން ގެންދިޔައެވެ. އަހަރެން ސުވާލުކުރީމެވެ. ކަލޭގެ ޢުމަރު ބުނު ޢަބްދުލް ޢަޒީޒަށްޓަކައި ރޮއި ހެޔޮދުޢާކޮށް ތިޔަހަދަނީ ކީއްވެގެން ހެއްޔެވެ. އެކަލޭގެފާނަކީ މުސްލިމެކެވެ. ކަލެޔަކީ ޣައިރު މުސްލިމަކީމުއެވެ. އޭނާ ޖަވާބުދިނެވެ. " އަހަރެން މިރޮނީ ޢުމަރު ބުނު ޢަބްދުލްޢަޒީޒަށްޓަކައެއް ނޫނެވެ. އަހަރެން މިރޮނީ ބިންމަތީގައި ދިއްލިފައި ހުއްޓައި ނިވުނު ނޫރާ މެދުގައެވެ." (ސީރަތު ޢުމަރު ބުނު ޢަބްދުލްޢަޒީޒު)\nއަމީރުލްމުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުﷲ އެކަލޭގެފާނުގެ ޚަލީފާކަމުގައި ވައިއަޅުވާ ޝާޢިރަކަށް ލޯލާރިޔެއްވެސް ނުދެއްވައެވެ. ނަމަވެސް އެކަލޭގެފަނު އަވަހާރަވުމުން އެޒަމާނުގެ ބޮޑެތި ހުރިހާ ޝާޢިރުން ނުހަނު ހިތާމަވެރި އަދި އެހާމެ އަސަރުގަދަ މަރްޘިއްޔާގެ ޅެންތައް ހެދިއެވެ. އޭގެތެރެއިން އެންމެ މަޝްހޫރު މަރްޘިއްޔާތަކެއް ހެއްދެވި ދެ ޝާޢިރުންނަކީ، ފަރުޒުދަޤާއި، މަޙާރީބެވެ.


ބުނާށެ ލޯބި ނުވަނީހޭ…50 ފަހުބައި – Esfiya – Dhivehi Vaahaka Site\nބުނާށެ ލޯބި ނުވަނީހޭ…50 ފަހުބައި\n- by Kiyara - 137- August 12, 2019\nެއަޒްހަދް އަންނަން ބުނި ރެސްޓޯރެންޓް ކުރިމަތީ ސައިކަލި ޕާކު ކުރުމަށްފަހު ހަމްޒާ އެތެރެއަށް ވަނެވެ. ފޯނުނަގައި އަންޖަލްއަށް ގުޅާފައި އެމީހުން ތިބި ހިސާބު އަހާލިއެވެ. އަންޖަލް ކިޔާދިން ގޮތަށް ގޮސް އަޒްހަދްމެން ތިބި މޭޒުކައިރިއަށް ދިޔައެވެ. އަޒްހަދްމެން އެކަނި ތިބުމުން ހަމްޒާ މޫނަށް ވައްތަރެއް ޖައްސާލިއެވެ. އެއަށްފަހު އަންޖަލްއާ ޖެހިގެން އިން ގޮނޑި ދަމާލަމުން އެގޮނޑީގައި އިށީނެވެ. އަންޖަލްގެ މޫނު މަތިން ނުފިލާ ހިނިތުންވުމެއް ހަމްޒާއަށް ފެނުނެވެ. ދޭތެރެއަކުން ރަކިވެގެން ތުންފަތުގައި ދަތް އަޅާލައެވެ. އަންޖަލްގެ ހިތްއަވަސްވެފައި ބާރަށް ތެޅެއެވެ.\n“މިރޭ ރީހާންއާ އަންކޮގެ ކައިވެނީގެ ކަންތައްތައްވެސް ހަމަޖެހިގެން ދާނެ. އެވާހަކަ ބުނަން ހަނދާންނެތިފަ މިހިރީ” އަންޖަލް ރަކިވާ ސަބަބު ހަމްޒާއަށް އެނގުމުން ލާނެއް ގޮތަކަށް ހީލިއެވެ. އެއާއެކު އަންޖަލް އޭނާގެ ތުންކޮޅު އޫކޮށްލިއެވެ. ރީހާންއާއި އަންޖަލްގެ ކައިވެނި ހަމަޖައްސައްނާ ރީހާންގެ އާއިލާވެސް އަންނާނެކަން އެނގުމާއެކު ހަމްޒާގެ މޫނު މަތީގައިވި ހިނިތުންވުން ފިލައިގެން ދިޔައެވެ. ލޯބިވާ ރައިހާނާ ކުރިމަތީގައި އޭނާގެ ކައިވެނި އެހެން ކުއްޖަކާ ހަމަޖެހިގެން ދާނެއެވެ.\nހަމްޒާގެ މޫނަށް އެރިކުލަވަރުން އަންޖަލްގެ ހިނިތުންވުންވެސް ފިލައިގެން ދިޔައެވެ. މޭޒު މަތީގައި ބާއްވާފައި އޮތް ހަމްޒާގެ އަތްމަތީ އަންޖަލް އޭނަގެ އަތްބާއްވަލަމުން ބޯޖަހާލީ ހުރިހާ ކަމެއްވެސް ރަނގަޅުވާނޭ ބުނާ ފަދައަކުންނެވެ. ކޮއްކޮއާ އެއްބަސް ވުމުގެ ގޮތުން ހަމްޒާ ބޯޖަހާލިއެވެ.\nކާރުގެ ލޯގަނޑުން ބޭރަށް ނަޒަރު ހުއްޓައިގެން އިން ރައިހާނާގެ ލޮލުގައި ކަރުނަ ވިދަމުން ދިޔައެވެ. އެކަރުނަތައް ލޮލުން ފޭބިޔަ ނުދިނުމަށްޓަކައި ދޭތެރެއަކުން އެސްފިޔަ ޖަހާލައެވެ. އޭނާގެ ނަޒަރު އެއްފަހަރުވެސް އެހެން ދިމާއަކަށް ބަދަލެއް ނުކުރެއެވެ. ރީހާންއާއި އަންޖަލްގެ ކައިވެނީގެ ވާހަކަވެސް މަޝްވަރާކުރާނެކަމަށް ރުހާމް ބުނީންސުރެ އެހިތުގެ ހަމަޖެހުންވަނީ ގެއްލިފައެވެ. އަންޖަލް ބޭބެގެ ހައިސިއްޔަތުން ހަމްޒާ އެތަނުގައި ހުންނާނެއެވެ. ހިތާޖާނަށް ވުރެ ބޮޑަށް ލޯބިވާ ބައިވެރިޔާ ހުއްޓާ އެހެން މީހަކާއެކީ ދިރިއުޅުން ހިއްސާކުރުމުގެ މަސައްކަތް ކުރާނެހާ ހިތްވަރެއް ރައިހާނާގެއެއް ނެތެވެ. އޭނާ އަދި ހަމްޒާގެ ހިތްވެސް ހަލާކުވާނެއެވެ. ފުންކަނޑެއްގެ ތެރެއަށް ފުންމާލިއަސް އެއަށްވުރެ ރަނގަޅުވާނެއެވެ.\nރީހާންގެ ތުންފަތްމަތީގައި ހިނިތުންވުމެއްވީއިރު ސިކުނޑީގައި ތަފާތު ޚިޔާލުތައް ދައުރުވަމުން ދިޔައެވެ. އަންޖަލްއާއެކީ އުފާވެރި ހަޔާތެއް ވޭތުކުރާތަން ޚިޔާލުކުރެވެމުން ދިޔައެވެ.\nޖެހެމުން ދިޔަ ހިތްގައިމު ވައިރޯޅިން ހިތްތަކަށް ފިނިކަން ލިއްބައިދެމުން ދިޔައެވެ. ސާދަވިލޭރޭގެ ހަނދު އުޑުގައި ރަނިކަން ކުރަމުން ދިޔައިރު ވަށައިގެން ތަރިތައް ހުއްޓެވެ. ހިތްގައިމު މިއުޒިކެއް ފަދައިން ރާޅުޖަހާ އަޑު އިވެމުން ދިޔައެވެ. ލޯބިވެރިން އެކީގައި ހިނގާލަން ދިއުމަަށް އެންމެ ހިތްގައިމު މާހައުލެވެ. ތޮށިގަނޑު މަތިން ލާފައި ޒިވާންއާ ލީމް ހިނގަމުން ދިޔައެވެ. ލީމްގެ ވައަތް ޒިވާންގެ އަތަށް މަހާލެވިފައިވީއިރު ކަނާއަތުގައި މެރީބްރައުންގެ ކޯކް ތަށްޓެއް އިނެވެ. ލީމްގެ ކޮންމެ ހަރަކާތެއް ފަރުވާތެރި ކަމާއެކު ޒިވާން ބަލަމުން ދިޔައެވެ. ޒިވާންގެ ހިތުތެރޭގައި މޮޅު ރޭވުމެއްވަނީ ރޭވިފައެވެ. ލީމްގެ އެހިނިތުންވުން އަބަދުމެ އެމޫނު މަތީގައި ހުންނަން ޒިވާން ބޭނުމެވެ. ދުވަހެއްގެ ކޮޅުންވެސް ލީމް ގެއްލޭކަށް އޭނާއެއް ނޭދެއެވެ. ލީމް ދޭތެރެއަކުން އެއްޗެއް ބުނެފައި ހީލައެވެ. އެއިން ކޮބްމެ ފަހަރަކު ލޯބިގައި ދީވާނާވެފައި ހުންނަން މީހެއްހެން ކަޅިވެސް ޖަހާ ނުލާ ލީމްއަށް ބަލަހައްޓައިގެން ޒިވާން ހުރެއެވެ.\nލިއާ ނިންދަވައިފައި އަންނަންވުމުން ސުނައިނާއާ މިރާޝްއަށް އާދެވުނީ ލަހުންނެވެ. އެމީހުންނާ އެކުއެކީހެން ރުހާމްމެންވެސް އައިސްވަނެވެ. އިސްޖަހައިގެން އިން ގޮތަށް ރައިހާނާ އިން އިރު ހީވަނީ ދުވަހަކު އިސްއުފުލަން ހުވާ ނުކޮށް އިންހެންނެވެ. ރީހާން ފަހަތުން ގޮސް ރީހާން އިށީންދެގެން އިން ގޮނޑިއާ ޖެހިގެން އިން ގޮނޑީގައި އިށީނެވެ. އިސްޖަހައިގެން އިނުމުން އެތަނުގައި ތިބީކޮން ބައެއް ކަމެއްވެސް ރައިހާނާއަކަށް ނޭންގެއެވެ.\nއެންމެ ފަހަރަކު ނަމަވެސް ރައިހާނާ ބަލާލާތޯ ހަމްޒާ އިނެވެ. ހަމްޒާގެ ހިތް ނުހަނު ބާރަށް ތެޅެމުން ދިޔައެވެ. އޭނާގެ ހިތުގައި އަޅާ ވޭން ރައިހާނާގެ ހިތުގައިވެސް އަޅާނެއެވެ. ރައިހާނާގެ ހާލު ވިސްނުމާއެކު ހަމްޒާ ގާތަށް ސިނގު ރުޅިއެއް އައެވެ. އަތްމުއްކަވާފައި ދެދަތްޕިލަ ޖައްސާ ބާރުކޮށްލީ ރުޅިގަނޑު މައިތިރިކުރާށެވެ.\nކެއުމަށް އިންސާފު ކުރަމުން ދިޔަ ގަޑީ ރުހާމްއާއި އަޒްހަދް ފިޔަވާ އެކަކުވެސް އަނގައިނެއް ނުބުނެއެވެ. ރީހާންއާއި އަންޖަލް ދޭތެރެއަކުން ނަޒަރު ބަދަލުކޮށްލައެވެ. އަންޖަލް ލޮލުގެ އިޝާރާތުން އަވަސް އަވަހަށް ކަމުން ދިޔަ ރައިހާނާ ދައްކާލިއެވެ. ރައިހާނާ ހީވަނީ ކާންއިން ތަށިން އެހެން މީހަކު ކައިފާނެތީ އުޅޭހެންނެވެ. ރީހާން އަނގައިން އަޑެއް ލައްވާލާފައި ބާރަށް ރައިހާނާއަށް ގޮވިއެވެ. އަނގަޔަށް ސަމްސާލީ ރައިހާނާ ސިއްސައިގެން ގޮސް ކުށިއަރައިގަތެވެ.\nރައިހާނާ ކެއްސަން ފެށުމާއެކު އެހެން އެންމެން މަތިން ހަމްޒާ ހަނދާންނެތުނެވެ. އެންމެ އަވަހަށް އަތުޖެހުނު ފެންފުޅިން ތަށްޓަށް ފެން އަޅައޮގެން ގޮސް ރައިހާނާއަށް ދިނެވެ. ރައިހާނާ އެއްފަހަރުން ފެންތަށި ހުސްކޮށްލިއެވެ.\nއަންޖަލްއާއި ރީހާން ދެލޯ ބޮޑުކޮށްގެން ހަމްޒާއަށް ބަލަހައްޓައިގެން ތިއްބެވެ. ހަމްޒާ އުޅުނު ގޮތުން ވާނީވެސް އެހެންނެވެ. ސުނައިނާއާއި މިރާޝްވެސް ފާޑަކަށް ތިއްބެވެ. ޝައުފާއާއި ރާނިޔާވެސް ތިބީ ކުޑަވަރެއްގެ ޝޮކެއް ޖެހިފައެވެ. ރުހާމްއާއި އަޒްހަދްގެ ތުންފަތްމަތީގައިވީ ލާނެއް ހިނިތުންވުމެކެވެ.\nފަހަރަކު މީހެއްގެ މޫނަށް ބަލާލާފައި ރަކިވިވަރުން ހަމްޒާއަށް އިސްތަށިގަނޑު ތެރެއަށް އަތް މަހާލެވުނެވެ. އުޅެވުނު ގޮތް ހިތަށް އެރުމާއެކު އަމިއްލަ ނަފްސަށް ކުދިކިޔުނެވެ. ރައިހާނާ ރުޅިއައިސްދާނެތީ ކަންބޮޑުވެސްވިއެވެ.\nރައިހާނާ ލަދުން ހަލާކުވާވަރުވިއެވެ. ބައްޕަ ހިތަށް އަރާނީވެސް ކީކޭބާއެވެ. ރީހާން ހުއްޓާ ހަމަ ހަމްޒާ އަންނަން ޖެހޭ ހެއްޔެވެ. ލޮލުގެ ހިމަކޮޅުން ހަމްޒާއަށް ބަލާފައި ހަމްޒާއާއި ދިމާއަށް ލޯއަޅާލިއެވެ.\nއަންޖަލްއާއި ރީހާން ބާރަށް ހޭންފެށިއެވެ. އަނގަމަތީގައި އަތް އަޅައިގެން ތިބެ ދެމީހުން ހުނުނުވަރުން ލޮލުންފެންވެސް އައެވެ. ރައިހާނާ އަތުން ރީހާން ފައިގައި ބޮނޑިއެއް އަޅާލުމާއިކު ހުނުން އިތުރަށް ގަދަވިއެވެ. އެހެން މޭޒުތަކުގައި ތިބި މީހުންގެ ނަޒަރުވެސް ހުއްޓުނެވެ. އަންޖަލްއާއި ރީހްންގެ ހުނުން މައިތިރިވާވަރުވީ ދެތިން މިނެޓު ފަހުންނެވެ.\nއަޒްހަދްއާއި ރުހާމް އެކަކު އާނެކަކަށް ބަލާލުމަަށްފަހު ބޯޖަހާލިއެވެ. އަތުގައި އޮތް ސަމްސަލާއި އޫ ތަށީތެރެއަށް ދޫކޮށްފައި އަޒްހަދް ފެން ކޯވަރެއް ބޯލިއެވެ. އެއަށްފަހު ފަހަރަކު މީހެއްގެ މޫނަށް ބަލާފައި އެންމެންގެ ސަމާލިކަން ހޯދިއެވެ.\n” ކައިވެނީގެ ރަސްމީކޮށް އިއުލާނުކުރަން ބާއްވާ ބައްދަލުވުމެއް މިއީ. ރީހާންއާއި އަންޖަލް ދެކުދިން އެބޮތްތަ ބުނަން ބޭނުންވާ އެއްޗެއް. ދެކުދިންނަށްވެސް ރަނގަޅު ތާރީޚެއް ބުނޭ އިނގޭ.” އަންޖަލްއާއި ރީހާން ހިނިތުންވެލުމަށްފަހު ބޯޖަހާލިއެވެ. މިހާރުވެސް އެދެކުދިންވަނީ ކައިވެނި ކުރާނެ ތާރީޚެއް ކަނޑައަޅާފައެވެ. “އަޅުގަނޑުމެން ބޭނުންވަނީ ޑިސެމްބަރު އެކެއްގަ ކައިވެނި ކުރަން” ރިހާން އެމީހުން ކަނޑައަޅާފައި އޮތް ތާރީޚު ހާމަކުރިއެވެ. އަޒްހަދްއާއި ރުހާމްގެ އިތުރުން ރާނިޔާއާއި ޝައުފާއަށްވެސް އެތާރީޚު ކަމުދިޔައަވެ.\nތަނުގައި ދެކެވެމުން ދިޔަ އެއްވެސް ވާހަކައަކަށް ރައިހާނާއަކަށް ސަމާލުކަމެއް ނުދެވެއެވެ. އިރުއިރު ކޮޅާ ދޮރާ ދިމާއަށް ބަލާލެވެއެވެ. އޭނާގެ ކައިވެނި ހަމަޖެހުނު ކުއްޖާގެ އާއިލާ މީހުން އާދޭތޯއެވެ. ހަމްޒާވެސް ހުރީ ހަމަ އެހާލުގައެވެ.\n“ރުހާމް ގާތު އެދޭ ވަރަށް ބޮޑު އެދުމެއް އަދި އެބައޮތް. ރީހާންއާއި އަންޖަލްގެ ކައިވެނި ކުރެވޭ ފަދައިން އަހަރެން ބޭނުން އަހަރެންގެ ހަމްޒާއާއި ރައިހާނާގެ ކައިވެނި ކުރެވެންވެސް” ރައިހާނާއާއި ހަމްޒާއަށް ހީވީ ހުވަފެނެއް ތެރޭގައި ތިބެވުނު ހެންނެވެ. ގަބޫލު ނުކުރެވިގެން ފަހަރަކު މީހެއްގެ މޫނަށް ބަލާލެވުނެވެެ. ޝައުފާވެސް ހުރީ ހައިރާންވެފައެވެ.\n“މަ ނެތިން އެއްޗެކޭ ބުނާކަށް. ރައިގެ ދިރިއުޅުންމީ. ދަރިފުޅާ ބައްޕަ ބުނީމެއްނު ބައްޕަގެ ވަރަށް ގާތް ރަށްޓެއްސެއް އޭނާގެ ފިރިހެން ދަރިފުޅާއި ދަރިފުޅުގެ ކައިވެންޏަށް އެދިފަ އޮތް ވާހަކަ. އެގާތް ރަށްޓެއްސަކީ އަޒްހަދް. އަޒްހަދް ބައްޕަ ގާތުން އެދުނީ ހަމްޒާއާއި ދަރިފުޅުގެ ކައިވެންޏަށް. ބައްޕަ ވަގުތުން އާބަސްބުނީ ހަމްޒާއަށްވުރެ ރަނގަޅު އެހެން ކުއްޖެއް ދަރިފުޅުގެ ހަޔާތަށް ނާންނާނެކަން ގަބޫލުކުރެވޭތީ. އެއްވެސް ހާލެއްގަ ދަރިފުޅަށް މާޖުބޫރު ކުރާކަށް ނޫން. ބައްޕައަަށް ހަމްޒާއަށް އިތުބާރު ކުރެވޭތީ. އަދި ހަމްޒާގެ ލޮލުން ދަރިފުޅަށްޓަކައި ވީ ސާފު ތެދުވެރި ލޯބި ބައްޕައަަށް ވަނީ ފެނިފަ. ރައިބޭނުން ގޮތެއް ނިންމުމުގެ ފުރިހަމަ އިޚްތިޔާރު ރައިއަށް އޮންނާނެ” ރައިހާނާ ލޮލުގައި މުތީތަކެއް ފަދައިން ކަރުނަ ބަބުޅަމުން ދިޔައެވެ. ބައްޕަ އޭނާގެ ކައިވެނި ހަމަޖައްސާފައި އޮތް ފަރާތަކީ ހިތާ ޖާނުން ލޯބިވި ލޯބިވެރިޔާއާއެވެ. ބުނަންވީ ކީކޭ ކަމެއް ރައިހާނާއަކަަށް ނޭންގުނެވެ.\nގަބޫލުކުރަން ދަތިވާފަދަ ގޮތަކަށް ހަމްޒާ އަޒްހަދްއަށް ބަލާލިއެވެ. އަޒްހަދް ހިނިތުންވެލަމުން ބޯޖަހާލިއެވެ. ހަމްޒާވެސް ހިނިތުންވެފައި އޭނާގެ ނަޒަރު ރައިހާނާއަށް ދިނެވެ. އިސްޖަހައިގެން އިނދެ އަތުގެ އިނގިލިތަކާ ކުޅެން ރައިހާނާ އިނެވެ. ރައިހާނާ ދޭނެ ޖަވާބަކަށް ކެއްތެރިކަމާއެކު ހަމްޒާ އިންތިޒާރުކޮށްގެން އިނެވެ.\nޝައުފާއަށް ހަމަޖެހުމުގެ ނޭވައެއް ދޫކޮށްލެވުނެވެ. ރުހާމް ބުނި ފަދައިން ލޯބިވާ އަންހެން ދަރިފުޅަށް ދެރަލިބޭނެ ފަދައިން ކަންތައް ނުކުރުމުންމެވެ. ޝައުފާ އޭނާގެ އަތް ގެންގޮސް ރުހާމް އަތާމަހާލިއެވެ. ރުހާމްވެސް ހިނިތުންވެލަމުން ޝައުފާގެ އަތަށް ބާރުކޮށްލިއެވެ.\n“ރައި ކަމޯން ސޭ ޔެސް” އަންޖަލް އަމިއްލަ ނަފްސަށް އަޑުއިވޭވަރަށް ކިޔަމުން ދިޔައެވެ. އަންޖަލްއަށް ހުރީ ފާޑެއްގެ ފޯރިއެއް އައިސައެވެ. އެތަނަށް އައުމުގެ ކުރިންވެސް އޭނާއަށް އޮތީ ރައިހާނާއާއި ހަމްޒާގެ ކައިވެނީގެ ޚަބަރު ލިބިފައެވެ. އެންމެ އިންތިޒާރު ކުރެވުނީ ރައިހާނާއާއި ހަމްޒާއާއި އެޚަބަރު ދިނުމުން ދެމީހުންނަށް ވާނެ ގޮތް ބަލާލުމަށެވެ.\n“އަޅުގަނޑު ގަބޫލު ކައިވެންޏަށް” ކިރިޔާ އެންމެނަށް އަޑުއިވޭވަރަށް ރައިހްނާ ބުންޏެވެ. އަންޖަލް ވަގުތުން ޔެސްއޭ ކިޔާ އަތްތިލަ ބަޑި ޖަހާލިއެވެ. އަޒްހަދްއާއި ރުހާމް އެކަކު އަނެކަކާ ސަލާން ކުރިއެވެ. އެއަށްފަހު ކައިވެނި ހަމަޖެހުނު ދެޖޯޑަށް މަރުހަބާ ކިއެވެ. “އެހެންވީމަ ހަމްޒާއާއި ރައިހާނާގެ ކައިވެނިވެސް އަންޖަލްމެންނާ އެއްދުވަހެއްގަ ކުރީމަ ރަނގަޅުވާނެއްނު” އަޒްހަދް ބުންޏެވެ. އެކަމާ އެއްބަސްވުމުގެ ގޮތުން އެންމެން ބޯޖަހާލިއެވެ.\n“ރައި. ބައްޕައަށް މާފުކުރޭ އިނގޭ ދަރިފުޅު ހިތުގަ ޖެއްސުނީމަ. އެދުވަހު ކައިވެނީގެ ވާހަކަ ދެއްކިއިރު ބައްޕައަށް އެނގޭ ދަރފުޅުމެން ރަށްޓެހިވެގެން އުޅޭކަން. އަސްލު އެވާހަކަ ބުނޭތޯ ބަލަން ވެގެން ކައިވެނީގެ ވާހަކަ ދެއްކީވެސް. ބައްޕަ ހީކުރިގޮތަކަށް ނޫން ކަންތައްވީކީ. އެއްވެސް ދެކޮޅު ހެދުމެއް ނެތި އެއްބަސްވީ. މި ރީއްކޮއަަށް މާވަރުވި ރައިއަށް ވުރެ” ރުހާމް ހެމުން ހެމުން ކިއެވެ. ރައިހާނާއާއި ހަމްޒާ ތިބީ ލަދުން ވިރެން ކައިރިވެފައެވެ. އަންޖަލްއާއި ރީހާންވެގެން އެދެމީހުން ބޭޒާރު ކުރަމުން ދިޔައެވެ.\nރަސްފަންނުގެ ދޮންވެލި ގަނޑު މަތީ އިށީންދެގެން ރައިހާނާއާއި ހަމްޒާ ތިއްބެވެ. ހަމްޒާގެ ކޮނޑުގައި ބޯއަޅައި ލޯ މަރައިގެން ރައިހާނާ އޮތީ ރާޅުޖަހާ އަޑުއަހާށެވެ. ހަނދުގެ އަލި ރައިހާނާގެ މޫނަށް އެޅިފައި ހުރިއިރު އެދޮން މޫނު ފެންނަނީ ނުހަނު ހިތްގައިމުކޮށެވެ. “މުޅި އުމުރަށް ތިކުއްޖާ ގެއްލުނީކަމަށް ހީކޮށް އަހަރެން މޮޔަނުވީ ކިރިޔާ. ހަގީގަތަށް ބުނަނީނަމަ ވަރަށް ރުޅިއައި. ކޮންމެ ފަހަރަކުވެސް ލޯބިވާއިރުވެސް ލޯބި ނުވެއޭ ކިޔާފަ ފިލަނީ ކީއްވެތަ؟” ރިހުން އެކުލެވޭ އަޑުން ހަމްޒާ ރައިހާނާއާއި ސުވާލު ކުރިއެވެ. ރައިހާނާގެ ސަބަބުން އެހިތް ވަނީ އެތައް ފަހަރަކު ހަލާކުވެފައެވެ. ރައިހާނާދެކެ ރުޅިއަންނަ އުޅުނަސް ރައިހާނާގެ މައުސޫމްކަން ފެނިފައި ރުޅިގަނޑު ފިލައިގެން ދެއެވެ. އެހިތުގައި ރައިހާނާއަަށްޓަކައި ވީ ލޯބި ރުޅީގެ މައްޗަށް ގަދަވެގަނެއެވެ.\nހަމްޒާގެ ކޮނޑުން ބޯނެގުމަށްފަހު ރައިހާނާ ތަންކޮޅެއް ދުރަށް ޖެހިލިއެވެ. ހަމްޒާގެ ސުވާލަށް ދޭނެ ޖަވާބެއް ނޭންގުމުން ހިމޭންކަމާއެކު އިނެވެ. އެހެން އިންދައި ދެލޮލަށް ކަރުނަ ޖަމާވާން ފެށިއެވެ. “އައި އޭމް ސޯ ސޮރީ” ކިރިޔާ ހަމްޒާއަށް އަޑުއިވޭ ވަރަށް ރައިހާނާ މާފަށް އެދުނެވެ. ރައިހާނާ އަޑަށް އައިސްހުރި ބަދަލުން ރޮނީކަން ހަމްޒާއަށް އެނގުނެވެ. “ޔޫ ޑޯންޓް ހޭވް ޓު ބީ ސޮރީ ލަވް” ހަމްޒާ ރައިހާނާ ގެނަސް އެމޭތެރޭގައި ފޮރުވާލިއެވެ. ދެން ދުވަހެއްގެ ކޮޅުންވެސް ހަމްޒާ ދޫކޮށްފައި ނުދާނެކަމަށް ރައިހާނާ ވައުދުވިއެވެ. ހަނދާ ތަރިތައް ހެކިކޮށް ދެލޯބިވެރިން އެތަށް އަހުދަކާ ވައުދެއްވިއެވެ. ދެހިތްވެސް އިންތިޒާރު ކުރަމުން ދިޔައީ ކައިވެނި ކުރެވޭނެ ދުވަހަށެވެ.\nސްކޫލްގެ މުވައްޒަފުންނާއި ދަރިވަރުންނަށް ހަމްޒާއާއި ރައިހާނާގެ ކައިވެނީގެ ޚަބަރު ލިބުނެވެ. ހުރިހާ އެންމެންވެސް އެދެޒުވާނުންނަށް މަރުހަބާކިއެވެ. ބައެއް މުދައްރިސުން ދިމާކޮށްވެސް ހަދައެވެ. ރައިހާނާ ކުލާހަށް ދިއުމުން ކުދިންގެ ދިމާކުރުންތަކާވެސް ކުރިމަތިލާން ޖެހެއެވެ. ރައިހާނާ ހުންނަނީ ލަދުން ހަލާކުވާން ކައިރިވެފައެވެ. ސްކޫލް ގަޑީ އެންމެ ގިނައިން ދިމާ ކުރަނީ ޒިވާންއެވެ. ރައިހާނާއާއި ހަމްޒާއެކީ ސިޑި މަތިން ފެނުނަސް ޒިވާން ހީވާނީ އެހެން ފަދަ ކަމެއް ވެގެން އުޅޭހެންނެވެ.\nއަންޖަލް އަވަދިނެތި ކައިވެނީގެ ކަންކަން ރޭވުމުގައި އުޅުނެވެ. ކާއެއްޗިހިން ފެށިގެން ހެދުމާ ތަނުގެ ޑިޒައިން ހުންނަން ޖެހޭނެ ގޮތް ފޮތެއްގައި ނޯޓްކޮށްގެން އުޅުނެވެ. ކޮންމެ ކަމެއް ކުރަން ވަކިވަކި މީހުންނާ ހަވާލުކުރިއެވެ. އަދި މަސައްކަތް ހަވާކުކުރި ކޮންމެ މީހަކަށް އިރުޝާދު ލިޔެފައި އޮތް ބޮޑު ގަނޑެއް ހަވާލުކުރިއެވެ.\nކައިވެނި ހެދުން ފަހަން އަންޖަލް ހަވާލުކުރީ ނަވްޔާއާއިއެވެ. ނަވްޔާ ހެދުން ނިންމާފައި ގުޅުމުން ރައިހާނާ ގޮވައިގެން ހެދުން ބަލައި އަންޖަލް ދިޔައެވެ. “އެއްކަލަ ބޯއިއާތަ މެރީ ކުރަނީ؟ ޕްލީޒް ސޭ ޔެސް” އިސްރާ ރައިހާނާ ފެނުމާއެކު އެހިއެވެ. އިސްރާ އެހި ގޮތުން އަންޖަލްއާއި ރައިހާނާއަށް ހެވުނެވެ. ރައިހާނާ އާއެކޭ ބުނުމާއެކު އިސްރާ އައި ނިއު އިޓްއޭ ކިޔާ ކުޑަކޮށް ހަޅޭއްލަވައިގަތެވެ. ހެދުން ހިފައިގެން އަންޖަލްއާއި ރައިހާނާ ދިޔައީ ނިކްހާތް ގާތަށެވެ. ނިކްހާތް ގޭގައި އިނދެގެން ރައިހާނާއަށާއި އަންޖަލްއަށް ބޮލުގައި އަޅާ ތާޖެއް ހަދާދިނެވެ. އަދި އެހެން އެންމެންނަށް ހެޑް ބޭންޑްސް ހެދިއެވެ.\nކައިވެނިކުރުމުގެ އެއް ހަފްތާ ކުރިން ވިޝާހްމެން ގޭގައި ގެޓް ޓު ގެދާ އެއް ބޭއްވިއެވެ. ރައިހާނާ އަންޖަލް އަދި ވިޝާހް ސްކޫލް ދުވަސްވަރުގެ މަޖާ ވާހަކަ ދެއްކިއެވެ. ހަމްޒާ ފުރަތަމަ ކުލާހަށް އައި ދުވަހު ރައިހާނާ ރުޅިއައިސް ހުރިވަރު ނިކްހާތްއާއި ރީހާންއަށް ކިޔާދިނެވެ.\n“ދެން ރުޅި އަންނާނެ ދޯ. ހުރިހާ އަންހެން ކުދިން ތިބީ މޮޔަވެފަ ވިއްޔާ. އަންކޮވެސް ފާޑަކަަށް މޮޔައެއް ހެން ހުރެގެން ބަލަނީ ވިއްޔާ” “އަސްލު ރައިޖޭވިއެއްޔޭ ދޯ. އެހެން ކުދިން މާ ގަދައަަށް ބަލާތީވެ ރުޅިއައި ދޯ” ވިޝާހްއާއި އަންޖަލް ރައިހާނާއާ ދިމާކުރިއެވެ. “ލޮލް. މަ އަދިވެސް ހަނދާން އެބަހުރި ދޮންތި އެދުވަހު ގެއަށް އައިސް ހުރި ވައްތަރު. ސޯފާއަށް ހުރިހާ ފޮތްތައް އުކާލައިގެން ބޭބިއެއްހެން އޮތީ! ހިސްޓްރީ ޓީޗަރު ބަދަލުވިއްޔޯ ކިޔާފަ” ރީހާން ރަނގަޅަށްވެސް ރައިހާނާ ރުޅި އަރުވާލިއެވެ. ރައިހާނާ ރުޅިއައިސްގެން ދެނޭ ކިޔާ ރީހާން އަތުގެ ފަލަ މަސްގަނޑުގައި ދެއަތުން ތަޅައިގަތެވެ. ރައިހާނާގެ ކޮންމެ ހަރަކާތެއް ފޫހިކަމެއް ނެތި ހަމްޒާ ބަލަމުން ދިޔައެވެ. އެންމެ ފުރަތަމަ ރައިހާނާއާއި ދިމާވި ދުވަސް ހަނދާންވުމާއެކު އެއް މިޔައަކުން ހީލެވުނެވެ. އޭނާ އެންމެ ފުރަތަމަ ކިޔަވަދޭން ދިޔަ ދުވަސްކޮޅު އެހެން ކުދިން އުނދަގޫވާވަރަށް ބަލާއިރުވެސް ރައިހާނާ ބަލާވެސްނުލާނެއެވެ. ބަލާލައި ފަހަރަކުވެސް ހުންނާނީ ދެލޯ އަޅައިގެންނެވެ. އެހެން ކުދިންނާ ހާސްބައި ރައިހާނާ އޭރުވެސް ތަފާތެވެ. އެހިތުން ރައިހާނާއަށް ޖާގަދެވުނީވެސް އެހެންވެއެެވެ.\nއެރޭ އެކީ ހޭދަވެގެން ދިޔައީ އެކަކު އަނެކަކާ ދިމާކޮށް ބޭޒާރުކުރުމެވެ. ކުޑައިރުގެ ސިއްރުތައް ފަޅާއެރުވުމުގައެވެ.\nދިހައެެއް ޖެހުމުން ގެއަށް ދާން ނުކުތެވެ. ވަދާއުގެ ސަލާން ކޮށްފައި ހަތަރު ޒުވާނުން ވަކިވިއެވެ. ގެއަށް ދިއުމުގެ ބަދަލުގައި ރީހާންއާއި ރައިހާނާ ދިޔައީ ސައިކަލު ދުއްވާލާށެވެ. ބްރިޖް ސަރަހައްދުގައި ސައިކަލު ބަހައްޓާފައި ރީހާންއާއި ރައިހާނާ ފޭބިއެވެ. އަދި ކައިރީ ފިހާރައަކުން އައިސްކްރީމް ތަށްޓެއް ގަނެގެން ދެކުދިން ހިތްފަސޭހަ ހިސާބެއްގައި މަޑުކޮށްގެން ތިއްބެވެ. “ދޮންތްސް އައި އޭމް ގޮންނާ މިސް ޔޫ. ދޮންތި ބޭރުގަ އުޅުނު ދުވަސްކޮޅުގަ ވެސް ހާދަ މިސްވިއޭ. އައިތާ އެއް އަހަރު ނުވަނީސް އަނެއްކާ ތިއުޅެނީ ދާން” ރީހާން ދެރަވެލާފައި ބުންޏެވެ. “އޯވް. މައި ލިޓްލް ބްރަދާރ އައި އޭމް ގޮންނާ މިސް ޔޫ ޓޫ. ހިތަަށް އަރާ ރީއްކޮ ނެއްނަމަ ކިހިނެއްހޭ ވާނީ. ހާދަ ފޫހިވާނެ” ދެބެއިން އެކުގައި ވަގުތުކޮޅެއް ހޭދަކުރުމަށްފަހު ގެއަށް ދާން ދިޔައެވެ.\nކުލަ ގަދަ ހަފްލާއަކުން ޒިވާންއާއި ލީމްގެ ކައިވެނި ކުރެވިގެން ދިޔައެވެ. ޕާޓޫ ތެރޭގަވެސް އެންމެ ހިނދުކޮޅަކުވެސް ލީމްގެ އަތުން ޒިވާން ދޫކޮށެއް ނުލައެވެ. ދެލޯބިވެރިންގެ ތުންފަތްމަތީގައިވެސް ވަނީ ހިނިތުންވުމެވެ.\nރައިހާނާމެންގެ ކައިވެންޏަށް ރަށުގައި އުޅޭ އާއިލާ އެންމެން ކަހަލަ ގޮތަކަށް މާލެއައެވެ. ހުރިހާ ކުދިން އެއްވުމުން ކަމަކަށް އޮތީ ރައިހާނާއާއި ރީހާންއާ ދިމާކުރުމެވެ.\nއަރާމު ނިންޖެއްގައި ރައިހާނާ އޮއްވައި އަންޖަލް އައިސް އޭނާ ނެގިއެވެ. އުނަގަނޑުގައި ދެއަތް ވިއްދައިގެން އިންއިރު ދެބުމަ ކައިރިކޮށްގެން ހުއްޓެވެ. “ރައި. ނިދަންވީކީ ނޫނޭ. މިހާރު އެއޮަށް ދިހައެއް ޖަހަނީ. ތެދުވޭ. ބައިވަރު ކަންކަން އެބަހުރި ކުރަން. މާދަމާވެސް ނިދަން އޮވެވިދާނެ. ދޮންބެއާއެއްކޮށް” ލާނެއް ގޮތަކަށް އަންޖަލް ފަހު ޖުމްލަ ބުނެލިއެވެ. ރައިހާނާ ވަގުތުން ތެދުވިއެވެ. މިއަދަކީ އޭނާގެ ކައިވެނި ކުރެވޭ ދުވަހެވެ. ރައިހާނާ މުޅި މޫނަށް ޖަންބުކުލަ އަރައިގެން ދިޔައެވެ. އެނދުން ތެދުވެގެން އަވަހަށް ރީތިވާން ދިޔައެވެ. އަންޖަލްއާއި ރައިހާނާ ކުރަން ބައިވަރު ކަންތައްތައް އެބަހުއްޓެވެ.\nކައިވެނި ޕާޓީ އޮންނަ ހޯލް ރީތި ކުރުމަށް އަވަދިނެތި ރީހާންއާއި ހަމްޒާ އުޅުނެވެ. އެމީހުންނާ އެއްކޮށް ބޮޑު ފިރިހެން ގުރޫޕެއް އުޅުނެވެ. މުޅި ހޯލްތެރެވަނީ މަޑުފެހި ކުލައިން ޒީނަތްތެރިކޮށްފައެވެ. މުޅި ތަން ޑިޒައިންކޮށްފައިވަނީ އަންޖަލްގެ ޚިޔާލާ އެއްގޮތަށެވެ.\nއިރުއޮއްސެން ވާއިރަށް ހޯލް ތައްޔާރުކޮށްފައި ތައްޔާރުވާން އެންމެން ގެއަށް ދިޔައެވެ.\nއަންޖަލްއާއި ރައިހާނާ ތައްޔާރުކޮށްދޭން އިސްރާއާއި ނަވްޔާ އައިސް ތިއްބެވެ. އިޝްމާއަށް ނާދެވުނީ މާނީއާއި އާރާޝް އެދުވަހު މާލެ އަންނާތީއެވެ.\nއެރައިވަލްސް އިން ނިކުތް ޒުވާން ޖޯޑަށް އެންމެގެ ނަޒަރު ވަނީ ހުއްޓިފައެވެ. ވާނީވެސް އެހެން ނޫންހެއްޔެވެ. އެއީ ރާއްޖޭއަށް އެންމެ ރީތި ނަން ހޯދާދީފައިވާ ދުނިޔޭގެ ފެންވަރުގައިވެސް އެންމެ މޮޅު ފުޓްބޯޅަ ކުޅުންތެރިޔާ އާރާޝްއާއި އޭނާގެ އަންހެނުން މާނީއެވެ. މާނީ ކޮނޑުގައި ބޯ އަޅާލައިގެން ތިން އަހަރުގެ ޔޫސުފް އޮތެވެ. ނޫސްވެރިންނާއި އާންމުންގެ ކެމެރާތަކަށް އާރާޝްގެ ކުޑަކުޑަ އާއިލާ އެރިއެވެ. ރާއްޖެ އަންނަން އާރާޝް ބޭނުންނުވާ އެންމެ ބޮޑު ސަބަބަކީވެސް އެއީއެވެ. ކުޑަ ގައުމަކަށް ވުމުން މީހުންނަށް ފިލައިގެންނެއް ނޫޅެވެއެވެ. ސްޕެއިންގައި އާންމުންނަށް ފާހަގަވުމަކާ ނުލައި ނުލާހިކު ފަސޭހައިން އުޅެވެއެވެ. މީހުންގަނޑު ތެރެއިން ވީއްލިގެން މާނީ އަތުގައި ހިފައިގެން އާރާޝް ގޮސް އެމީހުންގެ ޕްރައިވެޓް ކާރަށް އެރިއެވެ.\nކައިވެނި ކުރާ ގަޑިއަކަށް އޮތީ އަށްގަޑި ބައެވެ. އަށްގަޑި ފަނަރަ ވީއިރަށް ތައްޔާރުވެގެން އެންމެން ހޯލްއަށް އައިސް ތިއްބެވެ. އަންހެންވެރިން ތިބީ ކާޅު ހެދުން ލާފައި ފެހު ކުލައިގެ ޝޯލް އަޅައިގެންނެވެ. ފިރިހެން ވެރިން ތިބީ ފެހި ކުލައިގެ ގަމީހާ ކަޅު ފަޓުލޫން ލައިގެންނެވެ.\nރީހާންއާއި ހަމްޒާ އެތެރެއަށް ވަދެގެން އައި ދާދި އެކުއެކީގައެވެ. ދެޒުވާނުންވެސް ތިބީ ހުދު ގަމީހާ ކަޅު ފަޓުލޫންލާފައި ފެހި ކުލައިގެ ޓައި އަޅައިގެންނެވެ. ގަމީސް މަތިން ކަޅު ކޯޓު ލާފައި ހުރިއިރު ދެޒުވާންނުންގެ ހައިބަތު ދައްކައިދެއެވެ. އިސްތަށިގަނޑާއި ތުނބުޅިވެސް ހުރީ ރީތި ވަރަކަށް ތުނިކޮށްފައެވެ. ދެޒުވާނުންވެސް ގޮސް މޭޒު ދޮށުގައި އިށީންދެ ރައިހާނާއާއި އަންޖަލް އަންނާނެ އިރަކަށް އިންތިޒާރުކޮށްގެން ތިއްބެވެ.\nޝައުފާއާއި ރާނިޔާއާއި އެކީ ވަދެގެން އައި އަންޖަލްއާއި ރައިހާނާއަށް އެންމެންގެ ލޯތަށް ހުއްތުނެވެ. ހުދުކުލައިގެ ބޮޑު ކައިވެނި ހެދުމުގައި ދެޒުވާނުން ހީވަނީ ސާދަވިލޭރޭގެ ހަނދުހެންނެވެ. ތިރިއަށް ފުޅާކޮށްފައި ހުރި ހެދުން ދެކުދިންގެ ހަށިގަނޑާ ނުހަނު ގުޅެއެވެ. ހުދުކުލައިގެ ޝޯލް މަތިން ދެކުދިންވެސް ތިބީ ތާޖެއް އަޅައިގެންނެވެ. ރާނިޔާއާއި ޝައުފާ އަތުގައި ހިފައިގެން ދެކުދިން ގޮސް ތިބެން ހަމަޖެހިފައި ހުރި ގޮނޑީގައި އިށީނެވެ.\nރައިހާނާގެ ހިތްއަވަސްވެފައި ބާރަށް ތެޅެމުން ދިޔައެވެ. އެތައް ދުވަހަކަށްފަހު އޭނާގެ ހުވަފެން ހަގީގަތަކަށް ވަނީއެވެ. މުޅި އުމުރަށް ހަމްޒާގެ މީހަކަށް ވާން ދެން މާގިނައިރެއް ނެތެވެ. ހަމްޒާގެ ހާލަކީވެސް އެއީއެވެ. އުމުރުން ތިރީސް އާހަރުވާން ކައިރިވެފައި ވަނިކޮށް ހުވަފެނުގެ ރާނިއާއި ކައިވެނި ކުރެވެނީއެވެ. ފުރަތަމަ ފެނުނު ދުވަހުވެސް ރައިހާނާ ވަނީ އޭނާގެ ހިތާ ކުޅެލާފައެވެ. ލޯބިނުވާން އަމިއްލަ ހިތާ ކޮށްގެން ހުރި ވައުދާ ޚިލާފުވެވުނީ ރައިހާނާގެ ޖާދޫއިންނެވެ.\nފުރަތަމަ ކުރެވިގެން ދިޔައީ އަންޖަލްއާއި ރީހާންގެ ކައިވެންޏެވެ. ރީހާން ދުލުން އަނބި ގަބޫލު ކޮށްފީމޭ ބުނި ހިނދު އަންޖަލް ލޮލުން އިޚްތިޔާރަކާ ނުލައި ކަރުނަ ފައިބައިގަތެވެ. ހިތަށް ލިބުނު ހަމަޖެހުން ބަޔާން ކުރަންވެސް ދަތިވިއެވެ. އެންމެ ގާތް އެކުވެރިޔާގެ ކޮއްކޮއާ ކައިވެނި ކުރާނެ ކަމަށް އަންޖަލް ދުވަހެއްގެ ކޮޅުންވެސް ހިއެއް ނުކުރެއެވެ. ނޭންގި ހުއްޓާ ރީހާން އޭނާގެ ހިތާ ކުޅެލީއެވެ. ކުޑަކުއްޖެއް ގޮތުގައި ފެނިފައި ދެން އޭނާއަށް ރީހާން ފެނުނީ ފުރިހަމަ ޒުވާނެއްގެ ގޮތުގައެވެ. ރީހާންއާއި މެދު ދެކެމުން އައި ނަޒަރު ބަދަލުވާން ފެށިއެވެ. އަންޖަލްގެ ހިތުގައި ރީހާމްއަށް އާވިންދެން ޖަހަން ފެށީ ނުވެސް އިނގި ހުއްޓައެވެ.\nހައަހަރު ވަންދެކަށް އަޑުއަހަށް އިންތިޒާރުކޮށްގެން ހުރި އަޑުއިވުމާއެކު ރައިހާނާއަށް ދެލޯ މަރާލެވުނެވެ. ހަމްޒާގެ ފިރިހެންވަންތަ އަޑުން އަނބި ގަބޫލުކޮށްފޭ ބުނުމާއެކު ސިކުނޑިއަށް ލުއެއް ލިބުނުހެން ހީވިއެވެ. ހިތަށް ލިބުނު އުފާވެރިކަން ބަޔާކޮށްދޭންވެސް ނޭންގުނެވެ. ހަމްޒާއަށް ހީވީ ދުނިޔެ އެކީ ރަންވިހެންނެވެ. ރައިހާނާ މުޅި އުމުރަށް އޭނާހެ ހައްގަކަަށް ވީއެވެ. ވީއުފަލެއްގެ ބޮޑުކަމުން ރައިހާނާ އަތްތިލަައިގައި ހަމްޒާ ބޮސްދިނެވެ. އެމަންޒަރު ކެމެރާގައި ޒާން ރައްކާކުރިއެވެ.\nޝައުފާއާއި ރުހާމްގެ އުފާވެރިކަން އެހެން އެންމެނަށްވުރެ ބޮޑެވެ. ލޯބިވާ ދެދަރިން މީހުންނާއިނީއެވެ. އެދެމީހުން ބޭނުންވާ ފަދަ ރަނގަޅު ދެބައިވެރިންނާއެވެ. ޝައުފާ ރައިހާނާއާއި ރީހާން ގައިގައި ބައްދާލިއެވެ. އަދި ފަހަރަކު ކުއްޖެއްގެ ނިއްކުރިއަށް ބޮސްދިނެވެ.\nރާނިޔާ ކަރުނައިން ފުރިގެން ވި ލޮލާއެކު އަންޖަލް ގައިގައި ބައްދާލިއެވެ. މަންމަ އަތުގެ ހިމާޔަށް ލިބުމާއެކު އަންޖަލްގެ ލޮލުންވެސް ކަރުނަތައް ފައިބައިގަތެވެ.\nސުނައިނާ ގޮސް ލޯބިވާ ކޮއްކޮއަށް މަރުހަބާކިއެވެ. މިދުވަސް ދެކެން އޭނާ ހާދަހާ އިންތިޒާރެއް ކޮށްފިއެވެ. “މަންމަ ހުރިނަމަ މިއަދު ވަރަށް އުފާވާނެ. މަންމަ ބޭނުންވި ފަދަ ރަނގަޅު ކުއްޖަކާ ކޮއްކޮ ތި ކައިވެނި ކުރީ” މަންމަ މަތިން ހަނދާންވުމާއެކު ސުނައިނާ ލޮލަށް ކަރުނަ ގިނަވިއެވެ. އަބަދުވެސް މަންމަ އިންތިޒާރު ކުރަމުން އައި ހަމްޒާ މީހަކާ އިންނާނެ ދުވަހަކަށެވެ.\n“ހައި ސިސް އިންލޯ. ކީކޭ ކިޔަންވީ ރައިއަށް. ދޮންބެ ދައްތަތަ ނޫނީ ދޮންތިތަ؟” މާހައުލުގައިވި ސީރިއަސްކަން ކަނޑުވާލުމަަށް އަންޖަލް ސަމާސާކޮއެއް ކުރިއެވެ. “ކަމޯން އަންކޮ. ތީ އަބަދުވެސް މަގޭ ބެސްޓީ. ރީއްކޮ އިފް ޔޫ އެވާރަ ހާރޓް މައި ބެސްޓް ފްރެންޑް އައި އޭމް ގޮންނާ ކިލް ޔޫ” ރައިހާނާ އަންޖަލް ގައިގައި ބައްދާލައިގެން އިނދެ ރީހާންއަށް އިންޒާރުދިނެވެ. “ދޮންތިއަށް ވުރެ ބޮޑަށް އޭންޖަލްދެކެ ލޯބިވާނަން. ސޯ ޔޫ ޑޯންޓް ހޭވް ޓު ވޮރީ. ނައު ކެން ޔޫ ޕްލީޒް ސްޓެޕް އަސައިޑް. ޝީ އިޒް މައި ވައިފް ނޮޓް ޔުއަރ ބެސްޓް ފްރެންޑް” ރައިހާނާ ދުރަށް ޖެހުމާއެކު ރީހާން އަންޖަލް ގާތަށް ގޮސް އަންޖަލް އުނގަނޑުގައި އޭނާގެ އަތް ވަށާލިއެވެ. އަންޖަލް މުޅި މޫނަށް ޖަންބު ކުލަ ވެރިވެގެން ދިޔައެވެ. “ހަމްޒާބެ. ޑޯންޓް އެވާރ ހާރޓް މައި ސިސްޓާރ. އިފް ޔޫ ހާރޓް ހާރ އައި ވިލް ޓޭކް ރިވެންޖް ބައި ހާރޓިން ޔުއަރ ސިސްޓާރ. އެހެންވީމަ ދޮންތި ދެރަކޮށްލުމުގެ ކުރިން ވިސްނާތި އިނގޭ” ރީހާންގެ ވާހަކައާއި އެއްބަސް ވުމުގެ ގޮތުން ހަމްޒާ ބޯޖަހާލިއެވެ.\n“އައި ކާންޓް ބިލީވް މައި ލިޓްލް ބްރާދާރ އިޒް މެރިޑް. އެވެސް މަގޭ ބެސެޓް ފެރެންޑާ. ރީއްކޮ ބޮޑިވަކަން އަދިވެސް ރިއަލައިޒްއެއް ނުވޭ”\nކައިވެނި ކުރެވުނު ދެޖޯޑަށް ވުރެ ޕާޓީ ތެރޭގައި ތިބި މީހުންގެ ސަމާލުކަން އެތެރެއަށް ވަދެގެން އައި ހަތަރު ޖޯޑަށް ހުއްޓުނެވެ. އާރާޝްއާއި މާނީ، އިސްރާ އަހުސަމް، އިޝްމާ އަކްމަލް އަދި މާއިޒްއާއި ނަވްޔާއަށެވެ. މާއިޒް ފެނުމާއެކު ރީހާން އަނގަ ތަންމިނަށް ހުޅުވުނެވެ. ރީހާންއަށް އާރާޝް ފެނުނީ ކުޑައިރުކޮޅެއް ފަހުންނެވެ. އާރާޝް ފެނުމުން ރީހާން ހީވީ އުދުހިގަންފާނެ ހެންނެވެ.\nއިސްރާ މާނީ އަތަށް ދަމަމުން ރައިހާނާއާއި ހަމްޒާ ގާތަށް ދިޔައެވެ. “ޔޫ ޓޫ ލުކް ބިއުޓިފުލް މާޝާﷲ. ޔޫ ބޯތް އާރ މޭޑް ފޯރ އީޗް އާދަރ. މާނީ މީ އެއްކަލަ ފޮޓޯގަ ތިބި ދެކުދިން. މާނީއާ އާރާޝް ކަހަލަ ދެކުދިން” އިސްރާގެ ތައުރީފު އަޑުއަހާފައި ރައިހާނާއަށް ލަދުން އިސްޖަހާލެވުނެވެ. މާނީ ހިނިތުންވެލާފައި ރައިހާނާއާ ސަލާން ކުރިއެވެ. އަދި ރައިހާނާއާ ހަމްޒާއަށް ތައުރީފު ކުރިއެވެ. “ޔޫ ބޯތް ލިކް ފެމިލިއަރ. އޯ މީ އިސްރާ ދެއްކި ފޮޓޯގަ ތިބި ދެކުދިން ދޯ” އާރާޝް އައިސް ހަމްޒާއާއި ސާލާން ކުރިއެވެ.\nއަންޖަލްއަށް އަހުސަމްއާއި އަކްމަލް ފެނުމުން ފާޑަކަށް އަނގަ ހުޅުވުނެވެ. އަކްމަލްއާއި އަހުސަމް އަކީ އޭނާ އެންމެ ސަޕޯޓް ކުރާ ދެކުޅުންތެރިންނެވެ. “ހެއި ކޮންގްރާ ދެކުދިންނަށް. ބައި ދަ ވޭ އަހުސަމްގެ ކޮއްކޮއަަށްވެސް ކިޔަނީ އަންޖަލް.” އަހުސަމް އަންޖަލްއަށް އެއްލޯ މަރާލިއެވެ. އަންޖަލް ރަކިވެގެން ގޮސް ހަލާކުވާން ކައިރިވިއެވެ. މާއިޒްއާއި އާރާޝްއާ އެކީ ފޮޓޯ ނެގުމުން ރީހާން ހުރީ އުފަލުން ފޮޅިފައެވެ. މާއިޒްއާ އެއްކޮށް ދެފޮޓޯ އޭނާއަށް އެވަނީ ނެގިފައެވެ.\nޕާޓީ ނިމުމާއެކު އާއިލާ އެންމެންނާ އެއްކޮށް ފޮޓޯ ނެގިއެވެ. އެއަށްފަހު ދެޖޯޑު ވަކިންވެސް ފޮޓޯ ނެގިއެވެ. ކައިވެނީގެ ހަދިޔާއެއްގެ ގޮތުން އަޒްހަދް އޭނާގެ ދެދަރިންނަށް ވަނީ އަމިއްލަ އެޕާރްމެންޓެއް ގަނެދީފައެވެ. އެއް ގެއެއްގެ ދެ ފްލޯއިންނެވެ. ހަފްލާ ނިމުމާއެކު ކާރުގައި ދެޖޯޑު އެމީހުންގެ އެޕާޓް މެންޓަށް ދިޔައެވެ.\nރީހާން އަތުގައި ހިފައިގެން އަންޖަލް ގޮސް އެޕާޓްމެންޓް ތެރެއަށް ވެނެވެ. މާލޭގެ އެހެން އެޕާޓްމެންޓް ތަކާ ބަލާފައި އެތަން ފުދޭވަރަކަށް ބޮޑެވެ. ބޮޑު ސިޓިން ރޫމެއް ލާފައި ސޯފާ ސެޓެއް ހުރިއިރު އެންމެ ޒަމާނީ ފަތި ޓިވީއެއް ފާރުގައި ހަރުކޮށްފައި ހުއްޓެވެ. ފާރުތައް ހުދުކުލައިން ހުރިއިރު ފަރުނީޗަރުތައް ހުރީ ކަޅާއި ހުދުންނެވެ. ކައްކާބައިވެސް ފުދޭވަރަމަށް ބޮޑުވެފައި ތަނަވަހެވެ. ވަކިން ބެލްކަންނި ހުރިއިރު ، ހުދު ކުލައިގެ ފަރުދާއަޅުވާފައި ހުއްޓެވެ. ގޭތެރެއަށް ވަދެފައި ރީހާން އަންޖަލް އަތްދަނޑި މައްޗަށް އުފުލާލިއެވެ.\nރައިހާނާއާއި ހަމްޒާގެ އެޕާޓްމެންޓްވެސް ހުރީ އަންޖަލްއާއި ރީހާންގެ އެޕާޓްމެންޓާ އެއްގޮތަކަށެވެ. ރައިހާނާ އަތުގައި ހިފައިގެން ހަމްޒާ ގޮސް އެމީހުންގެ ކޮޓަރިއަށް ވަނެވެ. ކޮޓަރި ތެރޭގައި ހުރި ހުރިހާ ބޮތްކެއް ނިއްވާފައި ހުރިއިރު އުއްބަތީގެ އަލިން މުޅި ކޮޓަރި ވަނީ ދިއްލިފައެވެ. ފިނިފެންމާ ފިޔަތަކުން އެނދުމައްޗާ މުޅިން ތަޅުންމަތި ވަނީ ފުރާލާފައެވެ. އޭސީ ޖައްސާފައި ހުރުމުން ފިނިފެންމާ ފިޔާގެ ވަސް މުޅި ކޮޓަރިތެރޭގައި ވަނީ ހިފާފައެވެ. ރައިހާނާ ހުރީ ކުރިއަށް އެންމެ ފިޔަވަޅެއް އަޅަންވެސް ނުކެރިފައެވެ. ހިތް އަވަސް ވެފައި މުޅި ކުއްޖާ ތުރުތުރ އަޅަމުން ދިޔައެވެ. ހަމްޒާއަށް އެކަން ފާހަގަ ވުމާއެކު ރައިހާނާއަށް އުނދަގޫކޮށްލާ ހިއްވިއެވެ. ކޮޓަރީގެ ދޮރު ލައްޕާފައި ރައިހާނާ އުނަގަނޑުގައި އޭނާ ގަޔާ ކައިރިކޮށްލިއެވެ. ހަމްޒާގެ އެއަމަލުން ރައިހާނާގެ މުޅި މޫނަށް ޖަންބުކުލަ ވެރިވެގެން ދިޔައެވެ. އުއްބަތީގެ އަލީތެރެއިން އެމޫނު ފެންނަލެއް ނުހަނު ހިތްގައިމެވެ. ހަމްޒާ ރައިހާނާގެ ބުރުގާގައި ޖަހާފައި ހުރި ޕިންތައް ނައްޓާލިއެވެ. އެއަށްފަހު ރީއްޗަށް ޝޯލް ނައްޓާފައި ރައިހާނާ ބޮލާ ވަކިކޮށްލިއެވެ. ރައިހާނާ ބޮލުގައި އައިސައިފައި އިން ވޫލް ކޮޅު ނައްޓާލުމާއެކު ފަން އިސްތަށިގަނޑު ނިއުޅިގެން ދިޔައެވެ. ފުރަތަމަ ފަހަރަށް ރައިހާނާ ބުރުގާ ނަޅާ ހުއްޓާ ހަމްޒާއަށް ފެނުނެވެ. ރައިހާނާގެ ރީތިކަން ދެގުނަވިއެވެ. ކަޅިވެސް ޖަހާ ނުލާ ހަމްޒާއަށް ބަލަން ހުރެވުނެވެ. ހަމްޒާގެ ތޫނު ނަޒަރުން ރައިހާނާ ކަތިލެވެމުން ދިޔައެވެ. މުޅި ގައިން ހީބިހި ނަގައިގަތެވެ. ހަމްޒާ ރައިހަނާ ގެނެސް އެމޭ ތެރޭގައި ފޮރުވާލިއެވެ. “އައި ލަވް ޔޫ ރައިހާނާ. އައި ލަވް ޔޫ ސޯ މަޗް. ބުނެބަ އަހަރެން ދެކެ ލޯބިވޭތަ؟” ރައިހާނާ ދަތްދޮޅީގައި ހިފާ މައްޗަށް އުފުލާލަމުން ހަމްޒާ އެހިއެވެ. ” ތީ ސުވާލެއްތަ؟ ހިތާ ފުރާނައިން ހަމްޒާދެކެ ލޯބިވަން. ފުރަތަމަ ދުވަހެކޭ އެއްފަދައިން މިހިތުގައިވި ލޯބި ތާޒާކަންމަތީގައި އަދިވެސް އެބަހުރި. ހަމްޒާދެކެ ލޯބިވާ ވަރު ދުލުން ބަޔާން ކޮށްދިނުމަކީ ވާނެ ކަމެއް ނޫން. އެހާވެސް ލޯބިވޭ” ރައިހަނާ ހަމްޒާގެ ކޮލުގައި ބޮސްދިނެވެ. ހަމްޒާ ރައިހަނާ އުފުލާލައިގެން ގެންގޮސް އެނދުގައި ބޭއްވިއެވެ.\nހަތަރު އަހަރު ފަސް…….\nރާޅުބީއްސަމުން ދިޔަ ދޮންވެލިގަނޑު މަތީ ދެ އަންހެން ކުދިން ތިއްބެވެ. ވެއްޔާ ކުޅެން ތިބިއިރު އެކުދިން ކައިރީ އިށީންދެލައިގެން ރައިހާނާ އިނެވެ. އަންޖަލްއާއި ނިކްހާތް ތަށްޓަކަށް ކާއެއްޗިހި އަޅައިގެން އެދިމާލަށް އަންނަމުން ދިޔައެވެ. އަންޖަލް އަތުގައި އިން ދެތަށިން އެއް ތަށި ރައިހާނާއަށް ދިނެވެ. ރައިހާނާ އަތުގައި އިން ބަތްތަށި ފެނުމާއެކު ރައިހާނާއާއި ހަމްޒާގެ ދަރިފުޅު ހަމްރާ ތެދުވެގެން އެއްގަމަށް ދުއްވައިގަތެވެ. ރައިހާނާ ޕިސްޕިސް ތަޅާލަމުން އުނދަގޫ ގޮތަކަށް ތެދުވެ ހަމްރާ ފަހަތުން ދުއްވައިގަތެވެ.\nހަމްރާއަށް ދުރަށް ނުދެވެނީސް ހަމްޒާ އެހިސާބަށް އައެވެ. ހަމްޒާ ހަމްރާ އުރައިގެން ރައިހާނާ ގާތަށް ދިޔައެވެ. “ކޮން ކުއްޖެއް ނުކާން ދުވަނީ” ހަމްޒާ އުރުމާއެކު ހަމްރާ ހީލިއެވެ. “ޑެޑީ އަތުން ކާނީ” ލޯބި ލޯބި އަޑުން ހަމްރާ ބުނެލިއެވެ. “ޑެޑީ އަތުން ވިއަސް ކަންޏާ އޯކޭއޭ” ރައިހާނާ ހަމްޒާއަތަށް ތަށިދިނެވެ. އަންޖަލްމެންނާ ތަންކޮެޅެއް ދުރުގައި އިށީންދެގެން ހަމްރާއަށް ކާންދޭން އުޅުނެވެ.\nނިކްހާތް އޭނާއާއި ވިޝާހްގެ ދަރިފުޅު އިމްޝާއާއި އަންޖަލްއާއި ރީހާންގެ އެއްމާބަނޑު ދެކުދިން ތެރެއިން އަންހެން ދަރިފުޅު ރޫޔާ ކުޅެން ތިއްބެވެ. ހަމްރާއާއި ޚިލާފަށް އެތިން ކުދިން ބަސްއަހައިގެން ޝަކުވާ ކުރުމެއް ނެތި ކަމުން ދިޔައެވެ.\nރީހާންއާއި ވިޝާހް ފުޓުބޯޅަ ކުޅެން ތިއްބެވެ. އަންޖަލްއާއި ރީހާންގެ ފިހިރެހިން ދަރިފުޅު އަޔާން ވެސް އެދެމީހުންނާ އެއްކޮށް ކުޅެން ހުއްޓެވެ. ރީހާންއާއި ވިޝާހް އަޔާންއަށް ބޯޅަދޭކޮންމެ ފަހަރަކު އަޔާން ބާރަށް ހީގަނެއެވެ.\nކޮންމެ މަހަކު މަދުވެގެން އެއް ދުވަހު ހައެކުވެރިން ކުދިން ކޮޅު ގޮވައިގެން ވިލިގިނލި ނޫނީ ހުޅުމާލެ އަށް މޫދަށް އެރި މަޖާކޮށްލަން ދެއެވެ. ކުރިއަށް ވުރެ ބޮޑަށް ހައެކުވެރިންގެ މެދުގައިވި އެކުވެރިކަން ވަނީ ބަދަހިވެފައެވެ. ބައެއް ދުވަސް ދުވަހު ޒިވާންއާއި ލީމްވެސް އެދެމީހުންގެ ދަރިފުޅު ލީވާން ގޮވައިގެން އާދެއެވެ.\nލޯބިގެ ކަނޑުގައި އޮޔާ ނުދަނީސް ރައިހާނާއާއި ހަމްޒާއަށް އެދެމީހުންގެ މަންޒިލަށް އެވަނީ ވާސިލްވެވިފައެވެ. އެތަށް ތޫފާނަކާ ކުރިމަތި ލުމަށްފަހުއެވެ. އެމީހުންގެ ލޯބިވާ ދަރިފުޅާއެކީ މިއަދު އެދަނީ އުފާވެރި ހަޔާތެއް ވޭތުކުރަމުންނެވެ.\nބަޑި ބުރާސްފަތީގައި އަޅުގަނޑު ( 1 ވަނަ ބައި)\nYay me first.. Story v reethi❤\nlol replyer says:\nmi meehun nah furathama comment eh kurevey irah heevani dhuniye ran vegen ulhey hen, me first me first kiya kiyaafa… alhefahe thiyah vure kirin vaahaka kiyaa meehun ulhe ey, konmehen comment kuran laazim nuvaathi nukurani:/ meehun feedback dheyn comment kurani. mi first you first ey kiyaakah noon lmao\nAlhey i first u first. Hahaha as @lol replyer said thee dhen meehun comment kuraa kahala ehchehi eh noon dho. Dont be likeaone year kid. *eyeroll*\nWow.. Wow… Wow.. Beautiful story??❤❤..\nWaiting for another story of yours..\nVarah reethi vaahaka ye mi…dhen kon irakun aa vaahaka ye kiyaa lan libeeneee\nWow the story is so-so beautiful just love it. But unfortunately the story is finished but waiting for your next story???\nvvvvv reethi Ma shaa Allah. Waiting for ur other story. Lysm\nSpeechless???..Nimun vec adhi mulhi mi story vec v v furihama ingey kiyaa..u r so talented ma sha allah❤❤❤..Nd emeehunnah kids libifa story nihmaala dhinyma thanks alot..Hama real life ga hn hyvany???…Dhn ohnaany raasthaa season2dhw kiyaa…Will be waiting ingeyy..Take good care..lysm??????\nEID MUBARAK KIYAA#\nwaiting for raastaa 2, mi story hama habey ingey\nWoww kiyaa I am just speechless ????Nimmun Hama habeys… Mimmi ah Eyru vx ingey eii hamza kan…. Dhn nimuneema vrh miss vaane hamza n rai mathin… Anyways Ummeedhu kuran vrh avahah kiyaage ehn stry eh kiyaalan libeyne Kamah ???? Lysm❤❤?? Kbr the yerkko…. She is one of the no. 1 fans of this stry??dhw yerkko\nWow varah reethi …maa shaa allah\nSlm hurihaa readers. Alhamdulillah alhugandu ge 5vana dhigu vaahaka mivany ninmmalevifa. Mi vaahaka liumah alhugandah ehytherivedhin hurihaakudhinnah adhi khasaakoh huriha readers ah varah bodah shukuru dhannavan. Alhugandu gabool kuran mivaahaka genesdhin iru readers disappoint vaa gothah alhugandah kanthah kurevunu kan. Bunaa dhuvahah up nukurevi kurukoh genesdhyfa gina breaks thakeh negunu adhi comments thakah reply nukureveykan ves gabool kuran. Ekamahtakai hurihaa kiyuntheringe kibain maafah edhen. Alhugandu ge kuriah oii vaahaka genesdheven othy December mahuga. Raastha season 2ah hurihaa kiyuntherinves inthizaaru kuraane kamah ummedhu kuran. Alhugandah kiyuntheringe faraathun libunu ehbaarulumah varah bodah shukuru dhannavan.\nhaadha lahakun raasthaa thi genesdheny\nWowwwwwwwwww…….vrh vrh vrh salhi stry……. kiyaaaaaaaaaaaaa U rablessed writer…… Obi …… I’m gonna read the whole story again…..Lysm Kiya….?????????????\nEid mubarak…. And good luck with your exams…. ??\nnoooo nimuny tha varah salhi hoping to read one more story of yours\n?…..varab rythi …axker..emiihunge wedding date ?….\nVarah reethi ??????? can’t wait for December ?????????❤❤❤❤ Eid Mubarak\nNahu Xaad says:\nJuwai Ner hinga kehna\nNahu Xaad ??keyfey\n✨❣?Great work kiyaa\nRish mahu says:\nKai raa says:\nIFOO IFOO IFOO says:\nMasha Allah Varah reethi vaahaka eh hama saabas dhey variety kiyaa ah ly???????❣??????????❤???????\nMashallah.. I love ur story.. Imabig fan.. And im waiting for ur next story ❤❤❤\nMaashaa allah…. Bestest Story ever…\nWith so much surprises….\nކައިރީގައި އެހެނަސް.. ދުރުގައި…13\nތީ އޭ އުފަލަކީ…(4)\nވާށޭ މަށާ އެކީ-12\nމަޢާފް – ތިރީސްވަނަ ބައި\nހިތާމަ / އުފެއްދުންތެރި ލިޔުން / ލޯބި\nވަރުދާން – 3


ވަގުންނަށް ފުރުސަަތުނުދީ ތިމާ ގެންގުޅޭ ތަކެއްޗަށް ރައްކާތެރިވޭ\nސަބް އިންސްޕެކްޓަރ އޮފް ޕޮލިސް އަޙްމަދު ނާފިޢު\nބުދަ ،13 ޖެނުއަރީ 2021 / 12:21\nފުލުހުންނަށް ހުށަހަޅާފައިވާ ވައްކަމުގެ މައްސަލަތަކަށް ބަލާއިރު، މުދަލަށް ދޭންވާ އެކަށީގެންވާ ސަމާލުކަން ނުދެވުމުގެ ސަބަބުން ހިނގާފައިވާ ވައްކަމުގެ މައްސަލަތައް ހިމެނެއެވެ. އެގޮތުން ތަޅުދަނޑި ޖަހާފައި ހުއްޓައި ސައިކަލު ވަގަށް ނެގުމާއި، ސައިކަލު ޕޮކެޓުގައި ފޯނު ފަދަ ތަކެތި ބަހައްޓާފައި ސައިކަލު ޕާކުކޮށްފައި ދިއުމުން ވަގަށްނެގުމާއި، ސައިކަލު މަޑިދަށުގައި ތަކެތި ބެހެއްޓުމުން ވަގަށް ނަގާފައިވާ މައްސަލަތަކުގެ އިތުރުން ގެދޮރު ތަޅުނުލާ ހުއްޓައިވަދެ ވައްކަންކޮށްފައިވާ މައްސަލަތައްވެސް ހިމެނެއެވެ.\nހެދޭ ކުޑަކުޑަ އެންމެ ގޯހަކުންވެސް، ވައްކަންްކުރާ މީހުންނަށް ފުރުސަތު ލިބިދާނެއެވެ. ތިމާގެ އަގުބޮޑު އެއްޗެއް ގެއްލިދާނެއެވެ. މިއީ މިފަދަ ހާދިސާއެކެވެ. ”މޫދަށް އެރެންދިޔަ ބައެކެވެ. އެންމެންގެ ފޯނުތަކާއި ވޮލެޓުތައްވެސްލީ އެތަނުން އެކަކު ގެންގުޅުނު ދަބަހަށެވެ. އަދި ދަބަސް ބޭއްވުމަށްފަހު އެންމެންވެސް މޫދަށް އެރުނެވެ. ވަގުތަކީ އެ ސަރަހައްދުގައި މީހުންވެސް ގިނަ ވަގުތެކެވެ. ދުވާލުގެ ވަގުތެވެ. ބައިގަޑިއެއްހާއިރު މޫދުގައި ހޭދަކުރުމަށްފަހު އައިސް ބެލިއިރު ދަބަސް އޮތެވެ. އެހެން ނަމަވެސް ދަބަހުގައި، އެންމެ ފޯނެއްވެސް އަދި އެންމެ ވޮލެޓެއްވެސް ނެތެވެ. ކޮންމެ މީހަކުވެސް ގެންގުޅުނީ އެންމެ ފަހުގެ ސްމާޓް ފޯނެވެ. ވޮލެޓުގައި ފައިސާގެ އިތުރުން ކޭޝް ކާޑުތަކާއި އެހެނިހެން ކާޑުތައްވެސް ހުއްޓެވެ. ދަބަހުން އެތަކެތި ނެގިތަން ފެނުނު އެއްވެސް މީހަކު ހުރިތޯ އެވަގުތު އެތާގައިތިބި އެންމެންގާތު އެހިއެވެ. އެހެންނަމަވެސް އެ މަންޒަރު ފެނުނު އެއްވެސް މީހަކާ ދިމައެއް ނުވިއެވެ.” މިއީ ކުޑަކުޑަ މިސާލެކެވެ.\nވައްކަމުގެ މައްސަލަތައް އިތުރުވިޔަ ނުދިނުމާއި މިފަދަ މައްސަލަތައް މަދުކުރުމަށް މާލެއާއި އަތޮޅުތަކުގައި ފުލުހުން ގެންދަނީ ގިނަ މަސައްކަތްތަކެއް ކުރަމުންނެވެ. އެގޮތުން މިފަދަ މައްސަލަތައް މަދުކުރުމަށް އާންމު ރައްޔިތުން ހޭލުންތެރި ކުރުވުމަށް މައުލޫމާތު ދިނުމުގެ ޕްރޮގްރާމްތައްވެސް ސިލްސިލާކޮށް ކުރިއަށް ގެންދެއެވެ.\nވައްކަމުގެ މައްސަލަތަކަކީ އާންމު ރައްޔިތުންގެ އެހީތެރިކަމާއި އެއްބާރުލުން ލިބިގެންނޫނީ ހުއްޓުވޭނެ ކަންކަމެއް ނޫނެވެ. ފުރަތަމަ ކަމަކީ ފަރުދީ ޒިންމާ އަދާކުރުމެވެ. ގެންގުޅޭ އަގުބޮޑު ފޯނާއި ލެޕްޓޮޕް، ވޮލެޓް ފަދަ ތަކެތި ރައްކާތެރިކަމާއެކު ބެލެހެއްޓުމަކީ އެ ތަކެތި ގެންގުޅޭ ފަރާތުގެ ޒިންމާއެކެވެ. ބޭރުތެރޭގައި އުޅޭއިރު މިފަދަ އަގުބޮޑެތި ތަކެތި އެހެން މީހުންނަށް ފެންނާނެހެން ހާމަކޮށްފައި ނުބެހެއްޓުން ބުއްދިވެރިއެވެ. އަދި ގޭގައި ހުންނަ އަގުބޮޑެތި ތަކެތިވެސް ހާމަކަންބޮޑު ގޮތެއްގައި ބެހެއްޓުމަކީ ރައްކާތެރި ގޮތެއް ނޫނެވެ. ހަނދާންނެތިގެންވެސް ގޭ ދޮރު ތަޅުނުލާ ބެހެއްޓިދާނެއެވެ. ގެއިން ބޭރަށް ކުޑަ ވަގުތުކޮޅަކަށް ދިޔަ ނަމަވެސް ގޭގެ ދޮރުތައް ރަނގަޅަށް ތަޅުލެވުނުތޯ ޔަގީން ކުރަންވާނެއެވެ. ބޭރުގައި އޮންނަ ފައިފުހި ދަށުގައި ނުވަތަ އެހެން ތަނެއްގައިވިޔަސް ތަޅުދަނިޑި ނުބާއްވާށެވެ. މޫދަށް އެރޭއިރުވެސް ވައްކަން ކުރާ މީހުންގެ އަތުޖެހޭގޮތަށް ދަބަސް، ފޯނު އަދި ވޮލެޓުވިޔަސް ނުބާއްވާށެވެ. ސައިކަލު ޕާކުކޮށްފައި ދިއުމުގެ ކުރިން ތަޅުދަނޑި ނެގުނުތޯ ޔަގީން ކުރާށެވެ. ސައިކަލު ޕޮކެޓުގައި ނުވަތަ މަޑިދަށުގައިވެސް އަގުބޮޑެތި ތަކެތި ނުބަހައްޓާށެވެ.\nމީހަކު ނުވަތަ ބަޔަކު ވައްކަމުގެ އަމަލެއް ހިންގާތަން ފެނިއްޖެނަމަ ނުވަތަ އެފަދަ ކަމަކަށް ޝައްކުކުރެވޭ ކަމެއް ފެނިއްޖެނަމަވެސް 3322111، 3322112 ނުވަތަ އިމަޖެންސީ ނަންބަރު 119 އަށް ގުޅައި މައުލޫމާތު ހިއްސާކުރާށެވެ. އަތޮޅުތެރޭގައި ނަމަ އެ އަތޮޅެއްގެ ނުވަތަ އެ ރަށެއްގެ ޕޮލިސް ސްޓޭޝަނަށް އެ މައުލޫމާތު ހިއްސާކުރާށެވެ.


Twitter in Trump dhaaimee koh suspend kohfi\nއެމެރިކާގެ ރައީސް ޑޮނާލްޑް ޓްރަމްޕް--ފޮޓޯ:ބީބީސީ\nޓްވިޓާއިން އެމެރިކާގެ ރައީސް ޑޮނާލްޑް ޓްރަމްޕް ދާއިމީކޮށް ސަސްޕެންޑް ކޮށްފި އެވެ. ރައީސް ޓްރަމްޕްގެ ޓްވީޓާ އެކައުންޓުން ކުރާ ޓްވިޓްތަކުގެ ސަބަބުންނާއި ޓްވީޓާ އާއި ޓްވިޓާއިން ބޭރުން އޭގެ މާނަ ނެގޭ ގޮތަުގެ ސަބަބުން ކުރިއަށް އޮތްތަނުގައި ހަމަނުޖެހުމެއް ހިނގުމުގެ ކުރިންއެ އެކައުންޓު ދާއިމީކޮށް ސަސްޕެންޑްކުރަން ނިންމާފައިވާކަމަށް އިއްޔެ ޓްއިޓާއިން ވަނީ ބުނެފަ އެވެ.\nއެކައުންޓް ބަންދުކުރުން ޓްރަންޕު ވަނީ އެމެރިކާގެ ރައީސްކަމުގެ މަޤާމުގައި ހުންނަވާ ބޭފުޅަކަށް ހާއްސަކޮށްފައިވާ ޓްވިޓަރ އެކައުންޓުން ޓްވީޓްތަކެއް ކުރައްވާފައެވެ. އެއާއި އެކު ކުޑައިރުކޮޅެއްގެ ތެރޭގައި ޓްވިޓަރ އިން ވަނީ އެ އެކައުންޓްވެސް ވަގުތީ ގޮތުން ޑައުންކޮށްލާފައެވެ.\nރައީސްގެ ރަސްމީ އެކައުންޓް ކުރެއްވި ޓްވީޓްތަކުގައި ޓްރަންޕު ވިދާޅުވެފައިވަނީ ހިޔާލު ފާޅުކުރުމަށް ހުރަސް އަޅަމުން އަންނަކަމަށެވެ. އަދި އެކަން ކުރީ ޑިމޮކްރެޓުންނާއި ގުޅިގެން އޭނާގެ އަޑު ކަނޑުވާލުމަށްކަމަށްވެސް ޓްރަންޕު ވަނީ ތުހުމަތުކުރައްވާފައެވެ.\nމީގެ އިތުރުން ޓްރަމްޕްގެ ފޭސްބުކް، އިންސްޓަގްރާމް އަދި ސްނެޕްޗެޓް އެކައުންތައް ވަނީ މުއްދަތެއް ނެތް ގޮތަށް ސަސްޕެންޑް ކޮށްފައެވެ.


Majileehugai kuraa interview thah Live kurumaai medhu Azim dhekolhu\n13 އޯގަސްޓު 20194ކޮމެންޓް\nމަޖިލިހުގައި ކުރާ އިންޓަވިއުތައް ލައިވްކުރުމާއި މެދު އާޒިމް ދެކޮޅު\nމިނިވަން މުއައްސަސާތަކަށް ކުރިމަތިލައްވާ ބޭފުޅުންގެ އިންޓަވިއުތައް ރައްޔިތުންގެ މަޖިލިހުގައި ކުރިއަށް ގެންދާ އިރު، ޓީވީތަކުން ލައިވް ކުރުމަކީ އެކަމުގެ ސަބަބުން ވަކި މީހަކަށް ފައިދާތަކެއް ކޮށްފާނެ ކަމެއް ކަމަށް ރައްޔިތުންގެ މަޖިލީހުގެ މެޖޯރިޓީ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމް ވިދާޅުވެއްޖެ އެވެ.\nއާޒިމް އެފަދައިން ވިދާޅުވެފައި ވަނީ މިނިވަން މުއައްސަސާތަކަށް ކުރިމަތިލައްވާ ބޭފުޅުންގެ އިންޓަވިއުތައް ރައްޔިތުންގެ މަޖިލިހުގައި ކުރިއަށް ގެންދާ އިރު، ޓީވީތަކުން ލައިވް ކުރުމާއި މެދު މަޝްވަރާ ކުރަމުން އަންނަ ކަމަށް އެމްޑީޕީ ޕީޖީ ގްރޫޕުގެ ޗީފް ވިޕް އަދި އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ވިދާޅުވެފައި ވަނިކޮށެވެ.\nރޮޒެއިނާ ވިދާޅުވީ މިނިވަން މުއައްސަސާތަކަށް އައްޔަން ކުރައްވާ ބޭފުޅުންނާ މަޖިލިހުގެ ކޮމިޓީތަކުން ކުރާ އިންޓަވިއުތައް ލައިވްކުރުން މުހިންމު ކަމަށެވެ. އަދި ވިދާޅުވީ އިންފޮމޭޝަން ކޮމިޝަނަރުގެ މަގާމަށް މިހާރު ކުރިމަތިލައްވާފައި ތިއްބެވި ބޭފުޅުންގެ އިންޓަވިއު ލައިވް ކުރުމުގެ ވިސްނުން ގެންގުޅުއްވާ ކަމަށެވެ.\nއިންޓަވިއުތައް ލައިވް ކުރުމާއި ގުޅޭގޮތުން ސީއެންއެމްއާ ވާހަކަދައްކަވަމުން އާޒިމް ވިދާޅުވީ އިންޓަވިއުތައް ލައިވް ކުރުމާއި އޭނާ ދެކޮޅު ކަމަށެވެ. ސަބަބެއް ކަމަށް އޭނާ ވިދާޅުވީ އެކަމުގެ ސަބަބުން ވަކި މީހަކަން ނުވަތަ ވަކި ބަޔަކަށް މަންފާ ކޮށްފާނެ ކަމަށް ފެންނާތީ އެވެ.\n"ވަރަށް ކުޑަކުޑަ މިސާލެއް ދަންނަވަންތޯ. އިންފޮމޭޝަން ކޮމިޝަނަރުގެ މަގާމު ހުސްވެ މިހާރު އެވަނީ ބައެއް ބޭފުޅުން ކުރިމަތިލައްވާފައި. އެބޭފުޅުންގެ ތެރޭގައި އެބަ ހިމެނިވަޑައިގަންނަވާ ޓީވީއެއްގައި މަސައްކަތްކޮށް މީިޑިއާގެ ދާއިރާގައި އެތައް އަހަރުތަކެއް ވަންދެން މަސައްކަތް ކޮށްފައި ހުންނެވި ބޭފުޅެއް. އެބޭފުޅާއަށް ވަރަށް ރަނގަޅަށް އެނގިލައްވާނެ ދެއްތޯ މަޖިލީހުގެ ކޮމެޓީން އިންޓަވިއު ކުރައްވާނީ ކިހިނެއްކަން، ސުވާލުތައް އަންނާނީ ކިހިނެއްކަން. އެކަމަކު ދެން ހުންނެވި ބޭފުޅާއަށް އެކަންކަން ނޭނގޭނެ ދެއްތޯ. ވަކި ބޭފުޅަކަށް މަންފާއެއް ދެއްތޯ މި ލިބެނީ،" އާޒިމް ވިދާޅުވި އެވެ.\nއިތުރަށް އާޒިމް ވިދާޅުވީ ފަސް މެންބަރުން ހޮއްވަވާ ކޮމިޝަނަކަށް ހަތަރު ބޭފުޅުންނާއި އިންޓަވިއު ކޮށް ނިންމާއިރު ބާކީ ހުންނަވާ ފަސްވަނަ ބޭފުޅާ ނުވަތަ އެ އިންޓަވިއުއަށް ވަޑައިގަންނަވާ އެންމެ ފަހު ބޭފުޅާ ކޮމިޝަނަށް ހޮވިވަޑައިގަތުމުގެ ފުރުސަތު ބޮޑު ކަމަށެވެ. ސަބަބަކީ އެބޭފުޅާ ހުންނަވާނީ ޓީވީން އެ އިންޓަވިއުގެ އަޑު އައްސަވައިގެން ސުވާލުތަކަށް ވަރަށް ބޮޑަށް ތައްޔާރުވެގެން ކަމަށް އާޒިމް ވިދާޅުވި އެވެ.\n"ލައިވްކޮށް އެއްޗެއް ދެއްކުމަކީ ޓްރާންސްޕޭރެންޓު ވުމެއް ނޫން. އެއީ އެހެން މީހަކު ފެއިލް ކޮށްލުން ކަމަށް ވެސް ބުނެވިދާނެ. ލައިވް ކުރުމަކީ ވަރަށް ބޮޑު ޑިސްއެޑްވާންޓޭޖެއް އެކަމުގައި އޮތް ކަމެއް ކަމަށް އަޅުގަނޑު ދެކެނީ،" އަލީ އާޒިމް ވިދާޅުވި އެވެ.\nއިންފޮމޭޝަން ކޮމިޝަނަރު ކަމަށް ކުރިމަތިލެއްވި ބޭފުޅުންގެ ތެރެއިން ފަޔާޒަކީ އެވިޑް ކޮލެޖްގެ ޑެޕިއުޓީ ވައިސް ރެކްޓަ އެވެ. އޭނާ ވަނީ އިލެކްޝަންސް ކޮމިޝަންގެ ނައިބު ރައީސްކަން ވެސް ކުރައްވައިފަ އެވެ.\nފިޔާޒް ވަނީ ރާއްޖެ ޓީވީގެ ސީއޯއޯ ކަން ތިން އަހަރަށް ވުރެ ގިނަ ދުވަހު ކުރައްވައިފަ އެވެ. ދުވަހު ނޫސް "ހަވީރު" ގައި ވެސް މަސައްކަތް ކުރެއްވި ފިޔާޒް ވަނީ ނޫސްވެރިކަމުގައި 18 އަހަރު ހޭދަކުރައްވައިފަ އެވެ.\nމިނިވަން މުއައްސަސާ މަޖިލިސް އިންފޮމޭޝަން ކޮމިޝަން\nމީގެ ކުރިން ރައީސް ޔާމީނު ގެ ސަރުކާރަށް ހަޖޫޖަހާ ނުގޮވާކަ އެއްޗެއްނެއް. ކުރި އެއްވެސް ރަނގަޅުކަމެއް އިއިރު ނެއް. މިހާރު މިދަނީ ކޮން މަގަކުންތޯ! ކޮން އުސޫލަކުންތޯ؟ މެޖޯރިޓީލިބި (ފަޅި) ވެފަނޫންތޯ ތިތިއްބެވީ! ރައީސް އިބޫ ފެކްސަން އަކާއި ރައީސް ނަސީދު ފެކްސަން އުފެދިއްޖެނޫންތޯ! ދާއިމީ މޭސްތިރި ފޮރިންމިނިސްޓަރ ހުއްނެވި ގޮތް ސާފުނޫން\nއަމިއްލަ މަންފާ އަށް ކަންކަން ކުރަން ބޭނުންވާ ނާޖާއިޒު ފައިދާ ނަގާ މީހުން މީޑިޔާދެކެ ވަރަށް ބިރުގަންނާނެ..\nވަގުން ސިފައިން ދެކެ ބިރުގަންނަ ފަދައިން...\nބަލަ ތިމީހުން އައީ ހުރިހާ ކަމެއް މީޑިޔާކޮށް ލައިވުކުރަން ނުންތޯ؟ ތިހާ ފަސްޖެހެނީ ކީއްވެތޯ؟\nމިޤައުމުގެ ކަންތައްގޮސްފައިވާ ޙާލަތަށްބަލާއިރު ރަޢިއްޔަތުންނަށް އެނގޭގޮތަށް ކަންތައްކޮށްގެންނޫނީ ވެރިންނަށް އިތުބާރުކުރެވޭކަށްނެތެވެ. ރައްޔިތުންގެ މަޖިލީހުން ރައްޔިތުންގެ ކަންތަކަށް އިހުމާލުވެ، ވެރިންގެއިތުބާރު ގެއްލިފައިވާ ދަނޑިވަޅެއްގައި ރައްޔިތުންނަށް ނޭނގޭގޮތަށް އެއްކަމެއްވެސް ކޮށްގެންނުވާނެއެވެ. މަޖިލީހަކަށްވެސް އަދި ސަރުކާރަކަށްވެސް އިތުބާރުކުރެވޭކަށްނެތެވެ. ކޮށްފައިހުރި ކަންތައްތަކުގެ ބަދަލުދޭންޖެހުމުން ރައްޔިތުންމިތިބީ ދަރާވިކިފައެވެ. މިރިމިރިކޮޅަށް އެކަން ދުއްވޭކަށްނެތެވެ. ޢާޒިމް ތިވިދާޅުވާވާހަކަ ގޯހީކީނޫނެވެ. އެކަމަކު ޙާލަތަށް ބަލާއިރު ރޮޒައިނާއަށް ބޮޑަށް ތާއީދުކުރެވެއެވެ.


Dhaulathuge Satanigandu - Vaguthu\nއަންތަރީސް ނުވާވަރެއްތޯއެވެ. މި ކުޑަކުޑަ ދިވެހިރާއްޖެއިން ފެންނަމުންދާ ކަންތައްތަކަކީ، އެހާ ވެސް ބޮޑެތި ކަންތައްތަކެވެ. އެއް ކަމެއް، ދެ ކަމެއް ނޫން އިނގޭތޯއެވެ. ދެންނެވުމުގެ ބޭނުމެއްނެތް ފަދައިން، ހުރިހާ ކަމެއް ވެސް އެހުރީ ދިމާއަށް ފެންނާށެވެ. އިސްލާމީ ޤައުމަކީތޯއެވެ. އާދެ! އިސްލާމީ ޤައުމެއްކަމަށްވާނަމަ، އެންމެ ފުރަތަމަ ކަމަކަށް އިސްލާމީ ޝަރީޢަތް ޤާއިމުކުރެވެން ވާނެއެވެ. މާތްﷲ ގެ ޝަރީޢަތާއި އެއްގޮތަށް ކަންކަން ގެންދެވެންވާނެއެވެ. ކުށްވެރިޔާއަށް ޙައްޤު އަދަބު ދެވެންވާނެއެވެ.\nއެހެންނަމަވެސްތޯއެވެ. މިއަދަކީ، ޢިއްޒަތްތެރިންގެ ދުވަހެވެ. ވެރިންގެ ދުވަހެވެ. އެ ބޭފުޅުންގެ ކުރިފުޅުމަތީގައި މާތްﷲ ގެ ފޮތަކީ އެއްވެސް އެއްޗަކަށް ނުވެއެވެ. އަދި ކީއްތޯއެވެ. އެ ބޭފުޅުންގެ މުރާދު ހާސިލުކުރެއްވޭނެހައި ގޮތްގޮތަށް ޤާނޫނުތައް ބައްޓަންކުރައްވަމުން އެހެރަ ގެންދަވަނީއެވެ. ސިޔާސަތު ތަކޭ ވިދާޅުވެ، ރައްޔިތުން "ހަނާ" ކުރައްވަމުން، ޤައުމު ފަނާ ކުރައްވަމުން އެހެރަ ގެންދަވަނީއެވެ. އިންސާނީ ޙައްޤުތަކޭ ވިދާޅުވެ، މާތް ﷲ ޝަރީޢަތް، "މަނާ" ކުރައްވަމުން އެހެރަ ގެންދަވަނީއެވެ.\nއާދެ! މިހާ ހިސާބުން، ޝެއިޚު ޙަމަދު ބުނު ޢަތީޤުގެ ބަސްފުޅަކަށް ނަޒަރެއް ދެއްވަމާ ހިންގަވާށެވެ. "މުސްލިމަކު އެކަމެއް ކުރުމުން މުރުތައްދުވާކަންތައް އެކަލޭގެފާނު ބަޔާންކުރެއްވިއެވެ. އޭގެތެރޭގައި ﷲތަޢާލާއާއި ޝިރުކުކުރުމާއި، މުޝްރިކުންގެ ދީނުގެ މައްޗަށް ކިޔަމަންތެރިކަމާއި އެއްބަސްވުން ފާޅުކުރުމާއި، އަދި މުޝްރިކުންނަކީ އެކުވެރި ރަޙްމަތްތެރިންތަކެއް ކަމުގައި ނެގުމާއި، މުޝްރިކުންގެ ކައިރި އެމީހުންގެ ޝިރުކުގެ މަޖްލިސްތަކުގައި އިންކާރުކުރުމެއް ނެތި އިށީންދެގެން ތިބުމާއި، ﷲ އަށް ނުވަތަ އެކަލާނގެ ފޮތަށް ނުވަތަ އެކަލާނގެ ރަސޫލާއަށް މަލާމާތްކުރުމާއި، އަދި ﷲ އަށް ގޮވާލެވި ދަޢުވަތުދެވި އެކަލާނގެ އާޔަތްތައް ކިޔެވި އަދި ހެޔޮކަންތަކަށް އަމުރުކޮށް ނުބައިކަންތައް ނަހީކުރުމަށް ގޮވާލެވޭހިނދު އެކަމަށް ނުރުހުންތެރިވެ ރުޅިވެރިކަން ފާޅުކުރުމާއި، ﷲ ތަޢާލާ އެކަލާނގެ ރަސޫލާގެ މައްޗަށް ބާވައިލެއްވި ފޮތާއި ޙިކުމަތަށް (ސުންނަތަށް) ނުރުހުންތެރިވުމާއި، ޤުރުއާނުގެ އާޔަތްތަކާއި އަދި ޙަދީޘްތައް އެކަމަށް ދަލީލުކޮށްދޭ ކަންތަކަށް އިޤުރާރުނުވުމާއި، އަދި އެކަމާއި ދެކޮޅަށް ޖަދަލުކުރުމާއި، ﷲގެ ފޮތުން ބަޔަކަށް -އެއީ އެންމެ އާޔަތަކަށް ވިޔަސް- އިންކާރުކުރުމާއި، ﷲގެ ދީން އުނގެނުމުން މޫނު އަނބުރާލާ ފުރަގަސްދީ އަދި އެކަމުން ޣާފިލުވެގަތުމާއި، ސިޙުރުހެދުމާއި، އަލުން ދިރުއްވުމަށް އިންކާރުކުރުން ހިމެނެއެވެ." ( ތަރުޖަމާ: ޢަބްދުއްރަޙީމް ބިން މުޙައްމަދު، ﷲ ބާވައިލެއްވި ގޮތަށް ޙުކުމްނުކުރުމާއި އަދި އެކަމުގެ ޙާލަތްތަކާއި އަދި ޙުކުމްތައް، ސ.253)\nދެން އެއަށްފަހު ވިދާޅުވިއެވެ. "...ސާދަވަނަ ކަންތައް: ﷲގެ ފޮތާއި އެކަލާނގެ ރަސޫލާ ޞައްލަﷲ ޢަލައިހި ވަސައްލަމަގެ ސުންނަތް ފިޔަވައި އެހެން އެއްޗަކަށް ޙުކުމް ހޯދަން ދިޔުމެވެ. އިބުނު ކަޘީރު ވިދާޅުވެފައިވެއެވެ. އެއީ ޖާހިލިއްޔަތުގެ އަހުލުވެރިން އެކަންތައްތަކަކުން ޙުކުމްކުރާ، އެމީހުންގެ ރައުޔުތަކާއި ހަވާނަފުސުތަކުގެ މައްޗަށް ހަދާފައިވާ މަގުފުރެދުންތަކާއި ޖާހިލުކަންތައްފަދަ ކަންކަމެވެ. އަދި ހަމަ އެފަދައިން، ތަތާރުންނަށް 'އަލްޔާސިޤް' ހަމަޖައްސައިދިން އެމީހުންގެ ރަސްގެފާނު ޖަންކީޒް ޚާން ކިބައިން ނެގިފައިވާ ސިޔާސަތުތަކަށް ތަތާރުން ޙުކުމްކުރާ ފަދައިންނެވެ.\n(އަލްޔާސިޤަކީ) ޔަހޫދީދީނާއި ނަޞާރާދީނާއި އަދި އިސްލާމްދީނުގެ އެތަކެއް ޝަރުޢުތަކެއް ނަގައިގެން ޖަމަޢަކޮށް ހަދާފައިވާ ފޮތެކެވެ. އަދި އޭގައި (ޖަންކީޒް ޚާން) ގެ އަމިއްލަ ވިސްނުމަށާއި ހަވާނަފުސަށް ހަދާފައިވާ އެތަކެއް ޙުކުމްތަކެއްވެއެވެ...." ( ތަރުޖަމާ: ޢަބްދުއްރަޙީމް ބިން މުޙައްމަދު، ﷲ ބާވައިލެއްވި ގޮތަށް ޙުކުމްނުކުރުމާއި އަދި އެކަމުގެ ޙާލަތްތަކާއި އަދި ޙުކުމްތައް، ސ.255)\nއިސްވެ ބަޔާންކުރި ސާދަ ކަންތަކުގެ ތެރެއިން ގިނަ ކަންތައްތައް، މި ޤައުމުން ނުފެނޭތޯއެވެ. އިސްލާމްދީނަށް ހަޖޫޖައްސަވައި، ރަސޫލާ ޞައްލަﷲ ޢަލައިހި ވަސައްލަމައަށް ފުރައްސާރަކުރައްވާ މަންޒަރު ނުފެނޭތޯއެވެ. ދޮންމީހުން އުޅޭ ގޮތަށް އުޅުމުން ސަލާމަތްވާނެއޭ، ވިދާޅުވާ ބޭފުޅުން ނުފެނޭތޯއެވެ. ޔަހޫދީންނާއި ނަޞާރާއިންގެ "ގޮނޑިކޮއްކޮ" އަކަށްވެވަޑައިގެން އުޅުއްވާ ބޭފުޅުން ނުފެނޭތޯއެވެ. އިންޑިއާގެ ބޮޑުވަޒީރަކަށް ހުންނެވި ނަރެންދުރަ މޯދީ ކިޔުއްވާހައި ލަވަޔަކަށް ޑާންސުކުރައްވަމުން ގެންދަވާ ބޭފުޅުން ނުފެނޭތޯއެވެ. އެހެންދީންތަކަށް ހިތްވަރުދީ ޓުވީޓުކުރި ސަހިންދާއޭ ކިޔުނު މީހާ ކޮބައިތޯއެވެ. ވަޙީ ބާވައިލައްވާކަމަށް ބުނި ޢާއިޝަތު ވެލެޒިނީ ކޮބައިތޯއެވެ. އިސްވެ މި ދެންނެވި އެކަކަށް ވެސް، އިސްލާމީ ޝަރީޢަތުގައި އޮތް އަދަބު ދެވުނުތޯއެވެ. އާދޭހެވެ. އެ ފަދަ ޢިއްޒަތްތެރީނަކީ "ކުށް" ކުރައްވާ ބޭފުޅުންނެއްނޫނެވެ. އަދި ކިއެއްތަ، އެ ޒާތުގެ ކަންތައްތަކަކީ ބައްޔެކޯލައެވެ. އެއްވެސް ޝައްކެއް ނެތެވެ. އެ ބައްޔަށް ކިޔަނީ ކުފުރު ބައްޔެވެ.\nއާދެ ! މިހާ ހިސާބުން، ޝަރުޢާއި ސިޔާސަތުގެ ބަހަވީ މާނައަކީ ކޮބައިތޯ ބައްލަވައިލަމާ ހިންގަވާށެވެ. އަލްމަޤްރީޒީ ޒިކުރުކުރައްވައިފައިވާ ގޮތުގައި ސިޔާސަތު ދެބަޔަކަށް ބެހިގެންވެއެވެ. އެއްބާވަތަކީ އައްސިޔާސަތުލް ޢާދިލާ" (ޢަދުލުވެރި ސިޔާސަތު) އެވެ. މިއީ ޝަރުޢީ ސިޔާސަތެވެ. ދެވަނަ ބާވަތަކީ، "އައްސިޔާސަތުލް ޡުލްމާ" (އަނިޔާވެރި ސިޔާސަތު) އެވެ. މިއީ ޝަރީޢަތް ޙަރާމްކޮށްފައިވާ ސިޔާސަތެވެ. އިސްވެ މި ދެންނެވި ދެ ކަލިމައިގެ އަސްލަށް އަލިއަޅުވައިލައްވަމުން އަލްމަޤްރީޒީ ވިދާޅުވެފައިވެއެވެ. "...އަހަރުމެންގެ ޒަމާނުގެ މީހުން މިކަމުގައި ދައްކަނީ ރަނގަޅު ވާހަކަތަކެއް ނޫނެވެ. ފަހެ\nއެއީ ފިޢުލިއްޔާ ކަލިމައެކެވެ. އޭގެ އަސްލަކީ ޔާސާއެވެ. ދެންފަހެ މިޞްރުމީހުން އެކަލިމަ ބަދަލުކޮށްލިއެވެ. އެމީހުން އެކަލިމައިގެ ކުރިއަށް ސީނެއް އިތުރުކުރިއެވެ. އަދި އެމީހުން ސިޔާސަތު އޭ ކިއެވެ. އަދި އެބައިމީހުން އެކަލިމައިގެ ފެށުމަށް އަލިފު ލާމު އިތުރުކުރިއެވެ. ދެންފަހެ އެކަމުގެ ޙަޤީޤަތް ނޭނގޭމީހުން އެއީ ޢަރަބި ކަލިމައެއްކަމުގައި ހީކުރިއެވެ. އަހުރެން ތިބާގެ ކައިރީގައި މިބުނި ގޮތަށް މެނުވީ މިކަމެއް ހިނގައިފައި ނެތެވެ.\nދެންފަހެ މިކަލިމަ އުފެދުނުގޮތާއި މިޞްރާއި ޝާމާއި ހަމައަށް މިކަލިމަ މަޝްހޫރުވެ ގޮސްފައިވާ ގޮތް އަޑުއަހާށެވެ. މިކަން ހިނގައިދިޔައީ އިރުމަތީ ބިންތަކުގައި ތަތާރުންގެ ދައުލަތް ޤާއިމްކޮށްގެންހުރި ޖަންކީޒް ޚާން، ރަސްގެފާނު އަވްނުކް ޚާންގެ މައްޗަށް ގަދަވެގަނެ އަދި އޭނާއަށް ދައުލަތެއް ޤާއިމްވިހިނދު، ޔާސާގެ ނަމުން ނަންދިން ފޮތެއްގައި ޤަވާއިދުތަކަކާއި ޢުޤޫބާތްތަކެއް ކަނޑައަޅާ ޘާބިތުކުރިއެވެ. އަދި މީސްތަކުންގެ ތެރެއިން ބަޔަކު އެއަށް ޔަސަޤޭ ވެސް ކިޔައެވެ. އެނަމުގެ އަސްލަކީ ޔާސާއެވެ. ދެން އޭނާއަށް އެފޮތް ލިޔެ ފުރިހަމަވުމުން، އެފޮތް ދަގަނޑު ފަށަލައެއްގައި ކަނޑާނަގާ ލިޔުނެވެ. އަދި އޭނާގެ ޤައުމުގެ މީހުންނަށް ޝަރީޢަތެއްގެ ގޮތުގައި އޭތި ހެދިއެވެ......." (ތަރުޖަމާ: ޢަބްދުއްރަޙީމް ބިން މުޙައްމަދު، ﷲ ބާވައިލެއްވި ގޮތަށް ޙުކުމްނުކުރުމާއި އަދި އެކަމުގެ ޙާލަތްތަކާއި އަދި ޙުކުމްތައް، ސ.348)\nއިސްވެ މި ބަޔާންކުރި ވާހަކަތަކަށް ބަލާއިރު، މި ޤައުމުގައި މިއޮތީ، ޖަންކީޒް ޚާންގެ "އަލްޔަސަޤް" ފަދަ ޤާނޫނު އަސާސީއެކެވެ. އެ ފަދަ ޤާނޫނުއަސާސީއެކޭ މި ދަންނަވަނީ ސަބަބުތަކެއްނެތިއެއް ނޫނެވެ. އާދޭހެވެ. އަނިޔާވެރި ސިޔާސަތުތަކެކެވެ. ސިޔާސަތުތައް އައިސް ޤައުމުގެ ސިޔާދަތު ނަގައިލައިފިއެވެ. އިސްލާމީ ޝަރީޢަތް މިވަނީ "ސަޓަނިގަނޑެއް" ހެން މޮޑެލައިފައެވެ. އެހެން ޢިބާރާތަކުން ދަންނަވަނީނަމަ، ﷲ ގެ ޙުކުމްފުޅުތަކުގެ ތެރެއަށް، އިތުރު ޙުކުމްތަކެއް މަސްހުނިކޮށްފިއެވެ. މާތް ﷲ ގެ ފޮތުގައި އަންގަވައިފައިވާ ގޮތުގައި، ބިމުގައި ފިތުނަފަސާދަ އުފައްދާ މީހުންގެ ޖަޒާއަކީ އަތްފައިކަނޑާފައި ޞަލީބަށް އެރުވުމެވެ. ޙައްޤަކާއިނުލައި އިންސާނަކު ޤަތުލުކުރާ ޤާތިލުގެ ޖަޒާއަކީ މަރެވެ. ވައްކަންކުރާ މީހާގެ ޖަޒާއަކީ އަތްކެނޑުމެވެ. ޣައިރު މުޙުސަނަކު ޒިނޭކޮށްފިނަމަ 100 އެތިފަހަރުން ތަޢުޒީރުކުރުމެވެ. މުޙުސަނަކު ޒިނޭކޮށްފިނަމަ ރަޖަމުކުރުމެވެ.\nއެހެންނަމަވެސްތޯއެވެ. މިއިން ޙުކުމެއް ތަންފީޒުކުރެވުނީ ކޮންއިރަކުތޯއެވެ.3ނޮވެންބަރު 1988 ގައި މި ޤައުމުގެ އަމަންއަމާންކަން ގެއްލުވައިލާ، ކުށެއްނެތް އޮނަވިހި "ފުރާނަ" ދުއްވައިލި ޤާތިލުން ކޮބައިތޯއެވެ. އެ ބާޣީންގެ ތެރޭގައިވި ހެންވޭރު ހާޖަރާގޭ ލުޠުފީ ކޮބައިތޯއެވެ. ޑޮކުޓަރު އަފުރާޝީމުގެ ޤާތިލުން ކޮބައިތޯއެވެ. ނޫސްވެރިޔާ އަޙްމަދު ރިޟުވާނު ޢަބްދުﷲ ގެ ޤާތިލުން ކޮބައިތޯއެވެ. 18 ޖެނުއަރީ 2015 ވަނައަހަރު ނިޔާވެފައިވާ، ތުއްތުތުއްތު މުޙައްމަދު އިބްތިޙާލުގެ ޤާތިލާ ކޮބައިތޯއެވެ. މިނޫނަސް މިފަދަމިފަދަ އެތައް ފުރާނައެއް ދުއްވައިލި ޤާތިލުން ކޮބައިތޯއެވެ. އިސްވެ މި ދެންނެވި ޤާތިލުންނަށް މަރުގެ އަދަބު ތަންފީޒުކުރެވުނުތޯއެވެ.\nދަންނައެވެ! ކުށެއްކޮށްފިނަމަ ކޮންމެ މީހަކަށް ވެސް ޙައްޤު އަދަބުދެވެންވާނެއެވެ. އެއްވެސް ފަންތިއެއް، ގިންތީއެއް، މިންތިއެއް މިއިން އިސްތިސްނާވެގެން ނުވާނެއެވެ. މިއަދު މަޖަލުގައި ތިއްބެވިޔަސް، އަޖަލު އައުމުން ކުރެވޭނެކަމެއް އޮންނާނެތޯއެވެ. މިއަދު އިސްލާމީ ޝަރީޢަތް ޤާއިމު ނުކުރެއްވިކަމުގައިވީ ނަމަވެސް، މާދަމާ ފިއްލަވާން ވަޑައިގަންނަވާނީ ކޮންތަނަކަށްތޯއެވެ. ވެރީންނޭވެ! ތިޔަ މޮޑުއްވަމުން ގެންދަވާ "ސަޓަނިގަނޑު" ހަޖަމުނުކުރެއްވޭނެ ދުވަހެއް އަންނާނެއެވެ. އަދި ކީއްތޯއެވެ! އިސްލާމީ ޝަރީޢަތް ޤާއިމު ނުކުރެވޭހާ ހިނދަކު މި ޤައުމަކަށް އަމާންކަމެއްނެތެވެ.\nޑިސެމްބަރު 10, 2019 10:25\nޔާމީންއަކީވެސްއަތްކަނޑާވަރުގެވަގެކެވެ.އެކަންވަނީޝަރީޢަތަށްސާބިތުވެފައެވެ.މާތް ﷲ ގެ ފޮތުގައި އަންގަވައިފައިވާ ގޮތަށްއިސްލާމީ ޝަރީޢަތް ޤާއިމުކުރޭ\nޑިސެމްބަރު 10, 2019 18:36\nއޭ ތަންދޮރު ނޭނގި ހުރިއިންސާނާއެވެ. ﷲ ގެ ކުޅަދުންވަންތަ ކަން ހަނދުމަ ކުރާހާލު ވިސްނާށެވެ، ފައިސާހުރީ ޔާމީނުގެ އަތުގަތޯ ކުރިޝަރީއަތުން ނުވިސްނޭމީހަކީ ހަމަ އެއްކަލަ ނިދާބޭސް ބޭނުން ކުރާމީހަކަށް ނޫނީ ނުވާނެ އެވެ.\nޑިސެމްބަރު 10, 2019 10:42\nއަހަރެމެން މުސްލިމުންގެ އަޤީދާ ހަމަ ބަލިކަށީ. ރަނގަޅުކުރަންވީ އެކަން. 1 ދުވަހު އަޑު އުފުލަފާނެ. ދެން އެކަން އެ ނިމުނީ. ދެން ނުވާކަމެއްފަދަ. ފިޔަވަޅު އެޅުންތޯ ނާޅާތޯވެސް ފަހުން ބަލައެއް ނުލާ. ދީނީ ދަރުސްދެއްވަން ތިބި އިލްމުވެރިންގެ ކިބައިންވެސް ފެނިގެންދަނީ މި ބުނި ބީދައިން ކަންކަން ވަމުންދާތަން\nޑިސެމްބަރު 10, 2019 15:38\nއޭ ކަލޭގެ އަށް ތިޔަހީވަނީ މިލިޔުމުގައި ބަޔާން އެކުރަނީ ކެނެރީގޭ އަންނިވާހަކަ ކަމަށްދޯޢެ. ހަމަ ތިޔަހީވީ ރަގަޅަށް. މިޤައުމުގައި އިސްލާމްދީނާއި ދެކޮޅުމީހަކީ އަންނި. ސިރުކުގެ ދައުވާ އާއްލުކުރާ ސައިތާނަކީވެސް އެއީ. ޔާމީންގެ މައްޗަށް ކުށްސާބިތުކުރީ ޣާޒީންނަށް ބިރުދައްކައިގެން.\nޑިސެމްބަރު 10, 2019 18:15\nޑިސެމްބަރު 10, 2019 22:24\nއިސްލާމީޝަރީއަތް ގާއިމްކުރަން ސަރުކާރުނުކުޅެދުންތެރިވަނީީ ނަޝީދު މާބޮޑަށް ކާފަރުންނާ ގާތްވީމަޔޯ ސުވާލަކީ ނިމިދިޔަ ދައުރު އިސްލާމީ ޝަރީއްތް މިގައުމުގަ ގާއިމްނުވީ ކީއްވެހޭ އެތައް ގާނޫނެއް ބަދަލުކޮށް ހެދިއިރު އެކަންކުރުމުގެ ބާރު އޮވެ އެކަންނުކުރީ ކީއްވެހޭ ލާދީނީމީހުންނަށް ހުކުންކޮށް ޖަލަށްލާފަ ދީނަށްޓަކާ ކުރެވުނި ކޮންކަމެއްހޭ ތިޔަ ސަޓަނިގަނޑު އޭރުވެސް މޮޑެވުނި ހަމަ ތިގޮތަށް\nޑިސެމްބަރު 11, 2019 11:13\nޒިނޭކުރުމާއި މަސްތުވާތަކެތި ބޭނުންކުރުމާއި ޝަރުޢީ ހައްދުތަކުގެ ބަދަލުގައި އެހެނިހެން އުގޫބާތްތައް ކަނޑއެޅުން ހުއްދަ ކުރުމާއި އިސްލާމީ ޝަރީއަތް ގާއިމް ނުކުރުމާއި ﷲ ސުބުޙާނަހޫ ވަތަޢާލާ ޝަރުޢު ނުކުރައްވާކަމެއް ޝަރުޢު ކުރުންފަދަ އެންމެހައި ކަންތައް ހަރާމް ކަމުގައި އިސްލާމީ އުންމަތުގެ ޢިލްމުވެރިން ވަނީ އިޖްމާޢުވެފައެވެ. ޝައްކެއްނެތްގަތުގައި ރުހިގެންހުރެކުރާ އެފަދަ ކޮންމެ އަމަލަކީ ކުފުރުގެ އަމަލެކެވެ. މުސްލިމް ވެރިއަކު އެފަދަ އަމަލެއްކޮށް މުރުތައްދުވެއްޖެނަމަ އެމީހަކާ ދެކޮޅުވެރި ވުމަކީ ވާޖިބުކަމެކެވެ.\nޑިސެމްބަރު 11, 2019 16:22\nޑިސެމްބަރު 13, 2019 19:08\nޢަލީ އާދަމް އަކީ ދޫ ކަނޑަން ޖެހޭ މީހެކެވެ. އެހެނީ ޝަރީއަތުގެ ހުކުމުގައި ނުވާކަމެއްގެ ވާހަކަ ވާކަމަށް ހަދައިގެން ދޮގު ބުހުތާނު ވާހަކަ ދައްކާތީ އެވެ\nޑިސެމްބަރު 16, 2019 14:05\nކީއްވެތޯއޭ ޙަލާލު ކުލަބް ޕްރޮމޯޓް ކޮއްދެނީ


ކުރީގެ ރައީސް ޔާމީން މިނިވަން ކުރަން މިވަގުތު ކުރެވޭނެ އެންމެ މުހިއްމުކަމަކީ އިންތިހާބު ކާމިޔާބުކުރުން: އާދަމް ޝަރީފް – Meedhoo Times\nކުރީގެ ރައީސް ޔާމީން މިނިވަން ކުރަން މިވަގުތު ކުރެވޭނެ އެންމެ މުހިއްމުކަމަކީ އިންތިހާބު ކާމިޔާބުކުރުން: އާދަމް ޝަރީފް\nމަނީލޯންޑަރ ކުރިކަމަށް ސާބިތުވެ ޖަލު ހުކުުމެއް ތަންފީޒުކުރަމުންދާ ކުރީގެ ރައީސް އަބްދުﷲ ޔާމީން މިނިވަން ކުރުމަށް މިވަގުތު ކުރެވޭނެ އެންމެ މުހިއްމުކަމަކީ ކުރިއަށް އޮތް ލޯކަލް ކައުންސިލްތަކުގެ އިންތިހާބު އިދިކޮޅު ޕީ.ޕީ.އެމް، ޕީ.އެން.ސީ ކޯލިޝަނަށް ކާމިޔާބުކުރުންކަމަށް މަޑުއްވަރީ ދާއިރާގެ މެމްބަރު އާދަމް ޝަރީފް ވިދާޅުވެއްޖެއެވެ.\nމެމްބަރު އާދަމް ޝަރީފް މިހެން ވިދާޅުވީ، ކައުންސިލް އިންތިހާބުގައި ވާދަކުރާ ޕީ.ޕީ.އެމް ކެންޑިޑޭޓުން ކެމްޕެއިން ކުރުމަށް މީދޫގައި ބޭއްވި ކަންމަތީ ބައްދަލުވުމެއްގައި ފޯނު ގުޅުއްވާ ޕާޓީގެ ސަޕޯޓަރުންނާއި މުހާތަބުކުރައްވަމުންނެވެ. އާދަމް ޝަރީފް ވިދާޅުވީ، ރައީސް ޔާމީނަށް އޮންނަ ތާޢިދު ބޭރުގެ ޤައުމުތަކަށް ދައްކާލެވޭނީވެސް ކައުންސިލް އިންތިހާބުގައި ލިބޭ ވޯޓުންކަމަށެވެ.\nއިތުރަށް ވާހަކަދައްކަވަމުން އާދަމް ޝަރީފް ވިދާޅުވީ، ޢާއިލާއަށް އަވަށަކަށް ބެލުމެއް ނެތި ކައުންސިލް އިންތިހާބުގައި ކުރިމަތިލާފައިވާ ޕީ.ޕީ.އެމް ކެންޑިޑޭޓުންނަށް ވޯޓު ދެއްވުމަށް އެދިލައްވާކަމަށެވެ.\nކައުންސިލް އިންތިހާބުގައި މީދޫ ކައުންސިލްގެ ރައީސްކަމަށް ޕީ.ޕީ.އެމް ޓިކެޓުގައި ވާދަކުރަނީ ހަސަން ޝަރީފް (ރޮމް) އެވެ. އަންހެނުންގެ ހާއްސަ ގޮނޑިއަށް ރަޝީދާ އަބްދުﷲ އަދި މަރިޔަމް ސަޢީދާ ވާދަކުރާއިރު މެމްބަރުކަމަށް ވާދަކުރަނީ އަލީ ރަޝީދު އަދި މުޙައްމަދު ޝިހާމްއެވެ.


US-Bangla Ge Dhathuru Thah Raajje Ah Fashaifi - Vaguthu\nޔޫއެސް-ބަންގްލާގެ ދަތުރުތައް ރާއްޖެ އަށް ފަށައިފި\nޔޫއެސް- ބަންގްލާގެ ފުރަތަމަ ފްލައިޓް ވެލާނާ އިންޓަނޭޝަނަލް އެއާޕޯޓަށް ޖައްސާފައި. --- ފޮޓޯ: އެމްއޭސީއެލް\nބަންގްލަދޭޝްގެ އަމިއްލަ އެއާލައިނެއް ކަމަށްވާ ޔޫއެސް-ބަންގްލާ އިން ރާއްޖެ އަށް ދަތުރުތައް މިއަދު ފަށައިފިއެވެ.\nބަންގްލަދޭޝްގެ އެންމެ ބޮޑު އަމިއްލަ އެއާލައިންގެ ދަތުރުތައް ރާއްޖެ އަށް ފެށި އިރު، އެ އެއާލައިނުން ދަތުރު ކުރުމަށް ހަމަޖެހިފައި ވަނީ ބަންގްލަދޭޝްގެ ވެރިރަށް ޑާކާ އާއި މާލެއާ ދެމެދު ސީދާ ދަތުރުތަކެކެވެ.\nބަންގްލަދޭޝްގެ ނޫސްތަކުގައިވާ ގޮތުން ޔޫއެސް-ބަންގްލާ އިން ރާއްޖެ އަށް ހަފްތާ އަކު ހަތަރު ދަތުރުކުރާނެއެވެ. މި ދަތުރުތަކަށް ބޭނުންކުރާނީ ބޮއިން 737-800 ގެ ބޯޓެވެ. މިއީ 189 ސީޓް ހިމެނޭ މޮޑެލްއެކެވެ.\nޔޫއެސް-ބަންގްލާ އިން ބުނީ ބަންގްލަދޭޝް އާއި ދިވެހިރާއްޖެއާ ދެމެދު ދަތުރުކުރަން ބޭނުންވެފައި ތިިބި މީހުންނަށް ފަސޭހަ ދަތުރުތަކެއް ފަހިކޮށްދިނުމަކީ މުހިންމު މަގްސަދެއް ކަމަށެވެ. އަދި މި ދަތުރުތަކާ އެކު، ރާއްޖޭގައި މަސައްކަތްކުރާ ބަންގްލަދޭޝް މީހުންނަށް ވެސް ވަރަށް ބޮޑު ފަސޭހައަކަށް ވާނެ ކަމަށް ވެސް ބަންގްލަދޭޝްގެ އެއާލައިނުން ބުނެފައިވެއެވެ.\nރާއްޖޭގައި އުޅޭ ގިނަ މަސައްކަތްތެރިންގެ ތެރެއިން ގިނައީ ބަންގްލަދޭޝް މީހުންނެވެ.\nއިހުތިރާމް ކުރާށެވެ. އިހުތިރާމް ލިބިގަންނާށެވެ!\nނޮވެމްބަރު 20, 2021 12:24\nވަންވޭ ޓިކެޓް ނަގައިގެން އާދޭ.....\nނޮވެމްބަރު 20, 2021 14:20\nމޯލްޑިވިއަން އަކަށް މިަކަންވެސް ދެމެހެއްޓެނިވިވގޮތަކަށއ ނުގެންދެވުނު\nނޮވެމްބަރު 20, 2021 22:20\nޢިތުރަށް ތިޔާގިވާނެ ދެން ދިވެހި އަންހެންވެރިން ދެން ބަންގާޅަށް ގޮސް ކަމުދާމީހުން ހޯދައިގެން ގޮވައިގެން އަންނަންވީ. ޢެންމެ ގިނަ ޓުއަރިސްޓުންވެސް ދެން އަންނާނީ ބަންގާޅުން ޖަޒީރާރާއްޖޭގެ ފިރިހެނުން ތިބޭނީ ރުކުންވެއްޓޭ ކާށިކާލައިގެން ކުޅިބަލަން.


Combination Quran Mubaaraathuge Emme Molhu Baiveriakah Vifaadha | ungoofaaru.com\nބަނޑޭރިގަނޑު/ޚަބަރު/ކޮމްބިނޭޝަން ޤުރްއާން މުބާރާތުގެ އެންމެ މޮޅު ބައިވެރިއަކަށް ވިފާދާ\n0 784 1 މިނެޓުން ކިޔާލެވޭ\nދުވާފަރުގައި ކުރިއަށް ދިޔަ ކޮމްބިނޭޝަން ޤުރްއާން މުބާރާތް 1440 ގެ އެންމެ މޮޅު ބައިވެރިއަކަށް ފާޠިމަތު ވިފާދާ ވިޝާމް، އޯކިޑްވިލާ، ރ.ދުވާފަރު ހޮވިއްޖެއެވެ. މުބާރާތުގެ ފަހުރުވެރި 1 ވަނަ އަށް ނަވާ ހައްޖު އެންޑް އުމްރާގެ ފަރާތުން ހުށައަޅާފައިވާ އުމްރާ ދަތުރާއި، ދުވާފަރު ދާއިރާގެ އިންތިޚާބީ މެންބަރު އިސްމާޢިލް އަހުމަދު ފަރާތުން ހުށައަޅާފައިވާ ޓްރޮފީއާ، ކޮމްބިނޭޝަންގެ ފަރާތުން ހުށައަޅާފައިވާ 500 ޑޮލަރު، ޓްރޮފީ، ސެޓްފިކެޓް އަދި އިނާމް ގެ އިތުރުން ދުވާފާރު އަންހެނުންގެ ތަރައްޤީއަށް މަސައްކަތްކުރާ ކޮމެޓީއާއި އަމިއްލަ ފަރާތްތަކުން ހުށައަޅާފައިވާ އިނާމް ހަވާލުކޮށްފައި ވަނީ ރޭ ރ.އަތޮޅު މަދަރުސާގައި ކުރިއަށް ދިޔަ މުބާރާތުގެ ނިންމުގެ ރަސްމިއްޔާތުގައެވެ.\nމުބާރާތުގެ2ވަނައަށް އެންމެ މޮޅު ބައިވެރިއަކަށް ހޮވިފައި ވަނީ އިބާނާ އިބްރާހިމް، ސީސަންގެ، ރ.ދުވާފަރެވެ. މުބާރާތުގެ2ވަނަ އަށް ލިބިފައި 10000ރ ގެ ފައިސާގެ އިނާމާއި، ޓްރޮފީއާއި، ސެޓްފިކެޓްގެ އިތުރުން އަންހެނުންގެ ތަރައްޤީއަށް މަސައްކަތްކުރާ ކޮމެޓީން ހުށައަޅާ އިނާމާއި އަމިއްލަ ފާރާތްތަކުން ހުށައަޅާފައިވާ އިނާމެވެ. އަދި މި މުބާރާތުގެ3ވަނަ އަށް ހޮވިފައި ވަނީ މަރްޔަމް މައިސާ އިބްރާހިމް، އަސަރީގެ، ރ.ދުވާފަރުއެވެ. މުބާރާތުގެ3ވަނަ އަށް ލިބިފައި ވަނީ 5000ރ ގެ ފައިސާގެ އިނާމާއި، ޓްރޮފީއާއި، ސެޓްފިކެޓްގެ އިތުރުން އަންހެނުން ތަރައްޤީއަށް މަސައްކަތްކުރާ ކޮމެޓީއާއި އަމިއްލަ ފަރާތަކުން ހުށައަޅާފައިވާ އިނާމެވެ.\nމި މުބާރާތުގެ އެންމެ މޮޅު6ބައިވެރިންގެ ތެރެއިން 1 ވަނަ،2ވަނަ އަދި3ވަނަ ފިޔަވާ އަނެއް3ބައިވެރިންނަށް 2000ރ ގެ ފައިސާގެ އިނާމް ލިބިފައިވެއެވެ. ގަދަ6ގައި ހިމެނޭ އަނެއް3ބައިވެރިންނަކީ އާމިނަތު އިމްނާ، ހަތިހާ، ރ.ދުވާފަރު، ފާޠިމަތު ޔޫޙާ ޔޫސުފް، އަލަމާގެ، ރ.ދުވާފާރު އަދި މަރްޔަމް މުޙައްމަދު ފިނިވާގެ ރ.ދުވާފަރު އެވެ.\nމުބާރާތުގެ އުމުރު ފުރާތަކުން 1 ވަނަ،2ވަނަ އަދި3ވަނަ ހޮވުމުގައި ބަލާފައި ވަނީ ޤުރްއާން ކިޔެވުމުގެ ޤައުމީ މުޤައްރަރުގައި ކަނޑައަަޅާފައިވާ މިންގަނޑަށް މާކުސް ލިބުނުތޯއެވެ. އެހެންކަމުން ބައެއް އުމުރުފުރާ ތަކުން ބައެއް ވަނަތަކަށް އެއްވެސް ބައިވެރިއަކު ހޮވިފައެއް ނުވެއެވެ. 11 އަހަރާއި 13 އަހަރާއި ދެމެދުގެ އުމުރުފުރާއިން ބަލައިގެން ކިޔެވުމުގެ ގޮފިން3ވަނަ ލިބިފައި ވަނީ ފާޠިމަތު ޔޫހާ ޔޫސުފް، އަލަމާގެ، ރ.ދުވާފަރު އަށެވެ. 13 އަހަރާއި 15 އަހަރާ ދެމެދުގެ އުމުުރުފުރާއިން ބަލައިގެން ކިޔެވުމުގެ ގޮފިން2ވަނަ އަށް މަރްޔަމް މައިސާ އިބްރާހީމް، އަސަރީގެ، ރ.ދުވާފަރު ހޮވިފައި ވާއިރު މި އުމުރުފުރާއިން ބަަލައިގެން ކިޔެވުމުގެ ގޮފިން3ވަނަ އަށް ހޮވިފައި ވަނީ އާމިނަތު އިމްނާ، ހަތިހާ، ރ.ދުވާފަރު އެވެ.\n17 އަހަރާއި 19 އަހަރާ ދެމެދުގެ ބަލައިގެން ކިޔެވުމުގެ ގޮފިން2ވަނަ ހޮވިފައި ވަނީ މި މުބާރާތުގެ ފަހުރުވެރި 1 ވަނަ ވެސް ހޯދާފައިވާ ފާޠިމަތު ވިފާދާ ވިޝާމްއެވެ. މިބައިން3ވަނަ ހޯދާފައި ވަނީ އިބާނާ އިބްރާހިމް، ސީސަންގެ، ރ.ދުވާފަރު އެވެ. މީގެ އިތުރުން 19 އަހަރުން މަތީގެ ބަލައިގެން ކިޔެވުމުގެ ގޮފިން3ވަނަ ހޯދާފައި ވަނީ މަރްޔަމް މުޙައްމަދު، ފިނިވާގެ، ރ.ދުވާފަރުއެވެ.\nމި މުބާރާތުގެ ވަނަތަކުގެ އިތުރުން ހުރިހާ ބައިވެރިންނަށް ވަނީ ސެޓްފިކެޓާ ހަނދާނީ ލިޔުން ހަވާލުކޮށްފައެވެ. އަދި މުބާރާތަށް އެކި ގޮތް ގޮތުން އެހީތެރިވި ފަރާތްތަކުގެ އަގުވަޒަންކޮށް އެ ފަރާތްތަކަށް ހަނދާނީ ލިޔުން ވެސް ރޭގެ ހަފުލާފައި ވަނީ ހަވާލުކޮށްފައިވެއެވެ. މި ހަފުލާ ޝަރަފުވެރިކޮށްދީފައި ވަނީ މަހަލްދީބު ފައުންޑޭޝަންގެ ނައިބް ރައީސް އައްސައިޚް އަބުދުﷲ ރަޝީދުއެވެ.\nރ.އަތޮޅުގައި މިހާތަނަށް ބޭއްވި އެންމެ ކާމިޔާބު އަަދި އެންމެ ފުރިހަމަ ޤުރްއާން މުބާރާތް ގޮތުގައި ފާހަގަކުރެވޭ މި މުބާރާތަކީ ދުވާފަރުގެ އިޖްތިމާޢީ ކަންކަމުގައި އިސްކޮށް ހަރަކާތްތެރިވާ ގުރޫޕެއް ކަމުގައިވާ ކޮމްބިނޭޝަން އިން އިސްނަގައިގެން ދުވާފަރު ޒުވާނުންގެ ޖަމިއްޔާއާ ގުޅިގެން ކުރިއަށް ގެންދިޔަ މުބާރާތެކެވެ. ކޮމްބިނޭޝަން އިން މަޢުލޫމާތު ދިން ގޮތުގައި މި މުބާރާތުގެ މަޤުސަދަކީ ކީރިތި ޤުރްއާން ތަޖުވީދުގެ މަގުން ރީތިކޮށް ކިޔަވާ، ކީރިތި ގުރްއާނަަަށް ލޯބިކުރާ ޖީލެއް ދުވާފަރުގައި ބިނާކުރުމަށް ހިއްވަރު ދިނުމެވެ.\nރ.ދުވާފަރު ކޮމްބިނޭޝަން ޤުރްއާން މުބާރާތް 1440 ދުވާފަރު ޒުވާނުންގެ ޖަމިއްޔާ\nހޮސްޕިޓަލުތަކާއި ސިއްޙީ މަރުކަޒުތަކަށް ގިނަ އަދަދެއްގެ ދިވެހި ޑޮކްޓަރުން ހޯދަނީ


Photo in: STO ge ramazan promotion ah konmehen ves dhaathi\nފޮޓޯއިން: އެސްޓީއޯގެ ރަމަޒާން ޕްރޮމޯޝަނަށް ކޮންމެހެން ވެސް ދާތި\nމި ޕްރޮމޯޝަން ކުރިއަށްދާނީ ޖޫން މަހުގެ ނިޔަލަށެވެ. ޕްރޮމޯޝަން ކުރިޔަށް ދާއިރު 1000 ރުފިޔާގެ މަތިން ކުރާ ކޮންމެ ވިޔަފާރިއަކަށް ކޫޕަނެއް ދޭނެކަމަށާއި، ކޮންމެ ހަފުތާއަކު ގުރުއަތު ނެގުން އޮންނައިރު ގްރޭންޑް ޕްރައިޒް ލަކީ ޑްރޯއެއް ނަގައި ގުރުއަތުން ހޮވޭ ފަސް ފަރާތަކަށް އިނާމު ލިބޭނެ އެވެ.\nޕްރޮމޯޝަންގައި އެއްވަނަ އަށްދާ ފަރާތަކަށް ދެ މީހަކަށް ބެންކޮކް ދެކޮޅު ދަތުރަކާއި 50000 ރުފިޔާގެ އަގުހުރި އިނާމު ދިނުމަށް ހަމަޖެހިފައި ވެއެވެ. ދެވަނައަށް ދާ ފަރާތަކަށް ޗެންނާއީ ދެކޮޅު ޓިކެޓާއި 30000 ރުފިޔާގެ އަގުހުރި އިނާމެވެ.\nތިންވަނަ އަށް ދާ ފަރާތަކަށް ހުދުރަންފުށިގައި ދެ ދުވަހު ހުރުމުގެ ފުރުސަތާއި އެސްޓީއޯއިން ހުށަހަޅާ އިނާމެވެ. ހަތަރު ވަނައަށް ދާ ފަރާތަކަށް ފިލިޕްސް ޓީވީއަކާއި އެސްޓީއޯއިން ހުށަހަޅާ 10000 ރުފިޔާގެ އަގުހުރި އިނާމެވެ.\nފަސް ވަނައަށް ސަން ފްރޮންޓުން ހުށަހަޅާފައިވާ ގާލެންޑޯ ޓޭބަލްއަކާއި 5000 ރުފިޔާ ގެ އަގުހުރި ނިޕޯން ގެ ގިފްޓް ވައުޗާއެކެވެ. އެހެން ވީމާ އެސްޓީއޯގެ އެކަމިހައި\nއެސްޓީއޯ އިން ވަނީ "ހަމަ ހިޓާޗީ" ގެ ނަމުގައި ހަ މަހުގެ މުއްދަތަށް ކުރިޔަށްދާ އޭސީ ޕްރޮމޯޝަނެއް ވެސް މީގެ މަހެއްހާ ކުރިން ފަށާފަ އެވެ. މި ޕްރޮމޯޝަންގައި އެއްވަނައަށް ދާ ފަރާތަކަށް ދުބާއީ ދެކޮޅު ޓިކެޓް ދިނުމަށް ވަނީ ހަމަޖެހިފަ އެވެ. -- ފޮޓޯ: އަހުމަދު ޝުރާއު| އަވަސް


Film hadhan lui loanu hamajeheyne kamuge yageenkan libijje: PSM | Mihaaru\nޕީއެސްއެމުން ފިލްމީ ދާއިރާގެ މީހުންނާ އެކު ބޭއްވި ބައްދަލުވުމުގެ ތެރެއިން. ފޮޓޯ: ޕީއެސްއެމް\nފިލްމު ހަދަން ލުއި ލޯނު ހަމަޖެހޭނެ ކަމުގެ ޔަގީންކަން ލިބިއްޖެ: ޕީއެސްއެމް\n16 އެޕްރީލް 2018 - 23:019comments\nފިލްމް ހަދަން މާލީ ގޮތުން އެހީތެރިކަން ބޭނުންވާ މީހުންނަށް ލުއި ލޯނު ދޫކުރާނެ ކަމުގެ ޔަގީންކަން އިކޮނޮމިކް މިނިސްޓްރީން ދީފައިވާ ކަމަށް ޕަބްލިކް ސާވިސް މީޑިއާ (ޕީއެސްއެމް) އިން މިރޭ ބުނެފި އެވެ.\nއެ ކުންފުނިން ނެރުނު ބަޔާނެއްގައި މިހެން ބުނީ އޮލިމްޕަސް ސިނަމާ ޕީއެސްއެމްގެ ދަށަށް ބަދަލު ކުރުމަށް ފަހު، ފިލްމީ ދާއިރާގެ މީހުންނާ އެ ކުންފުނިން އާދީއްތަ ދުވަހު ބޭއްވި ބައްދަލުގައި ބައެއް ފަންނާނުން ސަރުކާރުގެ މާލީ އެހީތެރިކަމަށް އެދިފައި ވަނިކޮށެވެ.\nޕީއެސްމުން ބުނީ ފިލްމީ ދާއިރާ އަށް ފަންޑް ހޯދުމާ ގުޅޭ ގޮތުން އިކޮނިކް މިނިސްޓްރީއާ އެކު ހޯމަ ދުވަހު މަޝްވަރާ ކުރުމުން، ފިލްމީ މަސައްކަތްތަކަށް ލުއި ލޯނު ދޫކުރެވޭނެ އިންތިޒާމުތަމެއް ހަމަޖައްސައި ދޭނެ ކަމުގެ ޔަގީންކަން ދީފައިވާ ކަމަށެވެ.\nޕީއެސްއެމުން ބުނީ ލޯނު ހަމަޖެއްސުމާ ބެހޭ ގޮތުން މިނިސްޓްރީ އާއި ޕީއެސްއެމުން އެއްބަސްވުމެއްގައި ސޮއި ކުރެވުމާ އެކު، ފިލްމު އިންޑަސްޓްރީ އަށް ލުއި ލޯނު ދޫކުރުމާއި ފަންނީ އެހީތެރިކަން ދިނުމުގެ މަސައްކަތް ފުޅާ ދާއިރާއެއްގައި ފެށުމަށް ކަނޑައަޅާފައިވާ ކަމަށެވެ. އަދި އެ ކަންކަމުގެ ތަފުސީލުތައް ވަރަށް އަވަހަށް އިއުލާން ކުރާނެ ކަމަށް ޕީއެސްއެމުން ބުންޏެވެ.\nމީގެ އަހަރުތަކެއް ކުރިން ވެސް ސަރުކާރުގެ މާލީ އެހީތެރިކަން ފިލްމް ހެދުމުގެ މަސައްކަތްތަކަށް ދީފައިވެ އެވެ. އޭރު އެކަން ކުރީ މޯލްޑިވްސް އެސޯސިއޭޝަން އޮފް ފަފޯމިން އާޓްސް (މާޕާ) މެދުވެރިކޮށެވެ.\nޕީއެސްއެމުން ފިލްމީ ދާއިރާގެ މީހުންނާ އެކު ބޭއްވި ބައްދަލުވުމުގެ ތެރެއިން. ފޮޓޯ/ ޕީއެސްއެމް\nއެކަމަކު އޭރު އެކަމާ ބައެއް ސްޓޫޑިއޯތަކާއި ޕްރޮޑިއުސަރުން އެހާ ގަބޫލެއް ނޫނެވެ. ސަބަބަކީ މާޕާގެ ތެރެއިން ފުރުސަތުތައް ލިބުނީ ވަކި ބަޔަކަށް ކަމަށް ތުހުމަތު ކުރެވި، އަމިއްލަ އަށް ހަރަދުކޮށްގެން ފިލްމްތައް ހަދާ މީހުންނަށް ސަރުކާރުން އެހީ ދީގެން ހަދާ ފިލްމްތަކާ ވާދަކުރުމުގައި ގޮންޖެހުންތަކެއް ހުރުމުންނެވެ.\nޕީއެސްއެމުން ބުނި ގޮތުގައި ފިލްމީ ދާއިރާ އަށް ލުއި ލޯން ދޫކުރުމަކީ މިހާރު ފިލްމް ހަދާ މީހުންނަށާއި އަލަށް މިކަމުގެ ތެރެއަށް ވަންނަން ބޭނުންވާ މީހުންނަށް ކުރިއަށް ދާން މަގުފަހިކޮށް ދިނުމުގެ ގޮތުން ކުރާ ކަމެކެވެ.\nއިތުރު ލިޔުންތައް އިކޮނޮމިކް މިނިސްޓްރީ ދިވެހި ފިލްމް އިންޑަސްޓްރީ ޕީއެސްއެމް


ސީނިއަރ ހެލްތު އޮފިސަރ\nސީނިއަރ ހެލްތް އޮފިސަރ\nއިންޓަރހައުސް ކުޅިވަރު މުބާރާތްތަކާއި، އިންޓަރ ސްކޫލް ކުޅިވަރު މުބާރާތްތަކާއި، ކުދިންނަށް ބޭއްވޭ ތަފާތު ހަރަކާތްތަކުގައި ބޭނުންވެދާނެ ޞިއްޙީ ފަރުވާއެއްގެ އިންތިޒާމްކުރުން.\nހެލްތުރޫމަށް ގެނެވޭ ދަރިވަރުންގެ ރެކޯޑް ބަލަހައްޓައި، ގްރޭޑްތައް ހަވާލުވެގެން ހުންނަ ލީޑިންގ ޓިޗަރަކަށް ރިޕޯޓް ހުށަހެޅުން.\nބަލިޙާލުބޮޑުވެގެން ހެލްތުރޫމަށް ގެނެވޭ ކުދިންގެ ބެލެނިވެރިންނަށް ވަގުތުން އެކަން އެންގުމާއި، އެވަގުތަކު ހުންނަވާ އިސްވެރިއެއްގެ ސަމާލުކަމަށް އެކަން ގެނައުން.\nމިނިސްޓްރީ އޮފް އެޑިޔުކޭޝަނާއި، މިނިސްޓްރީ އޮފް ހެލްތު ގުޅިވަޑައިގެން ކޮންމެ އަހަރަކު ސްކޫލްތަކުގައި ގެންދިއުމަށް ހަމަޖެހިފައިވާ ޕްރޮގްރާމްތައް މި ސްކޫލުގައި ރާވައިހިންގުން.\nހެލްތު ރޫމަށް ގެނެވޭ ދަރިވަރުންނަށް އެހީތެރިވުމާއި ފަރުވާދިނުމުގައި އަވަސް ޚިދުމަތް ފޯރުކޮށްދިނުން.\nދަރިވަރުންގެ ޞިއްޙީ ހޭލުންތެރިކަމަށްޓަކައި ސްކޫލާ ގުޅިގެން ތަފާތު ޕްރޮގްރާމްތައް ރާވައިގެން ކުރިއަށް ގެންދިއުން.\nއާންމުކޮށް ހެލްތުރޫމްގައި ދަރިވަރުންނަށް ފުރަތަމަ އެހީދިނުމަށް ބޭނުންކުރާ ހުރިހާ ސާމާނެއް ހަމައަށް ގެނައުން.\nޞިއްޙީ ކަންކަމާބެހޭ ދުވަސްތައް ފާހަގަކުރުމުގައި ޚިޔާލުދެއްވައި، އެހީތެރިވުން.\nކުދިންގެ އިސްކޮޅާއި ބަރުދަން ބަލައި، ހެދިބޮޑުވުމާގުޅޭ ރެކޯޑްތައް ބެލެހެއްޓުން.\nކުދިންގެ މެދުގައި ޞިއްޙީ ހޭލުންތެރިކަން އިތުރުކުރުމަށް ހަރަކާތްތައް ހިންގުމާއި، ކުދިންނަށް މަޢުލޫމާތުދިނުން.\nސްކޫލް ބަންދުވުމުގެ ކުރިން، އެ އަހަރެއްގެ އަހަރީ ރިޕޯޓާއި، އަންނަން އޮތް އަހަރުގެ އެކްޝަން ޕްލޭން މިނިސްޓްރީއަށް ފޮނުވުން.\nހެލްތުރޫމުގެ އިންވެންޓްރީއާއި ސްޓޮކް ބެލެހެއްޓުން.\nފަސްޓްއެއިޑް ފޮށީގައި އަބަދުވެސް ތަކެތި ހަމަޔަށް ބެހެއްޓުން.\nސްކޫލްގެ ބޯފެނާއި އެހެނިހެން ކަންކަމުގެ ސާފުތާހިރުކަމާއި،ރައްކަތެރިކަމާއި ގުޅޭގޮތުން އިސްވެރިންނަށް ލަފާދީ އެކަންކަން އިތުރަށް ރަގަޅުކުރުމަށް އެހީތެރިވުން.\nބެލެނިވެރިންނަށް ސިއްޙީ އަދި ދުޅަހެޔޮކަމާގުޅޭ މަޢުލޫމާތުުތައް ފޯރުކޮށް ދިނުން.\nދަރިވަރުންނަށް ދިމާވާ ސިއްޙީ،ޖިސްމާނީ،ނަފްސާނީ،އަދި ޖިންސީ ގެއްލުންތަކާއި ގޯނާތައް ރިޕޯރޓްކުރަންޖެހޭ ފަރާތްތަކަށް ރިޕޯރޓްކޮށް ެއެކަންތައްތައް ހުއްޓުވުމަށްޓަކައި އެޅޭނެ ފިޔަވަޅުތައް އެޅުން.\nމި މަޤާމްތަކަށް ކުރިމަތިލައްވާ ބޭފުޅުންގެ ތެރެއިން ހޮވޭ ބޭފުޅުންގެ މަޤާމް ހަމަޖައްސާނީ ތިރީގައިމިވާ ގޮތަށް ލިބިފައިވާ ސެޓްފިކެޓެއްގެ ލެވެލްއަށް ބަލައިގެންނެވެ.\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރުދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\nޙާޞިލުކޮށްފައިވާ ތަޢުލީމާއި ތަމްރީނަށް ބަލައިގެން.\nޝަރުޠު ހަމަވާ ފަރާތްތަކުން 07 ޖެނުއަރީ 2016 ވާ ބުރާސްފަތި ދުވަހުގެ 14:00 ގެ ކުރިން ތިރީގައި ބަޔާންކުރެވިފައިވާ ތަކެއްޗާއެކު މިސްކޫލަށް ހުށަހެޅުއްވުން އެދެމެވެ.\nއިންޓަރވިއު ކުރުމަށް ހަމަޖެހިފައިވަނީ 10 ޖެނުއަރީ 2016 އިން 14 ޖެނުއަރީ 2016 އާދެމެދު ޝަރަފުއްދީން ސްކޫލް ގައެވެ.\nމިވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ވަޒީފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރާއި، ތަޖުރިބާއަށާއި، މަސައްކަތަށް ބޭނުންވާ ހުނަރަށް ބެލުމަށްފަހު، ޝޯޓްލިސްޓް ކުރެވޭނެއެވެ. އަދި އިންޓަރވިއުކުރެވޭނީ ޝޯޓްލިސްޓް ކުރެވޭއިރު ހޮވޭ ފަރާތްތަކާއެވެ.\nލިބިފައިވާ ތަޢުލީމީ އަދި އެހެނިހެން ސެޓްފިކެޓްތަކުގެ އެކްރެޑިޓް ފޮޓޯކޮޕީތައް. (މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓް ކޮށްފައިވާ)\nމުއްދަތު ހަމަނުވާ އައި. ޑީ. ކާޑުގެ ސާފު ފޮޓޯ ކޮޕީ\nވަޒީފާގެ ދާއިރާއާއި ގުޅޭ ކުރުމުއްދަތުގެ ކޯހާއި ވާރކްޝޮޕްތަކުގެ ލިޔުންތަކުގެ ފޮޓޯ ކޮޕީ\nސިވިލް ސަރވިސް އަށް ނުވަތަ ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، މި މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފެއް ވަޒީފާ އަދާކުރައްވާ އޮފީހުގެ ލިޔުމެއް\n1. މި ސްކޫލްގެ އިޢުލާން ނަންބަރ: 29/2015/-A43GS ) 17 ޑިސެމްބަރ 2015) އަށް ކުރިމަތިލައްވާފައިވާ ފަރާތްތަކުން އަލުން ކުރިމަތި ލައްވަން ނުޖެހޭނެ ވާހަކަ ދަންނަވަމެވެ.\n2-މަޢުލޫމާތު ސާފުކުރައްވަން ގުޅުއްވާނެ ނަންބަރަކީ 6887030 އެވެ. ވަޒީފާއަށް އެދޭ ފޯމް މިސްކޫލުގެ ކައުންޓަރުން ލިބެން ހުންނާނެއެވެ.\n25 ރަބީޢުލްއައްވަލް 1434


Hulhule Airport gai sifain hathiyaaraa eku harakaaitherivaan fashaifi | Mihaaru\nއެމްއެންޑީއެފްގެ އުޅަނދެއްގައި ސިފައިންގެ މީހަކު ބަޑިއެއް ހިފަހައްޓައިގެން-- ފޮޓޯ: ނިޝާން އަލީ/މިހާރު\nހުޅުލޭ އެއާޕޯޓުގައި ސިފައިން ހަތިޔާރާއެކު ހަރަކާތްތެރިވާން ފަށައިފި\n23 ސެޕްޓެމްބަރ 2017 - 15:45 45 comments\nވެލާނާ އިންޓަނޭޝަނަލް އެއާޕޯޓުގައި ސިފައިން ހަތިޔާރާއެކު މިއަދުން ފެށިގެން ހަރަކާތްތެރިވާން ފަށައިފި އެވެ.\nޑިފެންސް މިނިސްޓަރު އާދަމް ޝަރީފް "މިހާރު" އަށް މިއަދު ވިދާޅުވި ގޮތުގައި ވަކި މުއްދަތެއް ނެތް ގޮތަށް ސިފައިން ހަތިޔާރާއެކު އެއާޕޯޓުގައި ހަރަކާތްތެރިވާނެ އެވެ. ނަމަވެސް އެކަން ކުރަނީ ރާއްޖެ އަށް ޓެރަރިސްޓު ހަމަލާއެއް ދޭން އުޅޭ ކަމުގެ މައުލޫމާތު ލިބިގެން ނޫން ކަމަށް އޭނާ ވިދާޅުވި އެވެ.\nއަދި އެއީ ސަލާމަތީ ގޮތުން އެޅި ފިޔަވަޅެއް ކަމަށް ވެސް މިނިސްޓަރު ވިދާޅުވި އެވެ.\n"މިހާތަނަށް އައިއިރު، ރާއްޖެ އަށް [ޓެރަރިސްޓް ހަމަލައެއް ދީފާނެ] ކަމުގެ އިންޒާރެއް އެއްވެސް ގޮތަކުން ލިބިފައެއް ނުވޭ. އެކަހަލަ ބިރުވެރިކަމެއް ނެތް،" އާދަމް ވިދާޅުވި އެވެ.\n"ސިފައިން ހަރަކާތްތެރިވަމުން ދާނީ ހަތިޔާރާއެކު. އެކްސްޕްލޯސިވް ޑިޓެކްޓާސް ބޭނުން ކުރާނެ،"\nނަމަވެސް މި އޮޕަރޭޝަން ކިހާ ދުވަހަކަށް ކުރިއަށް ގެންދާނެ ކަމެއް އޭނާ ވިދާޅެއް ނުވެ އެވެ. އަދި މިކަމާ ގުޅޭ އިތުރު އެއްވެސް ތަފްސީލެއް މިނިސްޓަރު ނުދެއްވަ އެވެ.\nޓެރަރިޒަމްގެ ނުރައްކާތެރި ހަމަލާއެއް ދީފާނެ ކަމަށް ބަލައި، ސަލާމަތީ ފިޔަވަޅެއްގެ ގޮތުން ދުނިޔޭގެ ގިނަ ގައުމުތަކުގެ އެއާޕޯޓުތަކުގައި ސިފައިން ހަތިޔާރާއެކު ހަރަކާތްތެރިވަމުންދެ އެވެ. އެކަމަކު، ރާއްޖޭގައި ފަހަކަށް އައިސް ސިފައިން އެއާޕޯޓުގައި ހަރަކާތްތެރިވީ އެފަދަ ހަތިޔާރެއް ނެތި އެވެ.\nދިވެހި ސަރުކާރުން ގެންދަނީ ޓެރަރިޒަމާ ދެކޮޅަށް ގައުމުތަކާ ގުޅިގެން މަސައްކަތް ކުރަމުންނެވެ. އެގޮތުން އެކި ގައުމުތަކުގެ އަސްކަރިއްޔާއާ ގުޅިގެން ހަނގުރާމައަށް ސީރިއާއަށް ދާން އުޅޭ ގިނަ ދިވެހިން ވަނީ ހައްޔަރުކޮށްފަ އެވެ. އޭގެ ތެރެއިން ބައެއް މީހުންގެ ޝަރީއަތް ކޯޓުގައި ދަނީ ހިނގަމުންނެވެ.\nސީރިއާގެ ދާހިލީ ހަނގުރާމައިގައި ބައިވެރިވުމަށް އެ ގައުމަށް ދާން އުޅުނު ތިން ދިވެއްސަކު ތުރުކީން ހިފަހައްޓައި، މިއަދު ވަނީ ހައްޔަރުކޮށްފަ އެވެ. ތުރުކީން ހައްޔަރު ކުރި އެ މީހުން މިހާރު ވަނީ ރާއްޖެ ގެނެސްފަ އެވެ. އެ މީހުން ހައްޔަރުކުރީ ދިވެހި ފުލުހުންނާއި ތުރުކީގެ ސަލާމަތީ ބާރުތަކުން ހިންގި އޮޕަރޭޝަނެއްގައި ކަމަށް މޯލްޑިވްސް ޕޮލިސް ސާވިސް އިން މިއަދު ވަނީ ބުނެފަ އެވެ.\nސީރިއާގައި ކުރަމުންދާ ހަނގުރާމައިގައި ބައިވެރިވުމަށް ގިނަ އަދަދެއްގެ ދިވެހިން އެ ގައުމަށް ދާއިރު، ގިނަ ބަޔަކު ވަނީ ހަނގުރާމައިގައި މަރު ވެސް ވެފަ އެވެ.\nSyria ah dhaan ulhunu3dhivessaku hayyaru koffi\nމެލޭޝިޔާގެ ފުލުހުން ވެސް ވަރަށް ފަހުން ވަނީ، ހަނގުރާމަ އަށް ސީރިއާ އަށް ދާން އުޅުނު ކަމަށް ބެލެވޭ އުމުރުން 29 އަހަރުގެ ދިވެއްސަކާއި 33 އަހަރުގެ ދިވެއްސަކު، އެ ގައުމުން ހައްޔަރުކޮށްފަ އެވެ. އެ މީހުން ވެސް ރާއްޖެ ގެނައި ނަމަވެސް، މިހާރު އެ މީހުން ތިބީ ދޫވެފަ އެވެ.\nSyria ah dhaan ulhenikoh genai2meehun thibee dhookollaafai\nއިތުރު ލިޔުންތައް ޓެރަރިޒަމް އެމްއެންޑީއެފް ޓެރަރިސްޓް ހަމަލާ މެމްބަރު އާދަމް ޝަރީފް (މަޑުއްވަރި) ވެލާނާ އިންޓަނޭޝަނަލް އެއާޕޯޓް ދިވެހި ސިފައިން\n"ޓެރަރިޒަމާ ދެކޮޅު އިސް ގައުމަކަށް ރާއްޖެ ވާނެ"\nރާއްޖެއަށް ޓެރަރިޒަމްގެ ނުރައްކާ ބޮޑު: އެމްއެންޑީއެފް\n"ތަމްރީނު ފެށީ ވަކި ކަމެއް މެދުވެރިވެގެނެއް ނޫން"